ކްރިސްޓިއަން ފޮތްތަކަށް ބަލާއިރު އީސާގެ ފާނު ދުނިޔެއަށް ވަޑައިގަތީ ޑިސެމްބަރ 25 ގައެއްނޫންMikal News\nކްރިސްޓިއަން ފޮތްތަކަށް ބަލާއިރު އީސާގެ ފާނު ދުނިޔެއަށް ވަޑައިގަތީ ޑިސެމްބަރ 25 ގައެއްނޫން\n26 ޑިސެމްބަރ 2018, 8:56 |\nކްރިސްޓިއަނުން އެބައި މީހުންގެ އީދެއްގެ ގޮތުގައި ފާހަގަ ކުރަމުން ގެންދާ ކްރިސްމަސް ޑޭ ނުވަތަ ޑިސެމްބަރ 25 އަކީ އީސާގެފާނު ދުނިޔެއަށް ފޮނުވުނު ދުވަސްކަން ކްރިސްޓިއަން އެއްވެސް ލިޔެކިއުމަކުން އެގޭކަށް ނެތެވެ. ކްރިސްޓިއަން ބައިބްލް އަށް ބަލާއިރު އެގެނީ ޑިސެމްބަރ 25އަކީ އީސާގެ ފާނު ދުނިޔެއަށް ވަޑައިގަތް ދުވަސް ނޫން ކަމެވެ.\nނިއު ކެތަލިކް އެންސައިކްލޮޕީޑިއާގައިވާ ގޮތުން އީސާގެފާނު ދުނިޔެއަށް ވަޑައިގަތް ދުވަހެއް އެގޭކަށް ނެތެވެ. ހަމަ އެގޮތަށް، އެންސައިކްލޮޕީޑިއަރ އޮފް އާރލީ ކްރިސްޓިއަނިޓީގައިވެސް ވަނީ އީސާގެފާނު ދުނިޔެއަށް ވަޑައިގަތް ދުވަސް އެގެން ނެތް ކަމަށެވެ. އެހެންކަމުން، އީސާގެފާނު ދުނިޔެއަށް ވަޑައިގަތުމާ ގުޅޭ ގޮތުން، އީސާއީން ފޮތްތަކުގައި ބުނާ ހާދިސާ ތަކަށް ބަލާލުން މުހިންމެވެ.\nއެގޮތުން، ރޯމަން ރަސްގެފާނު ހުރިހާ ރައްޔިތުން ރަޖިސްޓްރީ ކުރުމަށް އީސާގެފާނު ދުނިޔެއަށް ވަޑައިގަތުމުގެ ދުވަސްކޮޅެއް ކުރިން އެންގެވި ކަމަށް ބައިބްލްގެ ލޫކް(2) ގައިވެއެވެ. އަދި ހަމަ އެ ފޮތުގައި (ލޫކް، 2) ވާގޮތުން، އީސާގެފާނު ދުނިޔެއަށް ފޮނުވުނީ ބަކަރި ހުއިހައްޕާ މީހުންގެ ބަކަރި ބެލެހެއްޓުމަށްޓަކައި ރޭގަނޑު ގެއިން ބޭރުގައި ވަނިކޮށެވެ.\nމިދެ ހާދިސާ އަށް ބަލާލާއިރު އެގެނީ، އެއީ އީސާގެފާނު ދުނިޔެއަށް ފޮނުއްވުނު ކަމަށް ކްރިސްޓިއަން ފޮތްތަކުގައި ވަނީ ފިނިމޫސުން ނުވަތަ ވިންޓަރ ނޫން ކަމެވެ. އެހެނީ، ރޯމަން ރަސްގެފާނު ފިނިމޫސުމުގައި ރައްޔިރުން ރަޖިސްޓްރީ ކުރުމަށް އޮފިސަރުން އެދައުލަތުގެ އެކި ހިސާބު ތަކަށް ނުފޮނުވާނެތީއެވެ. ސަބަބަކީ ގަދަ ފިނީގައި ދަތުރުކުރުމަކީ އެޒަމާނުގައި ޝާމްކަރައިގައި ފަސޭހަ ކަމަކަށް ނުވާނެތީއެވެ.\nއަދި ހަމަ މީގެ އިތުރުން، ބަކަރިތައްވެސް ގަދަ ފިނީގައި ދޫކޮށްފައި ނުތިބޭނެތީއެވެ. މިހާހިސާބުން އުފެދޭ ސުވާލަކީ ޑިސެމްބަރ 25 ކްރިސްޓިއަނުން ފާހަގަ ކުރަނީ ކީއްވެބާވައެވެ.\nތާރީޚުން އެގޭ ގޮތުގައި އެންމެ ފުރަތަމަ ޑިސެމްބަރ 25 ފާހަގަ ކޮށްފައިވަނީ މީލާދީ ސަނަތުން4ވަނަ ގަރުނުގައި ރޯމަނުްގެ ފުރަތަމަ ކްރިސްޓިއަން ރަސްގެފާނު ކޮންސްޓެންޓައިން އޭނާ ކްރިސްޓިއަން ވުމަށް ފަހުއެވެ. އެގިވަޑައިގަންނަވާނޭ ފަދައިން، ރޯމަން ރަސްގެފާނު ކޮންސްޓެންޓައިން މީލާދީ ސަނަތުން ހަތަރުވަނަ ގަރުނުގައި ކްރިސްޓިއަން ވުމުގެ ކުރިން އެއީ ބުދަށް އަޅުކަން ކުރިބައެކެވެ. އެބައި މީހުން އީދެއްގެ ގޮތުގައި ޑިސެމްބަރ 25 ފާހަގަ ކޮށްފައިވަނީ އެއީ އެމީހުން ގަބޫލުކުރި އިރުގެ ކަލާނގެ އުފަންވި ދުވަސް ކަމަށް ބުނެއެވެ. އިއްތިފާގުން ރޯމަން ރަސްގެފާނު ކްރިސްޓިއަން ވުމަށްފަހު އެދުވަސް ފާހަގަ ކުރަން ފެށުނީއެވެ.\nނޯޓް: (މިލިއުމަކީ 25 ޑިސެމްބަރ 2016 ވަނަ ދުވަހު މިކަލް ނޫހުގައި ލިޔެފައިވާ ލިޔުމެކެވެ.)\nTags: ކްރިސްމަސް, ކްރިސްޓިއަން, އީސާއީ


Ihye Raajje ai fathuruveringe adhadhu boduthanun dhashah!\nރާއްޖެ އައި ބައެއް ފަތުރުވެރިން ޖުމްހޫރީ މައިދާނުގައި--- ފޮޓޯ: ސަން\nއިއްޔެ ރާއްޖެއައި ފަތުރުވެރިންގެ އަދަދު ބޮޑުތަނުން ދަށަށް!\n09 މާރޗް 2021 - 17:25:19\nފަހަކަށް އައިސް ރާއްޖެ ޒިޔާރަތް ކުރާ ފަތުރުވެރިންގެ އަދަދު މަޑުމަޑުން އިތުރުވަމުން އައިސް، އެ އަދަދު ބޮޑުތަނުން ދަށަށް ހިނގައްޖެއެވެ.\nޓުއަރިޒަމް މިނިސްޓްރީން މިއަދު އާންމު ކުރި ތަފާސް ހިސާބުތަކަށް ބަލާއިރު، ރާއްޖެއަށް އިއްޔެ ޒިޔާރަތް ކުރި ފަތުރުވެރިންގެ އަދަދަކީ 2800 އެވެ.\nއެގޮތުން އާދިއްތަ ދުވަހު ރާއްޖެއަށް 4325 ފަތުރުވެރިން ޒިޔާރަތް ކޮށްފައިވާއިރު، ހޮނިހިރު ދުވަހު ރާއްޖެއަށް ޒިޔާރަތް ކޮށްފައުވަނީ 4164 ފަތުރުވެރިންނެވެ. އަދި ހުކުރު ދުވަހު ރާއްޖެއަށް ޒިޔާރަތް ކޮށްފައިވަނީ 3775 ފަތުރުވެރިންނެވެ.\nމިހާތަނަށް މިމަހު އެންމެ ގިނަ ފަތުރުވެރިން ރާއްޖެއަށް ޒިޔާރަތް ކޮށްފައިވަނީ އާދިއްތަ ދުވަހު އެވެ.\nމާޗް 2021ގެ މިހާތަނަށް ރާއްޖެއަށް ވަކިވަކި ދުވަސްތަކުގައި ފަތުރުވެރިން ޒިޔާރަތް ކުރި އަދަދުު ---\nމިހާތަނަށް މިމަހު ރާއްޖެއަށް ޖުމުލަ 26،970 ފަތުރުވެރިން ޒިޔާރަތް ކޮށްފައިވެއެވެ. މިއާއެކު މިއަހަރުގެ މިހާތަނަށް 215،955 ފަތުރުވެރިން ޒިޔާރަތް ކޮށްފައިވެއެވެ.\nމިނިސްޓްރީގެ ތަފާސްހިސާބުތަކަށް ބަލާއިރު، މިދިޔަ އަހަރެކޭ އެއްފަދައިން މިއަހަރުގެ މިހާތަނަށްވެސް ރާއްޖެއަށް އެންމެ ގިނަ ފަތުރުވެރިން ޒިޔާރަތް ކޮށްފައިވަނީ އިންޑިއާއިންނެވެ. އަދި ދެވަނައަށް އެންމެ ގިނަ ފަތުރުވެރިން ރާއްޖެއަށް ޒިޔާރަތް ކޮށްފައިވަނީ ރަޝިއާ އިންނެވެ.\n2019 ވަނަ އަހަރު ރާއްޖެއަށް އެންމެ ގިނަ ފަތުރުވެރިން ޒިޔާރަތް ކޮށްފައިވަނީ ޗައިނާ އިންނެވެ. އަދި އިންޑިއާއަކީ ދެވަނައަށް އެންމެ ގިނަ ފަތުރުވެރިން ރާއްޖެއަށް ޒިޔާރަތް ކުރި ގައުމެވެ.\nމިއަހަރުގެ މިހާތަނަށް ރާއްޖޭގެ 17 އަތޮޅެއްގެ 53 ރަށެއްގައި ހިންގާ 371 ގެސްޓްހައުސް އަކުން އަންނަނީ ފަތުރުވެރިންނަށް ހިދުމަތް ދެމުންނެވެ. އަދި ރާއްޖޭގެ 18 އަތޮޅެއްގައި 148 ރިސޯޓަކުން އަންނަނީ ފަތުރުވެރިންނަށް ހިދުމަތް ދެމުންނެވެ.\nކޮވިޑް-19ގެ ސަބަބުން ފަތުރުވެރިކަމުގެ ސިނާއަތަށް ވަނީ ވަރަށް ބޮޑު ހީނަރުކަމަކާ ކުރިމަތިލާން ޖެހިފައެވެ. ނަމަވެސް ރާއްޖޭގެ ފަތުރުވެރިކަމުގެ ހާލަތު އަންނަނީ މަޑުމަޑުން ރަނގަޅު ވަމުންނެވެ.


Turkey ge igthisaadhu riba in salaamaiy kuranee | Mihaaru\nތުރުކީގެ އިގްތިސާދު ރިބާއިން ސަލާމަތް ކުރަނީ\nތުރުކީގެ ރައީސް ރަޖަބު ތައްޔިބު އުރުދުޣާން\n22 ނޮވެމްބަރ 2021 - 10:23\nތުރުކީ ވިލާތުގެ ވިޔަފާރީގެ ދާއިރާގައި ހިނގާ ރިބާ އެކުލެވޭ ހުރިހާ މުއާމަލާތްތަކެއް ހުއްޓުމަކަށް ގެނެސް، ގައުމުގެ އިގްތިސާދު ރިބާއިން ސަލާމަތް ކުރައްވަން ގަސްދުކުރައްވާ ކަމަށް، ތުރުކީގެ ރައީސް ރަޖަބު ތައްޔިބު އުރުދުޣާން ވިދާޅުވެއްޖެ އެވެ.\nމިދިޔަ ހަފުތާގައި ގައުމާ މުހާތަބު ކުރައްވައި ވާހަކަ ދައްކަވަމުން އުރުދުގާން ވިދާޅުވީ، ބޭންކު އިންޓްރެސްޓްގެ ބުރަ، ރައްޔިތުން އުފުލަން ނުޖެހޭނެ ގޮތެއް ހައްދަވާނެ ކަމަށެވެ. އެހެންކަމުން އެކްސްޕޯޓް ކުރުމާއި އިންވެސްޓްކުރުން އިތުރުކޮށް، އިތުރު ވަޒީފާގެ ފުރުސަތުތައް އުފެއްދުމަށް، އެ ގައުމުގެ ކުންފުނިތަކަށް އުރުދުގާން ގޮވައިލެއްވި އެވެ.\n"ދެން ހުއްޓި ހުރެވޭކަށް ނެތް. ބޭންކު އިންޓްރެސްޓުގެ ދިފާއުގައި ވަކާލާތު ކުރާ މީހުންނާ އެކު، މިކަމުގައި ދެން އިތުރަށް ކުރިއަށް ދެވޭކަށް ނެތް،" އުރުދުގާން ވިދާޅުވި އެވެ.\nއުރުދުގާންގެ އެ ނިންމެވުމާ ގުޅިގެން، ޖެހިގެން އައި ދުވަހު ތުރުކީ ވިލާތުގެ މަރުކަޒީ ބޭންކުން ވަނީ، އެ ބޭންކުގެ އިންޓްރެސްޓް ރޭޓް 15 ޕަސެންޓަށް ދަށް ކޮށްފަ އެވެ. ތުރުކީ ސަރުކާރުން މި ސިޔާސަތު ތަންފީޒު ކުރަން ފެށިއިރު ވެސް، އެ ގައުމުގެ އިންފްލޭޝަން ރޭޓް ވަނީ ވަރަށް ބޮޑަށް މައްޗަށް ގޮސް، އެމެރިކާ ޑޮލަރާ އަޅައި ބަލާއިރު، ތުރުކީ ލީރާގެ އަގު ވެސް ވަރަށް ބޮޑަށް ދަށްވެފަ އެވެ.\nއުރުދުގާން ވިދާޅުވި ގޮތުގައި އެ ގައުމުން ކުރި އިގްތިސާދީ ތަޖުރިބާތަކުގައި ކާމިޔާބު ހޯދުނީ، ހަގީގީ އިގްތިސާދެއްގެ ޒަރީއާއިންނެވެ. އިގްތިސާދީ ގޮތުން އެންމެ ކުރިއަރާފައިވާ 20 ގައުމުގެ ތެރޭގައި ތުރުކީ ވިލާތް ހިމެނިގެން ދިޔައީ، ގައުމީ އުފެއްދުންތެރިކަން އިތުރުކޮށް، ޚިދުމަތްތައް ފުޅާކުރުމުން ކަމަށާއި، އެއީ ބޭންކު އިންޓްރެސްޓްގެ ސަބަބުން ލިބުނު ކުރިއެރުމެއް ނޫން ކަމަށް ވެސް ވިދާޅުވި އެވެ.\nއުންމާންގެ މުފްތީ އައްޝައިޚް އަހްމަދު ބިން ހަމަދް\nއޭގެ ބަދަލުގައި އުރުދުގާން ދެކެވަޑައިގަންނަވާ ގޮތުގައި ބޭންކު އިންޓްރެސްޓް ރޭޓު މަތިކުރުމަކީ، އޭގެ ސަބަބުން ގައުމީ އުފެއްދުންތެރިކަމަށާއި އިންވެސްޓްމެންޓުގެ ދާއިރާ އަށް އެޅޭ ވަރަށް ބޮޑު ހުރަހެކެވެ. އޭގެ އިތުރުން، ބޭންކު އިންޓްރެސްޓުގެ ސަބަބުން، އާންމު ރައްޔިތުން އެމީހުންގެ ފައިސާކޮޅު ބޭންކުތަކުގައި ޖަމާކޮށް، މަސައްކަތުން ދުރުހެލިވެ، ބޭންކުން ލިބޭ ފައިދާއިން ފުއްދާލައިގެން ތިބުމުން، ގައުމީ އުފެއްދުންތެރިކަމާ ކުރިމަތިވަނީ ކަންނެތްކަން ކަމަށް ވެސް އުރުދުގާން ދެކެވަޑައިގަންނަވަ އެވެ.\nއުރުދުގާންގެ މި ނިންމެވުމަށް އުންމާންގެ މުފްތީ އައްޝައިޚް އަހްމަދު ބިން ހަމަދް އިއްޔެ ވަނީ މަރުޙަބާ ވިދާޅުވެފަ އެވެ. ބޭންކް އިންޓްރެސްޓް ރޭޓް ދަށްކޮށް ރިބާގެ މުއާމަލާތްތައް ހުއްޓައިލަން، ތުރުކީގެ ރައީސް އުރުދުގާން ނިންމެވި ނިންމެވުމަށް ދުނިޔޭގެ އިސްލާމީ ގައުމުތަކުން އެއްބާރުލުން ދިނުމަށް ވެސް މުފްތީ ގޮވައިލެއްވި އެވެ.\n"ރިބާ ކާ މީހުންނަށާއި ކާންދޭ މީހުންނަށާއި، ރިބާގެ މުއާމަލާތު ލިޔެދޭ މީހާއަށާއި ރިބާގެ މުއާމަލާތަށް ހެކިވާ މީހުންނަށް މާތް ﷲ ލަޢުނަތް ލައްވާފައިވާ، ރިބާގެ ނަޖިސްކަމުން އެ ގައުމުގެ އިގްތިސާދު ތާހިރުކުރުމަށް އިރުޝާދު ދެމުންދާ، އަހަރެމެންގެ އެއްބަނޑު އެއްބަފާ އިސްލާމީ ތުރުކީގެ ސަރުކާރަށާއި ވެރިންނަށް އަހަރެމެން މަރުހަބާ ކިޔަން،" އުންމާންގެ މުފްތީ އިއްޔެ ކުރެއްވި ޓުވީޓެއްގައި ވިދާޅުވި އެވެ.\n"މިކަމުގައި ތުރުކީ ވިލާތަށް އެއްބާރުލުން ދިނުމަށް އިސްލާމީ ހުރިހާ ގައުމުތަކުގެ ސަރުކާރުތަކަށް ގޮވައިލަން. މި އުންމަތުގެ އިގްތިސާދަކީ، ޚާލިސް އިގްތިސާދަކަށް ހެދުމަށްޓަކައި، ސީރިއަސްކަމާއި ވަރުގަދަ އަޒުމަކާއެކު، ތުރުކީ ވިލާތުގެ މި މަޝްރޫއު ތަންފީޒުކުރުމަށް، އޯގަނައިޒޭޝަން އޮފް އިސްލާމިކް ކޯޕަރޭޝަންގެ ފަރާތުން ވަރަށް ބޮޑަށް އެދެން."\nއިގްތިސާދު އިސްލާމީ ޝަރީއާ އޮމާން ތުރުކީ ބޭންކް\nރިޒްގަކީ ﷲ ދެއްވާ އެއްޗެއް. ﷲ ވަނީ ރިޒްގު ހޯދަން ކުރާ ވިޔަފާރީގަ ރިބާގެ މުއާމަލާްތް އެއްގޮތަކަށް ވެސް ނުކުރަން އަމުރުކުރައްވާފަ. ދެން ރިޒްގު ދަތިވާ ސަބަބެއް އެއީ ﷲ އަށް އުރެދި ރިބާ ގެ މުއާމަލާމާތް ކުރުން. ދުނިޔެއާ އާޚިރަތުގަ ވަރަށް ދަތިވާނެ ކަމެއް ރިބާ އަކީ\nއިންޓްރެސްޓަކާ އިގްތިސޯދަގާ އޮތް ގުޅުމެއް ކޮބާ؟ ޑުނިއޭގަ އެންމެ ކުރިއަރާފަ އޮތް 20 ގައުމުގަ އޮންނަނީ ކޮންކަހަލަ ބޭކިން ނިޒާމެއް؟\nދުނިޔެވީ ކުރި އެރުމަކީ ކާމިޔާބެއް ނޫން.. ކާމިޔާބަކީ އާހިރަތް ހާސިލްކުރުން.. އާހިރަތް ހޯދަން ކުރާ ކޮންމެ މަސައްކަތަކީ ކާމިޔާބު..\nމިފަދަބޮޑު ނުބައިކަމަކުން މުސްލިމުން ސަލާމަތްކޮށް އިގްތިސާދުރަނގަޅުކުރަން ކުރާމަސައްކަތުން ﷲ ޠަޢާލާގެ ބަރަކާތްލައްވައި ރިޒްޤުތަނަވަސްވެ މީގެފޮނިމީރުކަން ފެނިގެންދާނެކަމީޝައްކެއް އޮތްކަމެއްނުން ސެކިއުލާވެގެން ނުލިބުނުކުރިއެރުމާއި ތަނަވަސްކަންމިހާރުވެސް ދަނީފެއްނަމުން\nބޭންކް އިންޓަރެސްޓަކީ ރިބާއެއްނޫން...\nބޭންކް އިންޓަރެސްޓަކީ ރިބާއަށް ނުވާނެ ގޮތެއް ނިކަން ބުނެދީބަލަ!\nއެހެންވިއްޔާ ދެން އެއަށް ކިޔަނީ ކީކޭ؟؟\nމީ ހުސް މޮޅު ވާހަކަ ދައްކާ މީހެއް ކުރެވޭ އެއްކަމެއްވެސްނެތް. ފަލަސްތީނޭ ކިޔާ ވާހަކަ ދައްކާއިރު ހީވަނީ އިޒްރޭލުގެ ދުވަސް ދުއްވާލާނެހެން.\nދިވެހިންގެ ބޭންކް، ބޭންކް އޮފް މޯލްޑިވްސް ފިލާވަޅުދަސްކުރަން އެބަޖެހޭ ރައީސް އުރުދުޣާން އަރިހުން.\nރިބާގެ ނުރައްކާތެރި ކަން އުހުރަވީ ގޮތުންނާއި ދުނިޔަވީ ގޮތުންވެސް އާދޭ\nސާބަހޭ އުރުދުޣާން..ތިޔައީ ހަޤީޤީވެރިންނަކީ..ދެން ތިބެނީ ކެހިވެރިން މަކަރުވެރިން.\nރިބާއިން ސަލާމަތްވީމަ ނިމުނީ ދޯ؟ ވަރިހަމަ ބައިތުލްމާލުން ހަރަދުކޮށްގެން އާއިލާއިން އަހަރަކު ތިންހަތަރު ފަހަރު ރާއްޖެޭގެ އަގުބޮޑެތި ރިޒޯޓްތަކުގަ ޗުއްޓީ ހެޭދަކުރިއަސް. އޭތި ހަލާލް.\nކާކުތަ އަހަރަކު ތިންހަތަރު ފަހަރު ރާއްޖޭގެ އަގުބޮޑެތި ރިސޯޓްތަކުގައި ޗުއްޓީ ހޭދަކުރަނީ؟\nއޮންނަ އުސޫލުގެ ތެރެއިން ކުރާ ކަންކަމާއި ހަރާމް ކަމަކާއި އަޅާކިޔުން އެއީ ކޮހަކު ނޫނީ ނުކުރާނެކަމެއް.ވ.ވެދުން\nސަކީނާ ތިޔައީ އެބޭފުޅާގެ ޕާރސަނަލް ސެކެޓްރީ ދޯ؟؟\nނޭނގޭ ކަންކަމުގައި ކޮސްގޮވުމަކީ ތަންދޮރު ނުދަންނަ މީހުންގެ އާދައެކެވެ.\nﷲ ޙަރާމް ކުރެއްވި ފާފައަކުން ޤައުމުގެ ރައްޔަިތުން ސަލާމަތްކޮށްދެއްވީމަ އާޚިރަތުގައި ލިބެން އޮތް ފައިދާ މާބޮޑޫވާނެ ދޫންޏާރަންކޮޅާ...\nކޮބާ ފެނޭ؟؟ ފެނޭ ދޯ؟؟ އަހަރުމެން މިއީ ސައްތައިން ސައްތަ ދެއްތޯ!! ނަމަވެސް 24 ގަޑިއިރު ރިބާ ހޭކިފަ މިތިބެނީ.


Resort boys Champion kan Hoadhaifi\nމިނިވަންކަޕް 2019 : ރިސޯޓްބޯއިސް ޗެމްޕިއަންކަން ...\nއައްޑޫ އީދި ސަމާގައި ހިމެނިގެން ޗޭނު ...\nމިނިވަންކަޕް 2019 : ރިސޯޓްބޯއިސް ޗެމްޕިއަންކަން ހޯދައިފި\nby vomadmin August 13, 2019\nމިނިވަންކަޕް 2019 ފުޓްސަލް މުބާރާތުގެ ފައިނަލްމެޗްގައި2ލަނޑު0ލަނޑުގެ ލީޑެއް ތައްލިހިން ހޯދާފައިވަނިކޮށް ފަހަތުންއަރާ ރިސޯޓްބޯއިސް މެޗްގެ ނަތީޖާ އެއްވަރުކޮށް ޕެނަލްޓީ ޖަހައިގެން ތައްލިހި ބަލިކޮށް މިނިވަން ކަޕް 2019 ގެ ޗެމްޕިއަންކަން ހޯދައިފިއެވެ\nހުޅުދޫ ފުޓްސަލް ދަނޑުގައި ރޭ ތައްލިހި އާއި ރިސޯޓްބޯއިސް ބައްދަލުކުރި ފައިނަލް މެޗުގެ ފުރިހަމަ ވަގުތު ނިމިގެންދިޔައީ 4-4 ގެ ނަތީޖާއަކުން ދެ ޓީމު އެއްވަރުވެގެންނެވެ.\nރޭ ކުޅުނު މިމެޗުގެ ފުރަތަމަ ހާފްގައި ތައްލިހިޓީމުންވަނީ ދެލަނޑު ކާމިޔާބުކޮށްފައެވެ. އަދި ފުރަތަމަ ހާފް ނިމިގެން ގޮސްފައިވަނީވެސް 2-0 ގެ ނަތީޖާއަކުން ތައްލިހި ކުރިހޯދައިގެންނެވެ. ތައްލިހިން ފުރަތަމަ ހާފްގައި ކާމިޔާބުކުރި މިދެނަޑުވެސް އެޓީމަށް ކާމިޔާބުކޮށްދީފައިވަނީ އަލީ ލިރުއާމްއެވެ.\nމިމެޗްގެ ދެވަނަ ހާފްގެ ކުޅުންފެށިގެން 23 ވަނަ މިނިޓްގައި ރިސޯޓްބޯއިސްގެ ހަސަންޔާސިރު ރިސޯޓްބޯއިގެ ފުރަތަލަނޑު ކާމިޔާބުކޮށްދިނެވެ. އެހެން ނަމަވެސް ތައްލިހިޓީމުގެ އަލީ ލިރުއާމް 26 ވަނަ މިނިޓްގައި ކާމިޔާބުކޮށްދިންލަނޑާއި 30 ވަނަ މިނިޓްގައި އެޓީމުގެލިޔާހު ކާމިޔާބުކޮށްދިން ލަނޑުން4ލަނޑު 1 ލަނޑުގެ ލީޑެއް ތައްލިހިން ހޯދިއެވެ.\n4 ލަނޑު 1 ލަނޑުގެ ލީޑެއް ތައްލިހި ހޯދާފައިއޮތުމުންވެސް ހިތްވަރު އެލުވާ ނުލާ ކުޅެމުންދިޔަ ރިސޯޓްބޯއިސްގެ ކުޅުންތެރީން މެޗްގެ ފަހު ފަސްމިނިޓްގެ ތެރޭގައި3ލަނޑު ޖަހައިގެން މެޗްގެ ނަތީޖާ4ލަނޑު4ލަނޑުން އެއްރުކޮށްފައިވެއެވެ. އަދި މެޗްގެ ފުރިހަމަ ވަގުތު ހަމަވެގެން ދިޔައީވެސް4ލަނޑު4ލަނޑުން ދެޓީމް އެއްވަރުވެގެންނެވެ.\n4 ލަނޑު4ލަނޑުން ދެޓީމް އެއްވަރުވުމުން ޗެމްޕިއަން ޓީމް ކަނޑައެޅުމަށް ޕެނަލްޓީ ޖެހިޖެހުމުގައި ތައްލިހިޓީމުން އިއްމަ އަދި ރޮނާ ޖެހި ޕެނަލްޓީ ކާމިޔާބެއް ނުކުރެވުނެވެ. އެހެންނަމަވެސް ރިސޯޓްބޯއިސް އިން އުނެއިސް ޒުބައިރުއާއި ހަސަން ޔާސިރު ޖެހި ޕެނަލްޓީ ކާމިޔާބުކޮށް ރިސޯޓްބޯއިސް ވަނީ މިނިވަންކަޕް 2019 ގެ ޗެމްޕިއަންކަން ހޯދާފައެވެ.\nފައިނަލްމެޗްގެ ކުޅުން ނިމުމުން މުބާރާތުގެ ނަތީޖާ ފާޅުކޮށް އިނާމު ދިނުމުގެ ރަސްމިއްޔާތު ބޭއްވުނެވެ. މިރަސްމިއްޔާތުގެ ޝަރަފްވެރިމެހުމާނަކީ އެމްޕީއެލްގެ އެމްޑީ ޝާހިދު އަލީއެވެ.\nފައިނަލްމެޗްގެ މޮޅު ކުޅުންތެރިއަށް ރިސޯޓްބޯއިސްގެ ޔާސިރު ހޮވާފައިވާއިރު މިމުބާރާތުގެ އެންމެ މޮޅު ފަސްކުޅުންތެރީންގެ ގޮތުގައި ހޮވާފައިވަނީ ތައްލިހިޓީމްގެ ރޮނާ ރިސޯޓްބޯއިސްގެ އަލީ ހާފިޒު ހިތަދޫ މަލްޓިޖީނިއަސްގެ ޖޯޒީ ނަމްބަރު7އަނިލް އިބްރާހިމް ގައުމު އެފްސީގެ އަކުރަމް އަބްދުއްރަޝީދެވެ.\nމިމުބާރާތުގެ އުއްމީދީ ކުޅުންތެރިއަކަށް މަރަދޫ ޒެލޯންގެ ހަސަން އަތޫފު ހޮވާފައިވާއިރު އެންމެ މޮޅު ގޯލްކީޕަރަކަށް ހޮވާފައިވަނީ ރެސޯޓްބޯއިސްގެ އާދަމް ނަސީރެވެ.\nމަރަދޫޓީމާ ބައްދަލުކޮށް މީދޫޓީމް މޮޅުވެއްޖެ\nމިނިވަން ޗެމްޕިއަންޝިޕް އައްޑުއަތޮޅުގެ ފުޓްބޯޅަ މުބާރާތުގައި ބައިވެރިވެފައިވާ މީދޫޓީމާއި މަރަދޫޓީމް ބައްދަލުކޮށް ކުޅެވުނު އެކުވެރިކަމުގެމެޗް މީދޫޓީމް ކާމިޔާބުކޮށްފިއެވެ. އިއްޔެ ...\nvomadmin April 18, 2017


COVID-19: Miadhu balin rangalhuvee 40 Meehun - AO News\nރާއްޖެއިން ކޮވިޑް-19 ޖެހުނު މީހުންގެ ތެރެއިން އިތުރު 40 މީހަކު ބަލިން ރަނގަޅުވެއްޖެ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރި ގޮތުގައި މިއަދު 18:00 އާއި ހަމައަށް ރާއްޖެއިން ބަލިން ރަނގަޅުވި މީހުންގެ އަދަދު ވަނީ 11،599 އަށް އަރައިފަ އެވެ. މިއީ ބަލި ޖެހުނު މީހުންގެ 91.99 އިންސައްތަ އެވެ.\nރާއްޖެއިން ކޮވިޑް-19 އަށް ފައްސިވި މީހުންގެ އަދަދު ވަނީ 12،608 އަށް އަރައިފައެވެ. އޭގެ ތެރޭގައި އެންމެ ގިނައިން ފައްސިވެފައި ވަނީ ދިވެހިން ކަމަށްވާއިރު، ދެވަނަ އަށް އެންމެ ގިނައިން ފައްސިވެފައި ވަނީ ބަންގްލަދޭޝް މީހުންނެވެ.\nއެޗްޕީއޭ އިން އެންމެ ފަހުން އާންމުކުރި މަޢުލޫމާތަށް ބަލާއިރު، މިއަދު 18:00 އާއި ހަމައަށް 24 ގަޑިއިރުގެ ތެރޭގައި ކޮވިޑް-19 އަށް ޓެސްޓްކުރުމަށް ޖުމްލަ 1,763 ސާމްޕަލް ނަގާފައިވެއެވެ. އަދި މިވަގުތު އައިސޮލޭޝަން ފެސިލިޓީތަކުގައި 344 މީހަކު އެބަތިއްބެވެ. މިވަގުތު ކޮވިޑް-19 އަށް ރާއްޖޭގައި 956 މީހަކަށް ފަރުވާ ދެމުން އަންނަ އިރު ހޮސްޕިޓަލްތަކުގައި 86 މީހަކު އަންނަނީ ފަރުވާ ހޯދަމުންނެވެ. އެގޮތުން ދަރުމަވަންތަ ހޮސްޕިޓަލުގެ 11 ވަނަ ފަންގިފިލާގައި އައި.ސީ.ޔޫގައި3މީހަކަށް އަންނަނީ ފަރުވާ ދެމުންނެވެ. އަދި ހުޅުމާލޭ މެޑިކަލް ފެސިލިޓީގައި 81 މީހަކަށް ވޯޑުގައި ފަރުވާދެމުންދާކަމަށްވެސް އެޗް.ޕީ.އޭއިން ވިދާޅުވެފައިވެއެވެ. އަދި ލ. ގަމު ކޮވިޑް ފެސިލިޓީގައި އަންނަނީ2މީހަކަށް ފަރުވާ ދެމުންނެވެ.


Sihhee kulli nurahkaluge haalathu 14 july ah dhigu dhanmaalaifi\nޑީޖީ މައިމޫނާ އަބޫބަކުރު-----\nސިއްހީ ކުއްލި ނުރައްކަލުގެ ހާލަތު ދިގު ދަންމާލައިފި\n29 ޖޫން 2020 - 23:09:45\nރާއްޖޭގައި އިއުލާންކުރި ސިއްހީ ކުއްލި ނުރައްކަލުގެ ހާލަތު އަންނަ މަހުގެ 14 ވަނަ ދުވަހުގެ ނިޔަލަށް ދަންމާލައިފި އެވެ.\nމިރޭ އެ މުއްދަތު ދިގު ދަންމާލިއިރު ކޮވިޑް-19 އާ ގުޅިގެން ރާއްޖޭގައި އެންމެ ފުރަތަމަ އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާންކުރީ މިދިޔަ މާޗު މަހުގެ 12 ވަނަ ދުވަހެވެ.\nއާންމު ސިއްހަތު ރައްކާތެރިކުރުމުގެ ގާނޫނުގެ 33 ވަނަ މާއްދާގެ ދަށުން އެންމެ ފަހުން އެ މުއްދަތު އިތުރުކުރީ މިއަދުގެ ނިޔަލަށް ނަމަވެސް އެ މުއްދަތު ހަމަވާތީ އަނެއްކާ ވެސް މިވަނީ ކުއްލި ނުރައްކަލުގެ ހާލަތު ދަމަހައްޓާފަ އެވެ.\nހެލްތު މިނިސްޓަރު އަބްދުﷲ އަމީން، ސޮއި ކުރައްވާ ނެރުނު އެ ގަރާރުގައި ވަނީ ރާއްޖޭގައި ފުޅާ ދާއިރާއެއްގައި އެބަލި ފެތުރުމުގެ ނުރައްކާ އަދިވެސް އޮތުމުން މާޗު 12 ގައި އިއުލާނު ކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތު ދަންމާލާއި، ނުރައްކާ ކުޑަކޮށް، އާންމު ރައްޔިތުންގެ ސިއްހަތާއި ރައްކާތެރިކަން ކަށަވަރު ކުރުމަށްޓަކައި ހާއްސަ ފިޔަވަޅުތަކެއް އަޅަންޖެހޭކަމަށް ޑިރެކްޓާ ޖެނެރަލް އޮފް ޕަބްލިކް ހެލްތަށް ގަބޫލު ކުރެވޭ ކަމަށެވެ.\nއެހެންކަމުން ވަގުތާއި ހާލަތަށް ރިއާޔަތްކޮށް، އާންމު ރައްޔިތުންގެ ރައްކާތެރިކަން ކަށަވަރުކުރުމަށްޓަކައި ސިއްހީ ކުއްލި ނުރައްކަލުގެ ހާލަތުގައި އަޅަން ޖެހޭ ހާއްސަ ފިޔަވަޅުތައް އެޅުމުގެ ބާރު ޑިރެކްޓާ ޖެނެރަލް އޮފް ޕަބްލިކް ހެލްތަށް ދެއްވާ ކަމަށް ގަރާރުގައި ބުނެ އެވެ.


MDP ge Youth Congress maadhamaa fashanee | Mihaaru\nއެމްޑީޕީ އޮފީހުގައި ބޭއްވި ނޫސްވެރިންގެ ބައްދަލުވުމުގައި، ކޮންގްރެސް ޑައިރެކްޓާ އައިކް އަހްމަދު އީސާ ވާހަކަދައްކަވަނީ -- ފޮޓޯ: އެމްޑީޕީ\nއެމްޑީޕީގެ ޔޫތު ކޮންގްރެސް 400 އަށް ވުރެ ގިނަ ބައިވެރިންނާ އެކު މާދަމާ\n29 އޯގަސްޓް 2019 - 18:172comments\nއެމްޑީޕީ އޮފީހުގައި ބޭއްވި ނޫސްވެރިންގެ ބައްދަލުވުމުގައި، ކޮންގްރެސް ޑައިރެކްޓާ އައިކް އަހުމަދު އީސާ ވިދާޅުވީ ހުޅުމާލޭ ހުރަވީ ސްކޫލްގައި ބާއްވާ ކޮންގްރެސްގައި ބައިވެރިވަނީ ހަ ކެޓަގަރީއަކުން ޝަރުތު ހަމަވި މީހުން ކަމަށެވެ.\nއެއީ އެމްޑީޕީ ޓިކެޓްގައި މަޖިލިސް އިންތިހާބު ކާމިޔާބުކުރި ހަތް މެމްބަރުންނާއި އެ ޕާޓީގެ ސްލޮޓްގައި މިނިސްޓަރުކަމުގެ މަގާމުގައި ހުންނެވި އެކަކާއި ޕާޓީ ޓިކެޓްގައި ލޯކަލް ކައުންސިލް އިންތިހާބު ކާމިޔާބުކުރި 147 މެމްބަރުންނާއި އެ ޕާޓީގެ ގައުމީ މަޖިލިހުގެ 10 މެމްބަރަކާއި ޒުވާނުންގެ ގޮފީގެ 86 މެންބަރަކާއި އެ ގޮފި ހިންގާ ކައުންސިލްގެ 11 މެންބަރުން ކަމަށެވެ. މި އެންމެންނާ އެކު ބައިވެރިންގެ އަދަދު 403 އަށް އަރަ އެވެ.\nއެމްޑީޕީގެ ޒުވާނުންގެ ގޮފި "ޒުވާނުންގެ ހިތްވަރު" ކުރިއަށް ގެންދާނެ ގޮތެއް މި ކޮންގްރެސްގައި ކަނޑައަޅާނެ އެވެ.\nކޮންގްރެސްގެ ދެ ވަނަ ދުވަހު ރައީސް އިބްރާހިމް މުހައްމަދު ސޯލިހާއި ޕާޓީގެ ރައީސް، އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވެސް ބައިވެރިވަޑައިގަންނަވާނެ އެވެ. މީގެ އިތުރުން އެމްޑީޕީގެ މަޖިލިސް މެމްބަރުން ވެސް ބައިވެރިވެ ވަޑައިގަންނަވާނެ އެވެ.\nކޮންގްރެސްގެ މައި ޖަލްސާ އޮންނާނީ ހޮނިހިރު ދުވަހު އެވެ. އެ ދުވަހުގެ ޖަލްސާގައި ޒުވާނުންގެ ގޮތްޕަށް ހާއްސަ ލޯގޯއަކާއި ކުރިއަށް އޮތް ތިން އަހަރު އެ ގޮފީގެ ތަސައްވުރު ވެސް ފާސްކުރާނެ އެވެ. އަދި ޒުވާނުންގެ ހިތްވަރު ހިންގާ ގަވައިދެއް ވެސް މި ކޮންގްރެސްގައި ފާސްކުރަން ނިންމާފައިވާ ކަމަށް އައިކް ވިދާޅުވި އެވެ.\nކޮންގްރެސް އަށް ތައްޔާރުވުމަށް މަސައްކަތު ބައްދަލުވުމެއް މާދަމާ ބާއްވާނެ އެވެ. އެ ބައްދަލުވުމުގައި "ދިވެހިރާއްޖެ ޑިމޮކްރަސީއަށް ކުރި ދަތުރު" ކިޔާ ސެޝަނެއް، ކުރީގެ ރައީސް ނަޝީދު ނަންގަވައިދެއްވާނެ އެވެ. އަދި ސަރުކާރުގެ ޕޮލިސީތަކާ ގުޅޭ ހާއްސަ ސެޝަނަކާއި ޒުވާނުންގެ ގޮފި ކުރިއަށް އޮތް ތަނުގައި ހިންގާނެ ތަސައްވުރެއް ކަނޑައަޅަން މަޝްވަރާކުރާނެ ކަމަށް ވެސް އައިކް ވިދާޅުވި އެވެ.\nމީގެ އިތުރުން ނަޝީދާއި ތުޅާދޫ ދާއިރާގެ މެމްބަރު ހިސާން ހުސެއިނާއި ފޮރިން މިނިސްޓަރު އަބްދުﷲ ޝާހިދާއި އިކޮނޮމިކް މިނިސްޓަރު ފައްޔާޒު އިސްމާއިލް އަދި ޔޫތު މިނިސްޓަރު އަހްމަދު މަހްލޫފު ބައިވެރިވެރިވަޑައިގަންނަވާ ޕެނަލް ޑިސްކަޝަނެއް ވެސް މާދަމާ އޮންނާނެ އެވެ.\nމިދިޔަ ހަފުތާގައި އެމްޑީޕީން ވަނީ ކައުންސިލަރުންނަށް ކޮންފަރެންސެއް ބާއްވައިފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ޒުވާނުން ރައީސް އިބްރާހިމް މުހައްމަދު ސޯލިހް


Aamdhany nu hoadhaa bayaku thibumun igthisodh ah lolhun araa: Raees – Iru\nއާމްދަނީ ނުހޯދާ ބަޔަކު ތިބުމުން އިގްތިސޯދަށް ލޮޅުން އަރާ: ރައީސް\nސަމާ· 12 ޖުލައި 2019\nޒުވާނުން މަސައްކަތަށް ނުނުކުމެ މައިންބަފައިންގެ މޯހިރަށް ދިރިއުޅުން ދޫކޮށްލާތީ ގައުމުގެ އިގްތިސޯދަށް ލޮޅުން އަރާ ކަމަށާއި ތަރައްގީ އާއި އާބާދީ އެއްހަމަ ކުރަން ޒުވާނުން ވަޒީފާތަކަށް ނުކުންނަންޖެހޭ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nދުނިޔޭގެ އާބާދީ ދުވަސް ފާހަގަ ކުރުމަށް ދަރުބާރުގޭގައި ރޭ ބޭއްވި ޖަލްސާ ޝަރަފުވެރިކޮށްދެއްވައި ވާހަކަފުޅު ދައްކަވަމުން ރައީސް ވިދާޅުވީ ރާއްޖޭގެ މަސައްކަތް ކުރާ އުމުރުގެ އާބާދީ ބޮޑުވުމަކީ ތަރައްގީ އަށް އޮތް ފަހި ފުރުސަތެއް ކަމަށެވެ. އެހެން ނަމަވެސް މަސަައްކަތެއް ނުކޮށް މައިންބަފައިންގެ އެހީގައި ދިރިއުޅޭ ޒުވާނުންގެ ނިސްބަތް މަތިވަމުން ދިއުމަކީ ހިތާމައެއް ކަމަށް ވެސް އެމަނިކުފާނު ވިދާޅުވި އެވެ.\nރޭގެ ރަސްމިއްޔާތެއްގައި ވާހަކަފުޅު ދައްކަވަމުން ރައީސް ސޯލިހު ވިދާޅުވީ ރާއްޖޭގެ އާބާދީގެ 37 ޕަސަންޓަކީ ޒުވާނުން ކަމަށްވާއިރު މަސައްކަތް ކުރާ އުމުރުގެ މީހުންނަކީ އާބާދީގެ 67 ޕަސަންޓު ކަމަށާއި އާބާދީ އިތުރުވާ މިންވަރަށް ބަލާއިރު 2054 އާ ހަމަޔަށް ދާއިރު މަސައްކަތް އާބާދީގެ ޕަސަންޓޭޖް އޮންނާނީ ހަމަ އެ ގޮތުގައި ކަަމަށެވެ. އެއިން އެނގެނީ އުފެއްދުންތެރި އާބާދީއަކާއެކު ގައުމު ތަރައްގީ ކުރުމުގެ ވަރަށް ފަހި ފުރުސަތެއް ތަނަަވަސްވެފައި އޮތުން ކަމަށް ރައީސް ވިދާޅުވި އެވެ.\n“ގައުމީ އާމްދަނީގައި ހިއްސާ ނުވާ ބަޔަކު ތިބުމަކީ އިގުތިސާދަށް ލޮޅުން އަރާނެ ކަަމެއް. ތަފާސްހިސާބުތަކަށް ބަލާއިރު މަތީ ސާނަވީ ނިންމާ އަންހެން ދަރިވަރުންނަށް ވުރެ ފިރިހެން ދަރިވަރުންގެ އަދަދު 2010 ވަނަ އަހަރުން ފެށިގެން ދަނީ މަދުވަމުން. އަދި އަހަރުން އަހަރަށް އެ ފަރަގު ބޮޑުވަމުން ދިއުމަކީ ގައުމީ ތަރައްގީ އަށް އެޅޭ ވަރަށް ބޮޑު ހިޔަންޏެއް،” ރައީސް ވިދާޅުވިި އެވެ.\nނަމަވެސް ރައީސް ވިދާޅުވީ އާމްދަނީއެއް ނުހޯދާ ބަޔަކު ތިބުމަކީ ކަންބޮޑުވާ ކަމެއް ކަމަށާއި މައިންބަފައިންނަށް ދިރިއުޅުން ދޫކޮށްލައިގެން އުޅޭ ޒުވާނުންގެ އަދަދު މަތިވަމުންދާ ކަމަށެވެ. އަދި ގައުމީ އާމްދަނީގައި ހިއްސާ ނުވާ ބަޔަކު އާބާދީގައި ތިބުމަކީ އިގްތިސޯދަށް ލޮޅުން އަރާ ކަމަށް ވެސް ރައީސް ވިދާޅުވި އެވެ. ބައެއް ތަފާސް ހިސާބުތަކަށް އަލިއަޅުވާލައި ރައީސް ވިދާޅުވީ މަތީ ސާނަވީ ނިންމައި އަންހެން ދަރިވަރުންނަށް ވުރެ ފިރިހެން ދަރިވަމުންގެ އަދަދު 2010 ވަނަ އަހަރުން ފެށިގެން މަދުވަމުންދާ ކަމަށާއި އަހަރުން އަހަރަށް އެ ފަރަގު ބޮޑުވަމުންދާ ކަމަށެވެ. އެއީ ތަރައްގީއަށް އެޅޭ ބޮޑު ހިޔަންޏެއް ކަމަށް ވެސް ރައީސް ސޯލިހު ވިދާޅުވި އެވެ.\n“އާމްދަނީ ލިބޭނެ މަސައްކަތެއް ނުކޮށް މައިބަފައިންނާއި ބެލެނިވެރިންގެ މޯހިރަށް ދިރިއުޅުން ދޫކޮށްލައިގެން އުޅޭ ޒުވާނުންގެ ނިސަބަތް މަތިވަމުންދޭ. ގައުމީ އާމްދަނީގައި ހިއްސާ ނުވާ ބަޔަކު އާބާދީގައި ތިބުމަކީ އިގްތިސާދަށް ލޮޅުން އަރާނެ،” ރައީސް ސޯލިހު ވިދާޅުވި އެވެ.\nރާއްޖޭގައި ދިރިއުޅޭ ބިދޭސީ މަސައްކަތްތެރިންނާ ބެހޭ ގޮތުން ވާހަކަ ދައްކަވަމުން ރައީސް ވިދާޅުވީ އެ މީހުންގެ ސަބަބުން ވެސް އިގުތިސާދަށް ފައިދާތަކެއް ކުރާ ކަމަށާއި އެހެން ނަމަވެސް އެ މީހުންގެ ސަބަބުން އާމްދަނީގެ ބޮޑުބައެއް ރާއްޖޭން ބޭރަށް ގެންދެވޭ ކަމަށެވެ. އެއީ ހައްލެއް ހޯދަން ޖެހިފައިވާ ކަމެއްގެ ގޮތުގައި ރައީސް ފާހަަގަކުރެއްވި އެވެ.\n“ވަޒީފާގެ ބާޒާރުގައި ބިދޭސީން މިހާރު އަދާކުރާ ދައުރު ފުރިހަމަ ކުރާނެ ދިވެހިންތަކެއް އުފެދިގެން ނޫނީ ރާއްޖެ އަށް ލިބޭ އާމްދަނީ ގާދޫކޮލުން ބޭރުވިޔަ ނުދީ ހިފެހެއްޓޭނެ ގޮތެއް ނެތް،” ރައީސް ވިދާޅުވި އެވެ.


Maziya in evvanaigai lead dhamahahttaifi | Mihaaru\nޓޭބަލް ޓެނިސް އެސޯސިއޭޝަން\nއަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު\nލަނޑު ޖެހުމަށް ފަހު މާޒިޔާ ކުޅުންތެރިން އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\nމާޒިޔާ އިން އެއް ވަނައިގައި ލީޑު ދަމަަހައްޓައިފި\n21 އޮކްޓޯބަރ 2019 - 19:25\nދިރާގު ދިވެހި ޕްރިމިއާ ލީގުގައި މިއަދު ހަވީރު ފ. ނިލަންދޫ އަތުން 5-0 އިން މޮޅުވެ ލީގުގެ އެއް ވަނައިގައި މާޒިޔާ އިން ފަސް ޕޮއިންޓުގެ ލީޑު ދަމަހައްޓައިފި އެވެ.\nއީގަލްސް ރޭ ކުޅުނު މެޗުން މޮޅުވުމުން މިއަދުގެ މެޗަށް މާޒިޔާ ނުކުތްއިރު ލީގުގެ އެއް ވަނައިގައި އެ ޓީމުގެ ލީޑުވަނީ ދެ ޕޮއިންޓަށް ކުޑަވެފަ އެވެ. މި މެޗުގެ ނަތީޖާއާ އެކު މާޒިޔާ އެއް ވަނައިގައި އޮތީ 11 މެޗުން 26 ޕޮއިންޓާ އެކު އެވެ. ދެ ވަނައިގައި އޮތް އީގަލްސް އަށް 11 މެޗުން ވަނީ 21 ޕޮއިންޓް ލިބިފަ އެވެ.\nމާޒިޔާގެ ކޯޗު މަރުޖާން ސެކުލޮސްކީ ބުނީ އެހެން ޓީމުގެ ނަތީޖާތަކަށް ނުބަލާނެ ކަމަށާއި މާޒިޔާ އިން އަބަދުވެސް ވިސްނާނީ އެ ޓީމުގެ ކޮންޓްރޯލްގައި އޮންނަ ކަންތައްތަކަށް ކަމަށެވެ. ނިލަންދޫ އަތުން މޮޅުވި މުޅި މެޗަށް ބަލާއިރު ފެނިގެންދިޔައީ މާޒިޔާގެ ލެވެލްގެ ކުޅުމެއް ނޫން ކަމަށާއި އެ ކަންތައްތައް ރަނގަޅުކުރަން ޖެހޭ ކަމަށް ވެސް ބުންޏެވެ.\n"ފުރަތަމަ ހާފްގައި ދަށްކޮށް ކުޅުނުއިރު ހަތެއް ނޫނީ އަށް ފުރުސަތު ލިބިގެން ދެ ގޯލު ޖެހުނީ. ދެ ވަނަ ހާފްގައި ކުޑަކޮށް ރަނގަޅަށް ކުޅެފައި އަނެއްކާ ވެސް ހަތެއް ނޫނީ އަށް ފުރުސަތު ގެއްލުވާލި ފަހުން ތިން ގޯލު މި ޖެހުނީ. އަހަރެމެން 5-0 އިން މޮޅުވީމަ އަހަންނަށް މި ސްކޯ ރަނގަޅުވިޔަސް ކުޅުމާ މެދު ހިތްހަމަޖެހެވެން ނެތް. ކޮންމެ ފުރުސަތެއްގައި ގޯލު ނުޖެހިޔަސް އެބަޖެހޭ ދެ ފުރުސަތުން އެއް ބޯޅަ ގޯލަކަށް ހަދަން،" ސެކުލޮސްކީ ބުންޏެވެ.\nފުރަތަމަ ބުރުގައި ނިލަންދޫއާ ދެކޮޅަށް ކުޅުނު މެޗުން މާޒިޔާ މޮޅުވީ 13-0 އިންނެވެ. އެ މެޗުގައި ފަސް ގޯލު ޖެހި މާޒިޔާގެ މިޑްފީލްޑަރު އިބްރާހިމް ވަހީދު (އިއްބެ) އާއި އެންމެ ފަހުން މެޗުގައި އަނިޔާވި ނާއިޒު ހަސަން (ދާދު) މި މެޗުގައި ނުކުޅެ އެވެ. އެކަމަކު ގައުމީ ޓީމާ އެކު ދިއުމަށް ފަހު އަލުން ޓީމާ ގުޅުނު ސެއިން ވިންސެންޓްގެ ފޯވާޑް ކޮނޭލިއަސް ސްޓެވާޓް ފުރަތަމަ އެގާރައިގައި ކުޅުނެވެ.\nމާޒިޔާގެ ކޮނޭލިއަސް ނިލަންދޫގެ ގޯލަށް އަމާޒުކޮށް ބޯޅަ ފޮނުވާލަނީ. -- ފޮޓޯ: ނިޝާން އަލީ/ މިހާރު\nސަސްޕެންޝަނުގެ ސަބަބުން ނިލަންދޫގެ މުހިއްމު ބައެއް ކުޅުންތެރިންނަށް މި މެޗުގައި ނުކުޅެ އެވެ. މާޒިޔާ އަށް މެޗުގެ ނުވަ ވަނަ މިނިޓްގައި އޭރިއާ ތެރެއިން ލިބުނު ފުރުސަތަކުން ހަސަން ޝިފާޒް (ޑުންގާ) ލީޑުނަގައިދިނެވެ. އެކަމަކު އޭގެ ފަހުން ލަނޑު ޖަހަން ލިބުނު ފުރުސަތުތައް ދިޔައީ ބޭނުންނުކުރެވި އެވެ. އެ ފުރުސަތުތައް ގެއްލުނީ ކެޕްޓަން އަސަދުﷲ އަބްދުﷲ، އިބްރާހިމް މަހުދީ (ފޭދޫ އިއްބެ) އަދި މުހައްމަދު އިރުފާން (އިރޭ) އަތުންނެވެ.\nނަތީޖާ ހަމަހަމަކުރަން ނިލަންދޫގެ ޖަޕާނުގެ މިޑްފީލްޑަރު ޓޮޝީކީ އޮކަމާޓޯ އަށް ލިބުނު ދެ ފުރުސަތުން އޭނާ ޖެހި ދެ ބޯޅަ ދިޔައީ ގޯލު ކުރިމަތިން ހުރަސްވެގެންނެވެ. ފުރަތަމަ ހާފް ނިމުމުގެ ކުރިން ލީޑުފުޅާކުރަން މާޒިޔާ އިން ކުރަމުންދިޔަ މަސައްކަތް ކާމިޔާބުވީ މެޗުގެ 43 ވަނަ މިނިޓްގަ އެވެ. އޭރިއާ ތެރެއިން ކޮނޭލިއަސް ޖެހި ބޯޅަ އަމާޒުވީ ގޯލުގެ މަތީ ކަނަށެވެ.\nދެ ވަނަ ހާފްގައި ކުޅުން ފަށައިގެން ވެސް މާޒިޔާ އަށް އެންމެ ނުރައްކާކުރީ ޓޮޝީކީ އެވެ. އޭނާ ޖެހި ބޯޅައެއް މާޒިޔާގެ ގޯލުގައި ހުރި އޮވޭސް އަޒީޒީ ވަނީ މަތަކޮށްފަ އެެވެ. މާޒިޔާގެ ފަހު ތިން ގޯލު ޖެހީ އަސަދުﷲ އާއި ހަމްޒާ މުހައްމަދު (ހަމްޕު) އަދި ފޭދޫ އިއްބެ އެވެ. ކޯނޭ ޖެހި ބޯޅައެއް ނިލަންދޫ ކީޕަރު ހުސެއިން ޝަފީއު (ޗެކް) އަތުގައި ޖެހިފައި ނުކުތުމުން އަސަދުﷲ ގޯލަށް ވައްދާލިއިރު، ހަމްޕު ގޯލު ޖެހީ ކީޕަރު ޗެކް ކައިރިން ނައްޓާފައި ގޮހެވެ. އަދި ފޭދޫ އިއްބެ ޖެހި ގޯލަކީ މެޗުގެ މޮޅު ކުޅުންތެރިއަކަށް ހޮވުނު ޖަމްޕު ތަނަވަސްކޮށްދިން ފުރުސަތަކުން ޖެހި ގޯލެކެވެ.\nމެޗުގެ މޮޅު ކުޅުންތެރިޔާގެ މަގާމު ހޯދި ހަމްޕު (ކ) ބޯޅަ ހިފައިގެން. -- ފޮޓޯ: ނިޝާން އަލީ/ މިހާރު\nނިލަންދޫ އިން މެޗު ނިންމާލީ އެއް ކުޅުންތެރިޔަކު މަދުކޮށެވެ. އެއީ މެޗުގެ 88 ވަނަ މިނިޓްގައި ޓޮޝީކީ އަށް ދެ ވަނަ ރީނދޫ ކާޑާ އެކު ރަތް ކާޑު ދެއްކުމުންނެވެ. ފުރަތަމަ ރީނދޫ ކާޑު ދެއްކީ ޕެނަލްޓީ ހޯދަން އޭރިއާތެެރެއިން ޑައިވް ކުރުމުންނެވެ. އަދި ދެ ވަނަ ރީނދޫ ކާޑު ދެއްކީ މާޒިޔާގެ އިރޭ އަށް ފައުލުކުރުމުންނެވެ.\nނިލަންދޫގެ ކޯޗު އަހުމަދު މުޖުތަބާ (ފެސްކޯ) ބުނީ އާންމުކޮށް ފުރަތަމަ އެގާރައިގައި ކުޅޭ ހަ ވަރަކަށް ކުޅުންތެރިން ނުލައި އެ ޓީމުން ދެއްކި ކުޅުމާމެދު ހިތްހަމަޖެހޭ ކަމަށާއި އެހެން ނަމަވެސް ނުކުތް ނަތީޖާ ދިޔައީ ބޭނުންވި ގޮތަށް ނޫން ކަމަށެވެ.\n"އަޅުގަނޑު ޕާސަނަލީ އެކްސްޕެކްޓް ކުރިން ޑްރޯ އަކަށް. އެ ކަހަލަ ގޭމަކަށް. އެގޮތަށް ވިސްނައިގެން ކުޅެންމުން ދަނިކޮށް އަޅުގަނޑުމެންނަށް ލިބޭ ޗާންސް ނުޖެހިގެން އަނެއްކޮޅަށް ވަދެފައި މީނީ. އެހެންވީމަ ނަތީޖާ މިހިން ފެނުނު ކަމަށް ވިޔަސް ކުޅުމާ މެދު ހިތްހަމަ ޖެހޭ،" ފެސްކޯ ބުންޏެވެ.\nފެސްކޯ ބުނީ މިއަދު ޓީމު ހަމަކުރެވިގެން މެޗު ކުޅެވުނީތީ ވެސް އުފާކުރާކަމަށާއި މެޗު ފެށެން ދެ ގަޑިއިރެއްހާއިރަށްވީއިރު ވެސް ތިބީ ހަތް ވަރަކަށް ކުޅުންތެރިން ކަމަށެވެ. އަދި ބައެއް ކުޅުންތެރިން ވަޒީފާގައި ހުއްޓައި ގެނެސް ޓީމު ހަމަކޮށްގެން އެ ފަދަ ހާލަތެއްގައި ކުޅެގެން މި ނަތީޖާ ރަނގަޅު ކަމަށް ފެސްކޯ ބުންޏެވެ.\nއިތުރު ލިޔުންތައް މާޒިޔާ ސ.ރ.ކ\n"ގިނަ ގޯލު ޖެހުމަށް ވުރެ މުހިއްމީ ޕޮއިންޓް ހޯދުން"\nމާޒިޔާ އެއްވެސް މެޗެއް ފަސޭހަނުކުރާނެ: ކޯޗު\nއިންސްޓަގްރާމް ބޭނުންކުރާ މީހުންގެ ކެމެރާއިން ބަލަނީ!


PHOTO GALLERY: Raees ge dhathurufulhu: Ha. Kela, Dhiddhoo adhi Baarah. | Mihaaru\nފޮޓޯގެލަރީ / ހއ. ކެލާ\nރައީސް ގެ ދަތުރުފުޅު: ހއ ކެލާ، ދިއްދޫ އަދި ބާރަށް\nހއ. އަތޮޅު: ޖުލައި 18، 2018: ރައީސް ގެ ދަތުރުފުޅު: ހއ ކެލާ، ދިއްދޫ އަދި ބާރަށް: މި ސަރުކާރުން އެކި މަޝްރޫއުތަކުގެ ނިމުން ފާހަގަކުރުމުގެ ރަސްމިއްޔާތުތަކުގައި ރައީސް ޔާމީން ވަނީ ބައިވެރިވެވަޑައިގެންފައި.-- ފޮޓޯ: ރައީސް އޮފީސް\nހއ. ބާރަށް: ޖުލައި 18، 2018: ބާރަށުގައި 32 މިލިއަން ރުފިޔާ ހަރަދުކޮށްގެން 2015 ގައި ހެދި މެރީނާ ޖެޓީ ހުޅުވުމަށް އެ ރަށުގައި ބޭއްވި ރަސްމިއްޔާތެއްގައި ބައިވެރިވެ ވަޑައިގަތުމަށް ރައީސް ޔާމީން ބާރަށުގައި.-- ފޮޓޯ: ރައީސް އޮފީސް\nހއ. ބާރަށް: ޖުލައި 18، 2018: ބާރަށުގައި 32 މިލިއަން ރުފިޔާ ހަރަދުކޮށްގެން 2015 ގައި ހެދި މެރީނާ ޖެޓީ ހުޅުވުމަށް އެ ރަށުގައި ބޭއްވި ރަސްމިއްޔާތެއްގައި ހައުސިން މިނިސްޓަރު މުއިއްޒު ވާހަކަ ދައްކަވަނީ.-- ފޮޓޯ: ރައީސް އޮފީސް\nހއ. ބާރަށް: ޖުލައި 18، 2018: ބާރަށުގައި 32 މިލިއަން ރުފިޔާ ހަރަދުކޮށްގެން 2015 ގައި ހެދި މެރީނާ ޖެޓީ ހުޅުވުމަށް އެ ރަށުގައި ބޭއްވި ރަސްމިއްޔާތެއްގައި އެ ރަށުގެ ބައެއް މީހުން ބައިވެރިވަނީ.-- ފޮޓޯ: ރައީސް އޮފީސް\nހއ. ބާރަށް: ޖުލައި 18، 2018: ބާރަށުގައި 32 މިލިއަން ރުފިޔާ ހަރަދުކޮށްގެން 2015 ގައި ހެދި މެރީނާ ޖެޓީ ހުޅުވުމަށް އެ ރަށުގައި ބޭއްވި ރަސްމިއްޔާތެއްގައި ރައީސް ޔާމީން ވާހަކަ ދައްކަވަނީ.-- ފޮޓޯ: ރައީސް އޮފީސް\nހއ. ބާރަށް: ޖުލައި 18، 2018: ބާރަށުގައި 32 މިލިއަން ރުފިޔާ ހަރަދުކޮށްގެން 2015 ގައި ހެދި މެރީނާ ޖެޓީ ހުޅުވުމަށް އެ ރަށުގައި ބޭއްވި ރަސްމިއްޔާތެއްގައި ރައީސް ޔާމީން ބައިވެރިވެ ވަޑައިގަންނަވަނީ.-- ފޮޓޯ: ރައީސް އޮފީސް\nހއ. ބާރަށް: ޖުލައި 18، 2018: ބާރަށުގައި 32 މިލިއަން ރުފިޔާ ހަރަދުކޮށްގެން 2015 ގައި ހެދި މެރީނާ ޖެޓީ ހުޅުވުމަށް އެ ރަށުގައި ބޭއްވި ރަސްމިއްޔާތެއްގައި ރައީސް ޔާމީން ވަޑައިގެންނެވުމުން އެރަށުގެ ބައެއް މީހުން އެމަނިކުފާނަށް މަރުހަބާ ކިޔުމަށް އެއްވެފައި.-- ފޮޓޯ: ރައީސް އޮފީސް\nހއ. ބާރަށް: ޖުލައި 18، 2018: ބާރަށުގައި 32 މިލިއަން ރުފިޔާ ހަރަދުކޮށްގެން 2015 ގައި ހެދި މެރީނާ ޖެޓީ ހުޅުވުމަށް އެ ރަށުގައި ބޭއްވި ރަސްމިއްޔާތެއްގައި ރައީސް ޔާމީން ވަޑައިގެންނެވުމުން އެރަށުގެ ބައެއް މީހުން އެމަނިކުފާނާ ސަލާމް ކުރައްވަނީ.-- ފޮޓޯ: ރައީސް އޮފީސް\nހއ. ކެލާ: ޖުލައި 18، 2018: ކެލާގައި ނަރުދަމާ ނިޒާމު ރަސްމީކޮށް އިފްތިތާހު ކޮއްދެއްވުމަށް އެ ރަށުގައި ބޭއްވި ރަސްމިއްޔާތެއްގައި ބައިވެރިވެ ވަޑައިގަތުމަށް ރައީސް ޔާމީން ވަޑައިގެންނެވުމުން އެރަށުގެ ބައެއް މީހުން އެމަނިކުފާނާ ސަލާމް ކުރައްވަނީ.-- ފޮޓޯ: ރައީސް އޮފީސް\nހއ. ކެލާ: ޖުލައި 18، 2018: ކެލާގައި ނަރުދަމާ ނިޒާމު ރަސްމީކޮށް އިފްތިތާހު ކޮއްދެއްވުމަށް އެ ރަށުގައި ބޭއްވި ރަސްމިއްޔާތެއްގައި ބައިވެރިވެ ވަޑައިގަތުމަށް ރައީސް ޔާމީން ވަޑައިގެންނެވުމުން އެރަށުގެ ބައެއް މީހުން އެމަނިކުފާނަށް މަރުހަބާ ކިޔަނީ.-- ފޮޓޯ: ރައީސް އޮފީސް\nހއ. ކެލާ: ޖުލައި 18، 2018: ކެލާގައި ނަރުދަމާ ނިޒާމު ރަސްމީކޮށް، ރައީސް ޔާމީން އިފްތިތާހު ކޮށްދެއްވަނީ.-- ފޮޓޯ: ރައީސް އޮފީސް\nހއ. ކެލާ: ޖުލައި 18، 2018: ކެލާގައި ނަރުދަމާ ނިޒާމު ރަސްމީކޮށް އިފްތިތާހު ކޮއްދެއްވުމަށް އެ ރަށުގައި ބޭއްވި ރަސްމިއްޔާތެއްގައި ބައިވެރިވެ ވަޑައިގަތުމަށް ރައީސް ޔާމީން ވަޑައިގެންނެވުމުން އެރަށުގެ ބައެއް މީހުން އެމަނިކުފާނަށް މަރުހަބާ ކިޔުމަށް އެއްވެފައި.-- ފޮޓޯ: ރައީސް އޮފީސް\nހއ. ކެލާ: ޖުލައި 18، 2018: ކެލާގައި ނަރުދަމާ ނިޒާމު ރަސްމީކޮށް، ރައީސް ޔާމީން އިފްތިތާހު ކޮއްދެއްވަނީ.-- ފޮޓޯ: ރައީސް އޮފީސް\nހއ. ދިއްދޫ: ޖުލައި 18، 2018: ސަރުކާރުން ދިއްދޫގައި ހިންގި ހަތަރު މަޝްރޫއެއްގެ ނިމުން ފާހަގަކުރުމުގެ ރަސްމިއްޔާތެއްގައި ބައިވެރިވެ ވަޑައިގަތުމަށް އެ ރަށަށް ވަޑައިގަތުމުން، އެ ރަށުގެ ބައެއް މީހުން އެމަނިކުފާނަށް މަރުހަބާ ކިޔުމަށް އެއްވެފައި.-- ފޮޓޯ: ރައީސް އޮފީސް\nހއ. ކެލާ: ޖުލައި 18، 2018: ކެލާގައި ނަރުދަމާ ނިޒާމު ރަސްމީކޮށް، އިފްތިތާހު ކޮއްދެއްވުމަށް ބޭއްވި ރަސްމިއްޔާތެއްގައި ކެލާ ދާއިރާގެ މަޖިލިސް މެމްބަރު އަލީ އާރިފް ވާހަކަ ދައްކަވަނީ.-- ފޮޓޯ: ރައީސް އޮފީސް\nހއ. ދިއްދޫ: ޖުލައި 18، 2018: ސަރުކާރުން ދިއްދޫގައި ހިންގި ހަތަރު މަޝްރޫއެއްގެ ނިމުން ފާހަގަކުރުމުގެ ރަސްމިއްޔާތެއްގައި ބައިވެރިވެ ވަޑައިގަތުމަށް އެ ރަށަށް ވަޑައިގެން، އެ ރަށުގެ ބައެއް މީހުންނާ ރައީސް ޔާމީން ސަލާމް ކުރައްވަނީ.-- ފޮޓޯ: ރައީސް އޮފީސް\nހއ. ކެލާ: ޖުލައި 18، 2018: ކެލާގައި ނަރުދަމާ ނިޒާމު ރަސްމީކޮށް، އިފްތިތާހު ކޮއްދެއްވުމަށް ބޭއްވި ރަސްމިއްޔާތެއްގައި ރައީސް ޔާމީންގެ(ކ) އިތުރުން ބައެއް ވަޒީރުން ބައިވެރިވެ ވަޑައިގަންނަވަނީ.-- ފޮޓޯ: ރައީސް އޮފީސް\nހއ. ކެލާ: ޖުލައި 18، 2018: ކެލާގައި ނަރުދަމާ ނިޒާމު ރަސްމީކޮށް، އިފްތިތާހު ކޮއްދެއްވުމަށް ބޭއްވި ރަސްމިއްޔާތެއްގައި އެރަށުގެ ބައެއް މީހުން ބައިވެރިވަނީ.-- ފޮޓޯ: ރައީސް އޮފީސް\nހއ. ކެލާ: ޖުލައި 18، 2018: ކެލާގައި ނަރުދަމާ ނިޒާމު ރަސްމީކޮށް، އިފްތިތާހު ކޮއްދެއްވުމަށް ބޭއްވި ރަސްމިއްޔާތެއްގައި ރައީސް ޔާމީން ވާހަކަ ދައްކަވަނީ.-- ފޮޓޯ: ރައީސް އޮފީސް\nހއ. ދިއްދޫ: ޖުލައި 18، 2018: ސަރުކާރުން ދިއްދޫގައި ހިންގި ހަތަރު މަޝްރޫއެއްގެ ނިމުން ފާހަގަކުރުމުގެ ތެރެއިން.-- ފޮޓޯ: ރައީސް އޮފީސް\nހއ. ދިއްދޫ: ޖުލައި 18، 2018: ސަރުކާރުން ދިއްދޫގައި ހިންގި ހަތަރު މަޝްރޫއެއްގެ ނިމުން ފާހަގަކުރުމުގެ ތެރެއިން ފެނުގެ ހިދުމަތް ރައީސް ޔާމީން އިފްތިތާހު ކޮށްދެއްވަނީ.-- ފޮޓޯ: ރައީސް އޮފީސް\nހއ. ދިއްދޫ: ޖުލައި 18، 2018: ސަރުކާރުން ދިއްދޫގައި ހިންގި ހަތަރު މަޝްރޫއެއްގެ ނިމުން ފާހަގަކުރުމުގެ ރަސްމިއްޔާތުގެ ތެރެއިން.-- ފޮޓޯ: ރައީސް އޮފީސް\nހއ. ދިއްދޫ: ޖުލައި 18، 2018: ސަރުކާރުން ދިއްދޫގައި ހިންގި ހަތަރު މަޝްރޫއެއްގެ ނިމުން ފާހަގަކުރުމުގެ ރަސްމިއްޔާތެއްގައި ބައިވެރިވެ ވަޑައިގަތުމަށް ރައީސް ޔާމީން ދިއްދޫގައި.-- ފޮޓޯ: ރައީސް އޮފީސް\nހއ. ދިއްދޫ: ޖުލައި 18، 2018: ސަރުކާރުން ދިއްދޫގައި ހިންގި ހަތަރު މަޝްރޫއެއްގެ ނިމުން ފާހަގަކުރުމުގެ ރަސްމިއްޔާތެއްގައި ރައީސް ޔާމީންގެ(ކ-2) އިތުރުން ބައެއް ވަޒީރުން ބައިވެރިވެ ވަޑައިގަންނަވަނީ.-- ފޮޓޯ: ރައީސް އޮފީސް\nހއ. ދިއްދޫ: ޖުލައި 18، 2018: ސަރުކާރުން ދިއްދޫގައި ހިންގި ހަތަރު މަޝްރޫއެއްގެ ނިމުން ފާހަގަކުރުމުގެ ރަސްމިއްޔާތެއްގައި އެރަށުގެ ބައެއް މީހުން ބައިވެރިވަނީ.-- ފޮޓޯ: ރައީސް އޮފީސް\nހއ. ދިއްދޫ: ޖުލައި 18، 2018: ސަރުކާރުން ދިއްދޫގައި ހިންގި ހަތަރު މަޝްރޫއެއްގެ ނިމުން ފާހަގަކުރުމުގެ ރަސްމިއްޔާތެއްގައި އެންވާރްމަންޓް މިނިސްޓަރު ތޯރިގް އިބްރާހިމް ވާހަކަ ދައްކަވަނީ.-- ފޮޓޯ: ރައީސް އޮފީސް\nހއ. ދިއްދޫ: ޖުލައި 18، 2018: ސަރުކާރުން ދިއްދޫގައި ހިންގި ހަތަރު މަޝްރޫއެއްގެ ނިމުން ފާހަގަކުރުމުގެ ރަސްމިއްޔާތެއްގައި ރައީސް ޔާމީން ވާހަކަ ދައްކަވަނީ.-- ފޮޓޯ: ރައީސް އޮފީސް


Emme dhuvasvee firihenaa 112 aharugai maruvejje | Mihaaru\nއެންމެ ދުވަސްވީ ފިރިހެނާ 112 އަހަރުގައި މަރުވެއްޖެ\n19 ޖެނުއަރީ 2022 - 12:18\nދުނިޔޭގެ އެންމެ ދުވަސްވީ ފިރިހެން މީހާގެ ރެކޯޑް މިދިޔަ ސެޕްޓެމްބަރު މަހު ލިބުނު ސްޕެއިންގެ ސަޓަނީނޯ ޑި ލާ ފުއެންޓާ ގާޝިއާ 112 އަހަރުގައި އިއްޔެ މަރުވެއްޖެ އެވެ.\nގިނިސް ވޯލްޑް ރެކޯޑުން ބުނި ގޮތުގައި އޭނާ މަރުވި އިރު އުމުރަކީ 112 އަހަރާއި 341 ދުވަހެވެ. ސްޕެއިންގެ ހުޅަނގު އުތުރުގެ ސަރަހައްދެއް ކަމަށްވާ ޕުއެންޓޭ ކާސްޓްރޯ އަށް ސަޓަނީނޯ އުފަންވީ ފެބްރުއަރީ 11، 1909 ގަ އެވެ.\nއެންމެ ދުވަސްވީ ފިރިހެނާގެ ރެކޯޑް އޭނާ އަށް ސެޕްޓެމްބަރު މަހު ލިބުނީ ކުރިން ރެކޯޑް އޮތް ޕިއުޓެ ރިކޯގެ އެމިލިއޯ ފްލޯރެސް މާކްއެޒް 113 އަހަރުގައި އޮގަސްޓް މަހު މަރުވުމާ ގުޅިގެންނެވެ. އޭނާ އަށް އެންމެ ދުވަސްވީ ފިރިހެނާގެ ރެކޯޑް ލިބުނީ ޖޫން މަހުގެ ތެރޭގަ އެވެ.\nއެންމެ ދުވަސްވީ މީހާގެ ރެކޯޑް ލިބުމާ އެކު ސަޓަޓީނޯ ބުނެފައިވާ ގޮތުގައި ދިގު އުމުރުގެ ސިއްރަކީ ރުޅިމަޑުކަމާއި ހިތްހެޔޮ ސާދާ މިޒާޖެވެ. ސަޓަޓީނޯ އަކީ ހަތް އަންހެން ދަރިންގެ ބައްޕައެކެވެ. އޭނާ މަރުވި އިރު، 14 ކާފަދަރިންނާއި 22 މުނިކާފަދަރިން އެބަތިއްބެވެ.\nDhigu umuru ge sirrakee hiyy heyo saadhaa mizaaju\nމި ވަގުތު ދުނިޔޭގައި ހުރި އެންމެ ދުވަސްވީ އަންހެނަކީ ޖަޕާންގެ ކޭން ޓަނާކާ އެވެ. ޖެނުއަރީ 2، 1903 ގައި އުފަންވި މީހާގެ މިހާރުގެ އުމުރަކީ 119 އަހަރެވެ.


Idhikolhu leaderunge kanboduvunthah UN ge resident cordinator aa hihsaaa koffi | Mihaaru\nއިދިކޮޅު ލީޑަރުން އދ. ގެ ރެސިޑެންޓް ކޯޑިނޭޓަރާ ބައްދަލު ކުރައްވަނީ. ލީޑަރުން ވަނީ ސިޔާސީ ހަރަކާތްތައް ހިންގުމަށް ހުރި ދަތިތަކާ ބެހޭ މައުލޫމާތު ހިއްސާކުރައްވާފައި.\nއިދިކޮޅު ލީޑަރުންގެ ކަންބޮޑުވުންތައް އދ. ގެ ރެސިޑެންޓް ކޯޑިނޭޓަރާ ހިއްސާކޮށްފި\n18 އެޕްރީލް 2017 - 14:18 15 comments\nޝޮކޯ ނޮޑާއާ އެކު ބޭއްވި ބައްދަލުވުމުގައި ޖުމްހޫރީ ޕާޓީގެ ލީޑަރު ގާސިމް އިބްރާހިމާއި އެމްޑީޕީގެ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) އާއި ކުރީގެ ރައީސް މައުމޫން އަބްދުލް ގައްޔޫމުގެ ދަރިކަލުން ދިއްގަރު ދާއިރާގެ މެމްބަރު އަހުމަދު ފާރިސް މައުމޫނާއި ރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒް އަދި އަދާލަތު ޕާޓީގެ ނައިބު ރައީސް އަލީ ޒާހިރު ބައިވެރިވެވަޑައިގަތެވެ.\nޖުމްހޫރީ ޕާޓީގެ ޑެޕިއުޓީ ލީޑަރު ރިޔާޒް "މިހާރު" އަށް ވިދާޅުވި ގޮތުގައި، ރާއްޖޭގެ ސިޔާސީ މަސްރަހުގައި ހިނގާ ކަންކަމާ ގުޅޭ މައުލޫމާތު ޝޮކޯއާ ހިއްސާ ކުރެއްވި ކަމަށެވެ. އަދި އިދިކޮޅު ފަރާތްތަކުން ސިޔާސީ ހަރަކާތްތައް ހިންގުމަށް ހުރި ހުރަސްތަކާ ބެހޭ މައުލޫމާތު ދެއްވި ކަމަށް އޭނާ ވިދާޅުވި އެވެ.\n"ސަރުކާރުން ކަންކަން ކުރަމުން ގެންދާ ގޮތާއި އިދިކޮޅު ފަރާތްތަކުން ސިޔާސީ ހަރަކާތް ހިންގަން ޖާގަ ނުލިބޭތީ އެކަން [ރެޒިޑެންޓް ކޯޑިނޭޓަރު] ސަމާލު ކަމަށް ގެނައީ. ކަންބޮޑުވުންތައް އަޑުއެއްސެވި،" ރިޔާޒް ވިދާޅުވި އެވެ.\nއަދި ސިޔާސީ ޕާޓީތަކުގެ މެދުގައި މަޝްވަރާތައް ފަށަން ސަރުކާރުން ގޮވާލާފައިވާއިރު، އެކަމާ ގުޅޭ ގޮތުން ވެސް މަޝްވަރާ ކުރެއްވި ކަމަށް ރިޔާޒް ވިދާޅުވި އެވެ.\nއޭނާ މިއަދު ވެސް ވިދާޅުވި ގޮތުގައި މަޝްވަރާތަކުގައި ބައިވެރިވޭނީ ގުޅިފައިވާ ހަތަރު ޕާޓީތަކުގެ ލީޑަރުންގެ މަންދޫބުންނަށް ތަމްސީލް ވެވޭ ގޮތަށް ސަރުކާރުން އެއްބަސްވުމުންނެވެ. އަދި އިދިކޮޅު ފަރާތްތަކުން މަޝްވަރާ އަށް ދާނީ ސަރުކާރުގެ ނިޔަތް ރަނގަޅު ނަމަ ކަމަށް ވެސް ރިޔާޒް ވިދާޅުވި އެވެ.\nއިދިކޮޅު ސިޔާސީ ޕާޓީތަކުގެ ކަންބޮޑުވުންތައް އިންޑިއާ ސަރުކާރާ ހިއްސާކުރުމުގެ ގޮތުން ސިޔާސީ ބައެއް އިސް ވެރިން އިއްޔެ ވަނީ ރާއްޖޭގައި ހުންނަވާ އިންޑިއާގެ ސަފީރު އަކިލޭޝް މިޝްރާއާ ބައްދަލުރައްވައިފަ އެވެ. އިދިކޮޅު ފަރާތްތަކަށް ހުރި ގޮންޖެހުންތަކާ ބެހޭ މައުލޫމާތުތައް އެ ބައްދަލުވުމުގައި ހިއްސާ ކުރި އެވެ.\nއިދިކޮޅު ފަރާތްތަކާ ދެކޮޅަށް ސަރުކާރުން ހިންގާ ކަންކަމާ މެދު ކަންބޮޑުވާ ކަމަށް ބައެއް ގައުމުތަކުން ވަނީ ބުނެފަ އެވެ. އެކަމަކު ސަރުކާރުން ބުނަނީ ރާއްޖޭގައި ޑިމޮކްރަސީ ހަރުދަނާ ކުރަން ސަރުކާރުން ވެސް މަސައްކަތް ކުރަމުން އަންނަ ކަމަށެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ދިވެހި ސަރުކާރު އިދިކޮޅު ފަރާތްތައް މެމްބަރު އަބްދުﷲ ރިޔާޒް (ތިމަރަފުށި) ރައީސް އިބްރާހިމް މުހައްމަދު ސޯލިހް ފާރިސް މައުމޫން ރާއްޖެ-އ.ދ ރާއްޖޭގެ ސިޔާސީ ހަމަނުޖެހުން


ޕްރައިމަރީ ޓީޗަރ މަޤާމަށް ޓީޗަރުން ހޯދުމަށް\nތާޖުއްދީން ސްކޫލް، މާލެ\n1. ގައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ޙާސިލްވާގޮތަށް ކުލާހުގަޔާއި ކުލާހުން ބޭރުގައި ކިޔަވައިދިނުމާއި ކިޔަވައިދިނުމަށް ކުރަންޖެހޭ އެންމެހައި މަސައްކަތް ކުރުން.\n2. ގައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ޙާސިލްވާގޮތަށް ލެސަންޕްލޭން ތައްޔާރުކުރުން.\n3. ދަރިވަރުންނަށް ބާއްވާ ތަފާތު އެކިއެކި ޓެސްޓްތަކުގެ ޕޭޕަރު ތައްޔާރުކުރުމާއި ޓެސްޓްތައް އެޑްމިނިސްޓަރ ކުރުން.\n4. ފެންވަރާއި ހުނަރުގެ ގޮތުން ތަފާތުކުދިންނަށް އަމާޒުކޮށްގެން އުގަންނައިދިނުން.\n5. ކިޔަވައިދޭ މާއްދާއާއި ގުޅޭގޮތުން ދަރިވަރުންގެ ފޮތްތަކާއި އެސެސްމެންޓް ޕޭޕަރާއި، ޔުނިޓްޓެސްޓް ޕޭޕަރުތަކާއި، ޓާމް ޓެސްޓް ޕޭޕަރ އަދި މިނޫންވެސް ދަރިވަރުންނަށް ޙާސިލްވި މިންވަރު ނުވަތަ ކުރިއެރުން ވަޒަންކުރުމަށް ބާއްވާ ޓެސްޓްތަކުގެ ޕޭޕަރުތައް މާކުކުރުން.\n6. ދަރިވަރުން ޙާސިލްކުރާ މިންވަރާއި ކުރިއެރުމުގެ ރެކޯޑްތައް ބެލެހެއްޓުން.\n7. ދަރިވަރުންލައްވާ ކުރުވާ ޕްރެކްޓިކަލް މަސައްކަތްތައް ބެލެހެއްޓުން.\n8. ކުލާހުގައާއި ކުލާހުންބޭރުގައި ސްކޫލްގެ ހަރަކާތްތަކުގައި އުޅޭއިރު ދަރިވަރުންގެ އަޚްލާގީ ކަންތައްތައް ބެލެހެއްޓުން.\n9. ޕޭރަންޓް ޓީޗަރ މީޓިންގ ތަކުގައި ބައިވެރިވުމާއި ދަރިވަރުންގެ ކިޔެވުމާއި ގުޅޭގޮތުން ބެލެނިވެރިންނަށް މަޢުލޫމާތު ދިނުން.\nފުރިހަމަކުރައްވާފައިވާ ސިވިލް ސަރވިސްގެ ވަޒީފާއަށްއެދޭ ފޯމު (އެޕްލިކޭޝަން ފޯމު މިސްކޫލުގެ ވެބްސައިޓުންނާއި ކައުންޓަރުން ލިބެން ހުންނާނެއެވެ. އަދި ކޮމިޝަނުގެ ވެބްސައިޓުން www.csc.gov.mv ޑައުންލޯޑް ކުރެވޭނެއެވެ.)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 22 މާރޗް 2020 ވާ (އާދިއްތަ) ދުވަހުގެ 13:00 ގެ ކުރިން، ތާޖުއްދީން ސްކޫލް ގެ ކައުންޓަރަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައި ގަނެވޭނެއެވެ.\nއީ-މެއިލް އެޑްރެސް: [email protected]thaajuddeenschool.edu.mv(އީމެއިލް މެދުވެރިކޮށް ފޮނުވާ އެޕްލިކޭޝަން ފޯރމް އޮފީހަށް ލިބުނުތޯ ޔަޤީން ކުރުމަކީ އެޕްލިކޭޝަން ހުށަހަޅާ ފަރާތުގެ ޒިންމާއެކެވެ.) އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހުން ހޮވުމަށް ހަމަޖެހިފައިވަނީ އިންޓަވިޔު ކުރުމަށް ފަހުގައެވެ. އިންޓަވިޔު އޮންނާނީ، 23 މާރޗް 2020 އާއި 30 މާރޗް 2020 އާއި ދެމެދުގެ ތާރީޚެއްގައި ތާޖުއްދީން ސްކޫލްގައެވެ. މިމުއްދަތުގެ ތެރޭގައި ކުރިމަތިލާފައިވާ މަޤާމަށް ސްކޫލުން އަންގާ ދުވަހެއްގައި އިންޓަރވިޔު އޮންނާނެއެވެ.\nމުއްދަތު: 30 ނޮވެމްބަރ 2020\nމި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، ގުޅާނީ 3317318 ނަންބަރު ފޯނާއިއެވެ. އީ މެއިލް ކުރާނީ [email protected] އަށެވެ.\n12 މާރިޗު 2020\nޕަބްލިޝްކުރި ތާރީޚު: 12 މާރިޗު 2020\nޕަބްލިޝްކުރި ގަޑި: 1013\nސުންގަޑި: 22 މާރިޗު 2020 1300


SunOnline: Mandhu college ah lahun faisaa dhekkumun minister Aishath Ali ge mahchah dhauvaa koffi\nމަންދު ކޮލެޖަށް ލަހުން ފައިސާ ދެއްކުމުން މިނިސްޓަރު އައިޝަތު އަލީގެ މައްޗަށް ދައުވާކޮށްފި\nއާމިނަތު ބަލްސަމް 24 Oct 2021, 22:30\nއެޑިއުކޭޝަން މިނިސްޓަރު ޑރ އައިޝަތު އަލީ ނޫސްވެރިންނާ ބައްދަލު ކުރައްވަނީ - ސަން ފޮޓޯ/ ފަޔާޒު މޫސާ\nމަންދު ކޮލެޖަށް ބަދަލުގެ ގޮތުގައި ދައުލަތުން ދައްކަން ޖެހޭ 15 މިލިއަން ރުފިޔާ ދިނުމަށް ސިވިލް ކޯޓުން އެންގި މުއްދަތު ފަހަނައަޅާ ދިއުމަށްފަހު އެ ފައިސާ ދިން މައްސަލައިގައި އެޑިއުކޭޝަން މިނިސްޓަރު ޑރ އައިޝަތު އަލީގެ މައްޗަށް ދައުވާ ކޮށްފިއެވެ.\nމި ދައުވާ ކޮށްފައިވަނީ މަންދު ކޮލެޖު ހިންގާ، މާލެ ހައި ޕްރައިވެޓް ލިމިޓެޑުންނެވެ.\nއެއް މަސް ދުވަހުގެ ތެރޭގައި ބަދަލުގެ ގޮތުގައި 15 މިލިއަން ރުފިޔާ މަންދު ކޮލެޖަށް ދިނުމަށް އެޑިއުކޭޝަން މިނިސްޓްރީގެ މައްޗަށް ސިވިލް ކޯޓުން ހުކުމް ކުރީ މިދިޔަ އޭޕްރިލް މަހުގެ 19ވަނަ ދުވަހުއެވެ.\nފިނޭންސް މިނިސްޓްރީގެ އޮފިޝަލަކު ވިދާޅުވީ ބަދަލުގެ ގޮތުގައި ދޭންޖެހޭ 15 މިލިއަން ރުފިޔާ މަންދު ކޮލެޖަށް ދެއްކުމަށްޓަކައި ހުކުމްގައި ބުނެފައިވާ މުއްދަތުގެ ތެރޭގައި ސިވިލް ކޯޓަށް އެ ފައިސާ ދެއްކި ކަމަށެވެ. ނަމަވެސް ކޯޓުން ވަނީ އަނބުރާ އެ ފައިސާ ފިނޭންސް މިނިސްޓްރީއަށް ފޮނުވާފައެވެ.\nސިވިލް ކޯޓުން އެ ފައިސާ އަނބުރާ ފޮނުވާލުމުން މިދިޔަ ޖޫން މަހުގެ ތެރޭގައި އޭގެތެރެއިން ވަކި މިންވަރެއް މަންދު ކޮލެޖްގެ އެކައުންޓަށް ޖަމާކޮށްފައިވާ ކަމަށް ފިނޭންސް މިނިސްޓްރީގެ އޮފިޝަލް ވިދާޅުވިއެވެ.\nމަންދު ކޮލެޖްގެ ޗެއާމަން އިބްރާހިމް އިސްމާއިލް (އިބްރާ) "ސަން"އަށް މިރޭ ވިދާޅުވީ މިނިސްޓަރު އައިޝަތު އަލީއާ ދެކޮޅަށް ހުށަހެޅި މައްސަލަ ސިވިލް ކޯޓުން ބަލައިގެންފައިވާ ކަމަށެވެ.\nއިބްރާ ވިދާޅުވީ ކޯޓުން ކަނޑައަޅާފައިވާ މުއްދަތުގެ ތެރޭގައި އެ ފައިސާ ދައްކާފައިނުވާ ކަމަށާއި އެކަމުގައި މިނިސްޓަރު އައިޝަތު އަލީ ޒިންމާވާންޖެހޭނެ ކަމަށެވެ.\n"މިނިސްޓަރުގެ އަތްޕުޅުން ނުކުރެއްވިއަސް މިނިސްޓަރުގެ ޒިންމާއެއްތާ އެއީ އެކަމާ ހަވާލުވެ ހުންނަ މުވައްޒަފަކު ނުވަތަ މިނިސްޓްރީއިން އަމުރާ އެއް ގޮތަށް އަމަލު ކުރޭތޯ ބެއްލެވުމަކީ. ނުކުރެވިއްޖެނަމަ އެކަމުގެ ޒިންމާ އުފަލަން ޖެހޭނެ ނޫންތޯ،"\nކުރީގެ އެޑިއުކޭޝަން މިނިސްޓަރާ ދެކޮޅަށް ވެސް ދައުވާ ކުރާނަން\nއިބްރާ ވިދާޅުވީ ކުރީގެ އެޑިއުކޭޝަން މިނިސްޓަރު ޑރ. އައިޝަތު ޝިހާމްއާ ދެކޮޅަށް ވެސް ދައުވާ ކުރަން ނިންމާފައިވާ ކަމަށެވެ.\nއޭނާ ވިދާޅުވީ ވަރަށް އަވަހަށް އެ މައްސަލަ ސިވިލް ކޯޓަށް ހުށަހަޅާނެ ކަމަށެވެ.\nޑރ. އައިޝަތު ޝިހާމްއާ ދެކޮޅަށް ދައުވާ ކުރަނީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި މަންދު ކޮލެޖް ކުރިން ހިންގި އިމާރާތް އަތުލި މައްސަލާގައެވެ.\nމަންދު ކޮލެޖް ހިންގަން މިހާރުގެ އިއްޒުއްދީން ސްކޫލް ހުރި އިމާރާތް ދިނުމަށް ވި އެއްބަސްވުން ބާތިލްކުރީ ގާނޫނީ އިމުން ބޭރުން ކަމަށް ކޯޓުން ހުކުމްކޮށްފައިވާ ކަމަށް އިބްރާ ވިދާޅުވިއެވެ.\n"ހައި ކޯޓުންވެސް އަދި ސުޕްރީމް ކޯޓުންވެސް ނިންމަވާފަ އެބައޮތް އައިޝަތު ޝިހާމް އެކަން ކުރެއްވީ ގަސްތުގަ އެނގިހުރެ ނުބައި ނިޔަތެއްގަ ކަމަށް،" އިބްރާ ވިދާޅުވިއެވެ.\nއެ އިމާރާތް ދިނުމަށްވި އެއްބަސްވުން ބާތިލްކުރި ކުރުމަކީ ސަރުކާރުގެ މަތީ މަގާމެއްގައި ހުންނަވައި މަގާމުގެ ނުފޫޒު ބޭނުން ކުރައްވައިގެން ރައްޔިތުންނަށް ގިނަ ގެއްލުންތަކެއް ދިނުން ކަމުގައިވެސް އިބްރާ ވަނީ ސިފަ ކުރައްވާފައެވެ.\n"ރައްޔިތުންގެ ފައިސާ ހޭދަ ކުރައްވާފަ އަދި އެ ހިސާބުން އެކަން ނިންމައެއް ނުލެވޭނެ ނޫންތޯ. އެހެންވީމަ އަޅުގަނޑު ގަބޫލު ކުރާ ގޮތުގައި މި މީސްމީހުން ޒިންމާ ކުރުވަން ފެށީމާ ދެން މިހާރު ތިބި މީހުންވެސް މިކަންކަން ބަލައިގަންނާނީ،" އިބްރާ އިތުރަށް ވިދާޅުވިއެވެ.


Real athunvee bali Salah ah adhives hajameh nuvey - vNews.mv\nމުހައްމަދު ސަލާހް- ފޮޓޯ:- ގެޓީ އިމޭޖަސް\nރެއާލް އަތުންވީ ބަލި ސަލާހުއަށް އަދިވެސް ހަޖަމެއް ނުވޭ\nއައްފާން މުހައްމަދު 12 June 2022, 23:13\nޔޫއެފާ ޗެމްޕިއަންސް ލީގުގައި ލިވަޕޫލް އަތުން ރެއާލް އަށް ލިބުން މޮޅު ހައްގު ނޫންކަމަށް، ލިވަޕޫލްގެ އިތުބާރު ފޯވާޑް މުހައްމަދު ސަލާހް ބުނެފިއެވެ.\nފްރާންސްގެ ޕެރިހުގައި ކުޅުނު ޗެމްޕިއަންސް ލީގުގެ ފައިނަލް މެޗުން ލިވަޕޫލްގެ މައްޗަށް ރެއާލް މެޑްރިޑުން ކުރިހޯދީ 0-1 ގެ ނަތީޖާއަކުންނެވެ. މެޗުގައި ފެނިގެންދިޔަ ހަމައެކަނި ލަނޑަކީ ދެވަނަ ހާފުގައި މެޗުގެ 59 ވަނަ މިނެޓުގައި ވިނީޝިއުސް ޖޫނިއަރ ކާމިޔާބުކުރި ލަނޑެކެވެ.\nމެޗުގައި ލިވަޕޫލްގެ ފަރާތުން މޮޅު ކުޅުމެއް ފެނިގެން ދިޔައިރު ސަލާހްވެސް ވަނީ ނުރައްކާތެރި ހަމަލާތަކެއް ރެއާލްގެ ގޯލާއި އަމާޒުކޮށް ފޮނުވާލާފައެވެ. އެހެންނަމަވެސް މިފަދަ ކޮންމެ ހަމަލާއެއްވެސް ގޯލަށް ވަނުމަށް ހުރަހަކަށްވީ މެޗުގެ މޮޅު ކުޅުންތެރިޔާގެ މަގާމުވެސް ހޯދި ރެއާލްގެ ކީޕަރު ތިބޮއު ކޯޓުއާ އެވެ.\nރެއާލް އަތުން ލިވަޕޫލް ބަލިވެ ޗެމްޕިއަންސް ލީގު ނިންމާލިއިރު، ސީޒަނުގެ ޕްރިމިއަރ ލީގުގައިވެސް ލިވަޕޫލަށް ލިބުނީ ދެވަނައެވެ. އެހެންނަމަވެސް ސީޒަނުގައި ލިވަޕޫލުން ވަނީ އެފްއޭ ކަޕާއި ކަރަބާއޮ ކަޕް ކާމިޔާބުކޮށްފައެވެ. މި ކާމިޔާބީ ތަކުގައި ސަލާހްގެ ހިއްސާ ބޮޑެވެ. ސީޒަނުގައި މި ހަތަރު މުބާރާތުގެ ތެރެއިން ސަލާހް ވަނީ ލިވަޕޫލަށް ޖުމްލަ 31 ލަނޑު ކާމިޔާބު ކޮށްދިފައެވެ.\nފައިނަލުގައި ލިވަޕޫލުން ރެއާލް އާއި ދެކޮޅަށް ކުޅުނުއިރު ސަލާހް ވަނީ ރެއާލް އަށް ފައިނަލުގެ ޖާގަ ލިބުމުގެ ކުރިން، ފައިނަލުގައި ރެއާލް އާއި ދެކޮޅަށްކުޅެ ބަދަލުހިފަން ބޭނުންވާ ކަމަށް ބުނެފައެވެ. ސަބަބަކީ 2018 ވަނަ އަހަރުގެ ޗެމްޕިއަންސް ލީގުގެ ފައިނަލުގައިވެސް ރެއާލް އާއި ދެކޮލަށް ކުޅެ ލިވަޕޫލް ބަލިވިއިރު، މެޗުގައި އަނިޔާގެ ސަބަބުން ބޮޑުބައެއް ސަލާހް އަށް ނުކުޅެވޭތީއެވެ.\nރެއާލް އާއި ދެކޮޅަށްކުޅެ ބަލިވުމަކީ ސަލާހް އަށް ގަބޫލުކުރަން ދަތިވެފައިވާ ކަމަކަށްވާއިރު، ފްރާންސް ފުޓްބޯލް އަށްދިން އިންޓަވިއު އެއްގައި ދާދިފަހުން ސަލާހް ބުނީ، ޗެމްޕިއަންސް ލީގުގެ ފައިނަލުގައި މޮޅުވުން ހައްގީ ލިވަޕޫލް ކަމަށެވެ. އެގޮތުން ސަލާހް ބުނީ، މެޗުގައި މޮޅަށް ކުޅުނީވެސް، އަދި ފުރުސަތުތައް ތަނަވަސްކޮށް ރަނގަޅު ހަމަލާތަކެއްވެސް އުފައްދާފައިވަނީ ލިވަޕޫލް ކަމަށްވުމުން މިއީ ލިވަޕޫލްގެ ޓްރޮފީއަކަށްވުން ހައްގު ކަމަށެވެ. އަދި ރެއާލް އަށް ލިބުނު ކާމިޔާބީގެ ހަގީގީ ހިއްސާދާރަކީ ކޯޓުއާކަންވެސް ސަލާހް ފާހަގަކުރިއެވެ.\nސަލާހް ވަނީ ރެއާލްގެ ކެޕްޓަން ކަރިމް ބެންޒެމާ ސީޒަނުގައި ދެއްކި މޮޅު ކުޅުމަށް ތައުރީފު ކޮށްފައެވެ. އަދި ބެންޒެމާ އަކީ ހަމައެކަނި ރެއާލްގެ ލަނޑުތައް ޖަހައިދޭ ކުޅުންތެރިއާ އެކަނި ނޫން ކަމާއި، ޓީމުން ހޯދާ ކާމިޔާބީގައި، ޓީމުގެ ހުރިހާ ޕޮޒިޝަނެއްގައިވެސް ބެންޒެމާގެ ހިއްސާ ބޮޑުކަން ސަލާހް ފާހަގަކުރިއެވެ.\nމީގެއިތުރުން ސަލާހް ވަނީ މިއަހަރުގެ ބެލަންޑޯގެ އުންމީދުގައި ހުރިކަން ހާމަކޮށްފައެވެ. އަދި މި އުންމީދަށް އޮތް ހަމައެކަނި ހުރަހަކީ ޗެމްޕިއަންސް ލީގުގެ ފައިނަލުގައި ރެއާލް އަތުންވީ ބަލިކަމަށް ސަލާހް ބުންޏެވެ. އެހެންނަމަވެސް ފައިނަލް މެޗުގައި އޭނާއަށް މޮޅު ކުޅުމެއް ދެއްކުނުކަމަށް ގަބޫލުކުރާ ކަމަށްވެސް ސަލާހް ބުންޏެވެ.\nއެހެންކަމުން ފާއިތުވީ އަހަރެއްގާ ދުވަހުގެ ތެރޭގައި ކުރި ހުރިހާ މަސައްކަތަކަށް އެންމެ މެޗެއްގެ ނަތީޖާ އަސަރުކޮށްފާނެކަމަށް ގަބޫލު ނުކުރާ ކަމަށާއި، އިންތިޒާރު ކުރަނީ ބެލަންޑޯ އެވޯޑުގެ ވޯޓުލުމަށް ކަމަށް އަދި މިއަހަރު އެވޯޑު ނުލިބިއްޖެނަމަ ދެން އަންނަ އެވޯޑަކަށް ގަދައަޅާ މަސައްކަތް ކުރާނެ ކަމަށްވެސް ސަލާހް ބުނެފައިވެއެވެ.


Miss India runner-up Manya ge asarugadha vaahaka\nމިސްއިންޑިއާ ރަނަރަޕް މާންޔާގެ އަސަރުގަދަ ވާހަކަ\nމިސް. އިންޑިއާ ރަނަރަޕް މާންޔާ އޭނާގެ މައިންބަފައިންނާއެކު\nއަޒުމާއި ބުރަ މަސައްކަތުން ކާމިޔާބު ނުކުރެވޭނެ އެއްވެސް ކަމެއް ނޯންނާނޭ މީހުން ބުނެ އުޅެ އެވެ. މާންޔާ ސިންގް އަކީ މީގެ އަގުހުރި މިސާލެކެވެ.\nމިދިޔަ ބުދަ ދުވަހުގެ ރޭ ބޭއްވި ވީއެލްސީސީ ފެމިނާ މިސް.އިންޑިއާ 2020 ގެ ރަނަރަޕް އަކަށް ހޮވުނު މާންޔާގެ ހަޔާތުގެ ދަތުރަކީ ވަރަށް ގިނަ އުނދަގޫތަކާއި ހިތްދަތި ތަޖުރިބާ ތަކުން ފުރިގެންވީ ދަތުރެކެވެ. ބަނޑުހައިހޫނު ކަމުގައި ހޭދަކުރި އެތައް ރެއެއް އެ ދަތުރުގައި އޭނާ ތަޖުރިބާ ކޮށްފައި ވެއެވެ.\nއުއްތަރު ޕްރަދޭޝްގެ ކުޝީނަގަރްގައި ދިރިއުޅޭ މާންޔާ އަކީ އޮޓޯ ރިކްޝާ ޑްރައިވަރެއްގެ ދަރިއެކެވެ. ފަގީރުކަމާއި ނިކަމެތި ކަމުން ކުޑައިރު އޭނާ އާއި އާއިލާ އުޅެފައިވަނީ ނިހާޔަތަށް ހިތްދަތި ދިރިއުޅުމެކެވެ.\nމިސް އިންޑިއާގެ ރަނަރަޕްގެ މަގާމު ލިބުމާއެކު ލިބުނު ގިނަ އަދަދެއްގެ ފައިސާ އާއި މަޝްހޫރު ކަމާއެކު މާންޔާ މިހާރު ދަތުރު ފަށާފައި ވަނީ އޭނާގެ ހަޔާތުން ލިބުނު އިބުރަތްތައް އެހެން މީހުންނާ ހިއްސާކޮށް އެމީހުން ވެސް އެގޮތަށް ގަދައަޅާ މަސައްކަތް ކުރަން ހިތްވަރު ހޯދާދިނުމަށެވެ.\nއިންސްޓަގްރާމްގައި މާންޔާ ޝެއާ ކުރި ޕޯސްޓެއްގެ އޭނާގެ ހަޔާތުގެ ވާހަކަ ވަރަށް ތަފްސީލުކޮށް ކިޔައިދީފައި ވެއެވެ. ކާނެ އެއްޗެއް ނުލިބި ބަނޑުހައި ހޫނުކަމުގައި ނިދަން ޖެހުނު އެތައް ރެއެއްގެ ތަޖުރިބާ އާއި، ލިބޭ މަދު ފައިސާކޮޅު ސަލާމަތްކުރަން ފައިމަގުގައި އެތައް މޭލަކަށް ހިނގާފައި ސްކޫލަށް ދިޔަ ދުވަސްތަކުގެ ވާހަކަތައް ކިޔައިދީފައި ވެއެވެ.\nފޮތާއި އަންނައުނު ގަންނާނެ ފައިސާ ނުލިބޭތީ މާންޔާ އަބަދުވެސް ބޭނުން ކޮށްފައި ވަނީ އެހެން މީހުން ބޭނުން ކޮށްފައި ހުންނަ އަންނައުނާއި ފޮތްތަކެވެ. ފައިސާގެ ދަތިކަން އިންތިހާއަށް ގޮސް މާންޔާގެ އިމްތިހާނަށް ފީ ދެއްކޭނެ ގޮތެއް ނެތި މަންމަ އަތުގައި އޮތް ރަންކޮޅު ރަހުނުކޮށްފައި ލިބުނު ފައިސާއިން އިމްތިހާނަށް ފީ ދެއްކި ކަމަށް ވެސް މާންޔާ ބުނެފައި ވެއެވެ.\n"އެތައް ރެއަކު އަހަރެންނަށް ބަނޑުހައި ވެގެން ނުނިދިފައި އޮތިން. މެންދުރުގެ އަވިގަނޑުގައި ކިޔަވަން ދާން އެތައް މޭލަކަށް ހިނގިން. އަހަރެންގެ ގައިން އޮހޮރުނު ލެޔާއި ދާ އަދި ލޮލުން އޮހުނު ކަރުނައަކީ އަހަރެންގެ ހުވަފެންތައް ހަގީގަތަކަށް ހެދުމަށް މަސައްކަތް ކުރުމަށް ލިބުނު ހިތްވަރަކަށްވި،" މާންޔާގެ ތަޖުރިބާ ހިއްސާ ކުރަމުން ބުނެފައި ވެއެވެ.\nރިކްޝާ ދުއްވައިގެން ބައްޕައަށް އެކަށީގެންވާ ފައިސާ ނުލިބޭތީ ޓީންއޭޖް ދުވަސްވަރަށް އެޅުމުން މާންޔާއަށް ކިޔެވުން ހުއްޓާލާ މަސައްކަތް ކުރަން ފަށަން ޖެހުނެވެ.\nއެންމެ ފަހުން އުމުރުން 14 އަހަރުގައި މާންޔާ ގެއިން ފިލީ އެވެ. ކޮންމެވެސް ގޮތަކުން ތައުލީމު ފުރިހަމަ ކުރަން ބޭނުންވާތީ އެވެ. އޭނާ މެންދުރު ކުރީގައި ފިލާވަޅުތައް ދަސްކުރުމަށް ފަހު މެންދުރުފަހު ގޭގެއަށް ތަށި ދޮވެދީ ހަދަން ދިޔަ އެވެ. ރޭގަނޑު ކޯލް ސެންޓަރެއްގައި މަސައްކަތް ކުރި އެވެ. އޭނާ ގްރޭޑް 10 ނިންމާފައި އިމްތިހާނު ހެދިއިރު މަސައްކަތް ކުރަމުން ދިޔައީ ޕިއްޒާ ވިއްކާ ތަނެއްގަ އެވެ. އެވަރުން ވެސް އޭނާ އެ އިމްތިހާނުން 80 ޕަސެންޓް އެގްރިގޭޓް ހޯދި އެވެ.\n"އަހަރެންނާ ހެދި މަންމައަށް ވަރަށް ތަކުލީފު އުފަން ޖެހޭ. އެހެންވެ ގެއިން ފިލައިގެން ގޮސް ތަންތަނާ މަސައްކަތް ކުރަމުން ކިޔެވީ. އަހަރެން މިސް. އިންޑިޔާ މުބާރާތުގައި ބައިވެރިވީ މަންމަ އާއި ބައްޕަ އަދި ފިރިހެން ކޮއްކޮގެ ދިރިއުޅުމަށް ހެޔޮ ބަދަލުތަކެއް ގެނެސްދިނުމުގެ އުންމީދުގައި. އަދި އަހަރެން ކަހަލަ އަންހެންކުދިންނަށް ވެސް ހުވަފެންތައް ދެކޭނަމަ އެ ހުވަފެންތައް ހަގީގަތަކަށް ހެދިދާނެކަން ސާބިތު ކޮށްދޭން،" މިސްއިންޑިއާގެ އޮފިޝަލް އިންސްޓަގްރާމް އެކައުންޓުގައި މާންޔާ ލިޔެފައިވާ މި ލިޔުމުގައި ބުނެފައި ވެއެވެ.\nމާންޔާ ބުނާ ގޮތުގައި ހުވަފެން ހަގީގަތަކަށް ހެދުމަށް ތައުލީމަކީ އެންމެ ވަރުގަދަ އަދި އެންމެ ބޭނުންތެރި ހަތިޔާރެވެ.\nއޭނާއަށް މަންމަގެ ލޯބި ހިތް ފުރޭވަރަށް ލިބުނު ނަމަވެސް އެ މަންމައަކަށް އޭނާއަށް ކާން ދޭކަށް ނުލިބެ އެވެ. ސްކޫލް ފީއެއް ދައްކައެއް ނުދެވެ އެވެ. ފޮތާއި އަންނއުނު ގަނެދޭކަށް ނުލިބެ އެވެ.\nފަގީރު އޮޓޯ ޑްރައިވަރެއްގެ ދަރިއެއްކަން އެނގޭތީ ސްކޫލްގައި ކިޔެވިއިރު ކްލާސް ކުދިންގެ ފޮށުމާއި މަލާމާތުގެ ޝިކާރައަކަށް ވެސް މާންޔާ ވިއެވެ. އަދި އެހާ ސިފަ ރީތި ނުވެފައި އިނގިރޭސިން ފަރިތަކޮށް ވާހަކަ ދައްކަން ނޭނގޭތީ ވެސް ކްލާސް ކުދިން އޭނާއާ ދިމާކޮށް ބުލީކޮށް ހެދި އެވެ.\nމިސް އިންޑިއާގެ ރަނަރަޕްކަމާއެކު ލިބުނު ފައިސާ އިން އާއިލާއަށް ރަނގަޅު ދިރިއުޅުމެއް ހޯދައިދޭން މާންޔާ މިހާރު ވަނީ ނިންމާފަ އެވެ. އަދި މޮޑެލް ކުރުން ހުއްޓާ ނުލާނެކަމަށް އޭނާ ބުނެ އެވެ.\nމިއަހަރުގެ މިސް އިންޑިއާ މުބާރާތުން އެއްވަނަ ހޯދީ މަނިކާ ޝޫކަންޑް އެވެ. ދެވަނަ މަނާސާ ވަރަނާސީ އަށް ލިބުނުއިރު މާންޔާ ދިޔައީ ތިންވަނަ އަށެވެ.\nއުމުރު ދުވަހު އެއްކުރި ފައިސާ ކަތުރުފަނި ކާލައިފި\nއަންހެނުން ހަޅޭއްލަވާވަރުން މަރުވީކަމަށް ހެދި ފިލައިފި


FaceApp aai medhu Salaamathee kanboduvun thakeh\nފޭސްައެޕްއިން ހަދާފައިވާ ފޮޓޯ\nފޭސްއެޕާއި މެދު ސަލާމަތީ ކަންބޮޑުވުންތަކެއް\n18 ޖުލައި 2019, 10:07 |\nމި ދުވަސްކޮޅު ރާއްޖޭގައި ވެސް މަގުބޫލުކަން އިތުރުވަމުން އަންނަ ފޭސްއެޕް އާއި މެދު ސަލާމަތީ ގޮތުން ކަންބޮޑުވާ ކަންތައްތަކެއް ހުރިކަމަށް ފަންނީ މާހިރުން ފާހަގަކުރަން ފަށައިފިއެވެ. މިއެޕް ބޭނުންކޮށްގެން މީހުންގެ ފޮޓޯތައް އެތައް އަހަރެއް ފަހުން ހުންނާނެ ގޮތާއި ގާތްކުރާ ގޮތަކަށް ބަދަލުކޮށް ދެއެވެ. ގިނަ ބަޔަކު އަންނަނީ އެގޮތަށް ބަދަލުކުރާ ފޮޓޯ ސޯޝަލް މީޑީއާގައި ޝެއަރ ކުރަމުންނެވެ.\nރަޝިއާގައި 2017 ގައި އުފެއްދި އޭޖިން ފޭސް އެޕްއިން އެމީހަކު އެއަށް ލާ ފޮޓޯއެއް މީގެ 50 ހަކަށް އަހަރު ފަހުން ހުންނާނެ ގޮތަށް އާރޓިފިޝަލް އިންޓެލިޖެންސް ބޭނުންކޮށްގެން ބަދަލުކޮށް ދެނީ މުޅިން ހިލޭ އެވެ. އެގޮތުން ފޮޓޯގެ މަތިން އެއްގޮތް ލޭޔައެއް ހަދައި، އިސްތަށީގެ ކުލަޔާއި އުމުރުން ދުވަސްވާ ގޮތަށް މޫނު ބަދަލުކޮށްލަދެއެވެ. ތުބުޅި މަތިމަސް ހިމެނުމާއި މީހާގެން ޖިންސް (އަންހެން ފިރިހެން) ވެސް ބަދަލުކޮށްލެވެއެވެ. ބައެއްފަހަރު އެޕަށް ލާ ފޮޓޯގެ އަސްލު އުމަރަށްވުރެ2ގުނަ ނުވަތަ3ގުނަ އިތުރު ވާގޮތަށް ގެނެސް ދެއެވެ. އަދި ޒުވާންވާގޮށް، ނުވަތަ އުމުރު ހަނގުވާގޮތަށް ވެސް ބަދަލުކޮށްދެއެއެވެ.\nމި ދުވަސްވަރު މުޅި ދުނިޔޭގައި ވެސް ފޭސްއެޕްގެ މަޝްހޫރުކަން ވަނީ އިތުރުވެފައެވެ. އެގޮތުން އެންޑްރޮއިޑް އަދި އައިއޯއެސް ޕްލެޓްފޯމްތަކަށް އެންމެ ގިނަ އިން ޑައުލޯޑުކުރާ އެއް އެޕަކީ ފޭސްއެޕް ކަަމަށް ވެއެވެ.\nފޭސްއެޕްގެ މަޝްހޫރު ކަމާއެކު އޭގައި ބޭނުންކުރާ ޒާތީ މައުލޫމާތުގެ ސަލާމަތްތެރިކަމާއި މެދު ވަނީ ސުވާލުތައް ގިނަވާން ފަށާފައެވެ. އެގޮތުން ފޭސްއެޕަށް ފޯން ފޮޓޯ ގެލަރީގެ ފޮޓޯތައް އިތުރު އެހުމަކާއި ނުލައި ބޭނުންކުރަން ހުއްދަ ދޭ މާއްދާ އެއް ޔޫޒަރ އެގްރިމެންޓްގައި ހިމަނާފައިވާތީ ވަނީ ކަންބޮޑުކުން ފާޅުކުރަން ފަށާފައެވެ.\nމިސްރުގެ މަޝްހޫރު ފުޓްބޯޅަ ތަރި ސޮލޯހް ގެ ފޮޓޯ ފޭސްއެޕްއިން\nޓެކްނޮލޮޖީގެ ދާއިރާގެ ޔޫކޭގެ ޑިޖިޓާސް ކުންފުނީގެ ސްޓްރެޓެޖިސްޓެއް ކަމަށްވާ ޖޭމްސް ވެޓްލޭ ހާމަކުރައްވާ ގޮތުން ތިބާ ފޭސްއެޕްގެ އާރޓިފިޝަލް އިންޓެލިޖެންސް ބޭނުންކުރުމުގެ އަގެއްގެ ގޮތުގައި ތިބާގެ ފޯންގެ ފޮޓޯގެލަރީގެ ފޮޓޯތައް، ދާއިމަށް ބޭނުން ކުރުމަށާއި، އެޑިޓުކޮށް ބޭނުން ކޮންމެ މީޑީއާ ފޯމެޓެއްގައި ބެހުމަށާއި ނުވަތަ ޑިސްޓްރިބިއުޓު ކުރުމަށް ރޯޔަލްޓީ ފްރީ – ހިލޭ ދިނުމަށް ތިބާ އަށް އެއްބަސް ވެވެއެވެ.\nމީގެ ސަބަބުން މީހުންގެ ފޮޓޯތަކާއި މެދު މިއެޕްލިކޭޝަނުން އަމަލުކުރަނީ ކޮން ގޮތަކަށް ކަމާއި އެފޮޓޯތައް ބޭނުންކުރަނީ ކޮންކޮން ކަމަކަށް ތޯ ވަނީ ސުވާލު އުފައްދަން ފަށާފައެވެ. އެއާކު އާއްމު މީހުންގެ މައުލޫމާތުގެ ސިއްރު ނުހިފެހެއްޓުމާއި ސަލާމަތާއި މެދު ކަންބޮޑުވުންތައް ފާޅުކުރަން ވަނީ ފަށާފައެވެ.\nފޭސްއެޕް އިން އެމެރިކާގެ ރައީސް ޑޮނަލްޑް ޓްރަމްޕް – ޖިންސް ބަދަލުކުރެވިފައި


ޝަބްނަމް2| Esfiya - Dhivehi Vaahaka Site\n“ކާކު….؟” ނާނާގެ އަޑުއިވެނީ ފިނިފެންމާ ގަސްތަކުގެ ތެރެއިންހެން ހީވާތީ، ރިޝްފާން އެދިމާއަށް މިސްރާބުޖެހިއެވެ.\n“ޝަބްނަމް…” އަޑުއައީ ހަމަ ފިނިފެންމާ ގަސްތަކުގެ ތެރެއިންނެވެ. އެއީ ހިތްގައިމު އަޑެކެވެ. އެ އަޑުގައި ޖާދޫވީ ބާރެއްވާކަހަލައެވެ. ދެވަނަ ފަހަރަށް އަހާލުމަށް ބޭނުންވެފައި، ގަނޑުވެފައި ކަހަލަ ގޮތަކަށް ރިޝްފާންއަށް ހުރެވުނީއެވެ.\n“ރިޝްފާން…” ދެންވެސް އިވުނީ އެ ހިތްގައިމު އަޑެވެ. ނަމަވެސް، އިތުރު ހައިރާން ކަމަކާއެކުގައެވެ. ރިޝްފާން މީހަކު ފެނޭތޯ ވަށައިގެން ހޯދަން ފެށިއެވެ. ނަމަވެސް، އިންސާނީ އަސަރެއް ފެންނާކަށް ނެތެވެ.\n“އާނ.. ރިޝްފާން މިއީ… ފިލައިގެން ނުހުރެ އަހަންނަށް ފެނިބަލަ…. ކާކުތަ ތީ..؟” ފިނިފެންމާ ގަސްތަކާ އިތުރަށް ކައިރިއަށް ރިޝްފާން ޖެހިލިއެވެ.\n“ޝަބްނަމް…” އަނެއްކާވެސް ތަޢާރަފު ލިބުނެވެ.\nރިޝްފާނަށް އެވަގުތު މާ ދުރުނޫން ހަނދާނެއްވިއެވެ. ދާދި ފަހުން އޭނާ ބެލި ބަސްފޮތެއްގެ ސަފްހާ އަކުން ޝަބްނަމްގެ ނަން ފެނިފައިވެއެވެ. ޝަބްނަމަކީ ފަތިހަށް ފައިބާ ފިންޏެވެ. ނަމަވެސް ދިވެހި ވަރަށްގިނަ ކުދިންނަށް އެނަން ކިޔާ އުޅެއެވެ. މި ހަނދާން ވުމާއެކު، ރިޝްފާންގެ ލޯ އަމާޒުވީ ފިނިފެންމާ ގަހުގައި ފޮޅިފައިވާ މާތަކުގެ ފިޔަތައް ފަޅުފިލުވަމުންދާ ޝަބްނަމްގެ ތިކިތަކަށެވެ. އެހިނދު އެ މާތަކުގައި އާދަޔާ ޚިލާފު ވިދުވަރެއްވެސްވާ ކަހަލައެވެ.\nއޭނާ މަޑުމަޑުން ގަސްތަކުގެ ކައިރިއަށް ޖެހިލާ، މަލެއް ބިނދެލިއެވެ. އެއަށްފަހު، ނޭފަތުކުރީގައި އެ މާ ޖައްސައިލިއެވެ. ހަމައެއާއެކު އޭނާގެ ފަހަތުގައި، ޖެހޭނުޖެހޭ ހިސާބުގައި މީހަކު ހުރިކަމުގެ އިހުސާސް ކުރެވުމާއެކު، އޭނާ ފަހަތަށް އެނބުރެލިއެވެ. އެއާއެކު ރިޝްފާންގެ ދެލޯ ހީވީ ތަރަތަރަޖަހައިގެން ދިޔަހެންނެވެ.\nރިޝްފާންގެ ކުރިމަތީގައި އެހުރީ އާދަޔާޚިލާފު ރީތިކަމަކާއި ފުރިހަމަކަމެއް ލިބިފައިވާ އަންހެން ކުއްޖެކެވެ. ގައިމެވެ. މީގެކުރިއަކުން އެފަދަ ފުރިހަމަ ސިފަތަކެއް ލިބިފައިވާ ކުއްޖަކު އޭނާ ދެކެފައެއް ނުވެއެވެ.\n“ތިޔައީތަ ޝަބްނަމް އަކީ…؟” ހިނދުކޮޅެއްގެ ހިމޭންކަމަށްފަހު، ރިޝްފާން އެއްސެވެ.\n“އާނ…އަހަންނަކީ ޝަބްނަމް…” އެއަންހެން ކުއްޖާ، ޝަބްނަމް ޖަވާބުދިނެވެ.\n“ޝަބްނަމް…ތީ ދިވެހި އަންހެން ކުއްޖެއް..؟” ޝަބްނަމްގެ ރީތިކަމާއި ޗާލޫކަން ފެނި ރިޝްފާން ހުރީ ހައިރާންވެފައެވެ.\n“އާނ…އެކަމަކު އަހަރެންގެ ބައްޕައަކީ އިންޑިއާއަށް ނިޞްބަތްވާ މީހެއް….” ޝަބްނަމް ހިނިތުންވެލިއެވެ.\n“ހިނގާ ޖޯލީގައި އިށީންނަން…” ޖޯލިފައްޗާ ދިމާއަށް ރިޝްފާން ހިނގައިގަތެވެ. ފަހަތުން ޝަބްނަމް ވެސް ހިނގައިގަތެވެ.\n“ރިޝްފާން އަލަށްދޯ މިރަށަށް އައިސްގެން ތިއުޅެނީ..؟” ޖޯލީގައި އިށީންނަމުން ޝަބްނަމް އެއްސެވެ. ބޮލުގެ އިޝާރާތުން ރިޝްފާން އާއެކޭ ބުނީ، ޝަބްނަމްގެ މޫނަށް ބަލަހައްޓައިގެން ހުރެއެވެ.\nމީގެކުރިން ދުވަހަކުވެސް އަންހެން ސޫރައަކާ ދިމާއަށް އޭނާގެ ނަޒަރު އެވަރަކަށް ނުހުއްޓެއެވެ. ނަމަވެސް މިހާރު އެކަން ވަނީ މުޅިން ބަދަލުވެފައެވެ. ޝަބްނަމްގެ މޫނުގައިވާ އަޖައިބެއްކަހަލަ ބާރުގަދަ ވިދުވަރު ސަބަބުން ރިޝްފާންގެ ކަޅި އަބަދުމެ އަމާޒުވެފައި ހުންނަނީ، ޝަބްނަމްގެ ހިތްގައިމު މޫނަށެވެ. އަޖައިބެކެވެ. ދާދި ހިނދުކޮޅެއްގެ ތެރޭގައި، ޝަބްނަމްގެ ހުރިހާ ހަރަކާތްތައްވެސް ރިޝްފާންއަށް ކަމުގޮސްފިއެވެ. އިސާހިތަކު އޭނާގެ އިޚްތިޔާރުންވެސް ބޭރުވެއްޖެއެވެ.\n“ޝަބްނަމް….އަހަރެން ބޭނުން ޝަބްނަމްއާ ބައްދަލުކުރަން…ޝަބްނަމްގެ ގެ ހުންނަނީ ކޮންތާކު…؟” ހަމަ ޔަޤީނުންވެސް ޝަބްނަމްގެ އަހުރަވެތި ސޫރައިގެ ޖާދޫގައި ރިޝްފާން ޖެހިއްޖެއެވެ.\n“އަހަންނާ ބައްދަލުކުރަން އަހަރެންގެ ގެއަށް ދިއުން އެހާ ރަނގަޅެއް ނުވާނެ…ކޮންމެ ދުވަހަކު ފަތިހުގެ ފިނި ފައިބާ ވަގުތު މިތަނުން އަހަންނާ ބައްދަލުވާނެ” މިހެން ބުނެފައި ޝަބްނަމް ބަލައިލީ ރިޝްފާންގެ މޫނަށެވެ. އޭރު ރިޝްފާން އިނީ ކަޅިވެސްޖަހާނުލާ ޝަބްނަމްއަށް ބަލަން ކަމުން އޭނާ ލަދުގަތެވެ.\n“މިހާރު އަލިވިލެނީ….އަހަރެން ދެން ދަނީ….” ޝަބްނަމް އުޑުމައްޗަށް ނަޒަރު ހިންގާލަމުން ޖޯލިން ތެދުވެއްޖެއެވެ. ރިޝްފާން އަތްދިއްކޮށް ޝަބްނަމްއާ ސަލާމްކޮއްލިއެވެ. އެހިނދު ރިޝްފާނަށް ކުރެވިގެން ދިޔައީ، ކުރިން ނުކުރެވޭފަދަ އާދަޔާ ޚިލާފު އިހުސާސެކެވެ. މަޑުމަޑުން ދެލޯ މަރާލެވުނެވެ.\n“ދެން ދަނީ….މާދަމާވެސް ބައްދަލުވާނެ…” ޝަބްނަމް ރިޝްފާންގެ އަތުން ދޫކޮށްލާފައި ހިނގައިގަތެވެ. ބަސްހުއްޓި އާގަމަވެފައި ރިޝްފާންއަށް ހުރެވުނީއެވެ. އިސާހިތަކު ޝަބްނަމް އޭނާގެ ލޯމަތިން ކަޝްފުވެއްޖެއެވެ. ރިޝްފާން ފުން ނޭވާއެއް ލުމަށްފަހު އަނެއްކާވެސް ޖޯލީގައި ބުރަކަށި ޖައްސާލިއެވެ.\nހެނދުނު ޒަޔާން ހޭލައިގެން އައިއިރުވެސް ރިޝްފާން އެ ޖޯލީގައި ޝަބްނަމާ ދޭތެރޭ ވިސްނަން އޮތެވެ.\n“ރިޝްފާން… ރޭގައި ހަމަ އެއްގޮތަކަށްވެސް ނުނިދަނީތަ؟ ވަރަށް ހިތްގައިމު ބަގީޗާއެއްދޯ؟” ރިޝްފާނާ ޖެހިގެން ހުރި ޖޯލީގައި ޒަޔާން އިށީނެވެ.\n“އާނ… ވަރަށް ހިތްގައިމު… ހަޔާތުގައި މީހާ ހިސާބަށް ކުރިން ލިބިފައިނުވާވަރުގެ ހިތްހަމަޖެހުމެއް މި ބަގީޗާއިން ލިބިއްޖެ…..” ރިޝްފާން އޭނާގެ އަތުގައި އޮތް މަލުގެ ވަސް ބަލާލި އެވެ.\n“ތިބުނީ ކިހިނެއް ހިތްހަމަޖެހުން ލިބުނު ވާހަކަތަ؟” ޒަޔާން އެއްސެވެ.\nޒަޔާން މިހެން އެހުމުން އެ ބަގީޗާތެރޭން ދިމާވި އާދަޔާ ޚިލާފު ރީތި އަންހެންކުއްޖާ، ޝަބްނަމްގެ ވާހަކަ ޒަޔާނަށް ރިޝްފާން ކިޔައިދިނެވެ.\n“މިގޭ ބަގީޗާތެރޭން!؟ ޝަބަނަމޭ!؟ ޝަބްނަމް ކިޔާ އަންހެން ކުއްޖަކަށް މިރަށުގައި އުޅޭނީ އެންމެ ކުއްޖެއް. އެއީ އިބްރާހީމްބޭގެ ހަސަންގެ ދަރިފުޅު… އޭނަ މިގޭ ގޯތިތެރެއަށް ވަންނާނެ ކަމަކަށް ގަބޫލެއް ނުކުރެވޭ!” ޒަޔާން އިނީ ޤަބޫލުކުރަން ދަތިވެފައެވެ.\nޒަޔާން އެބުނީ ތެދެކެވެ. ޙަސަންގެ ޝަބްނަމް ފިޔަވައި އެހެން ޝަބްނަމްއެއް އެރަށަކު ނޫޅެއެވެ. ހަސަންގެ ދަރިފުޅަކީ ދުވަހަކުވެސް ހިސާބުގަނޑުގެ ގޭގެއަށް ގޮސް އުޅޭ ކުއްޖެއް ނޫނެވެ. އަމުދުން އެ ޝަބްނަމަކީ ރިޝްފާން އެ ސިފަކުރާފަދަ ރީތި ސިފަތަކެއް ލިބިފައިވާ ކުއްޖެއްވެސް ނޫނެވެ.\n“ޒަޔާން ބުނަން… އެއީ ކޮންމެ އިބްރާހިމްބެގެ ދަރިއެއްގެ ދަރިއަކަސް، އެފަދަ ރީތިކަމަކާއި ޗާލޫކަމެއް، މީގެކުރިން އަހަންނެއް ނުދެކެން…..” ޝަބްނަމްގެ ރީތިކަމަށް އަނެއްކާވެސް ރިޝްފާން ތަޢުރީފުކޮއްލިއެވެ.\nބިރުވެރި August 19, 2018


Anna March Mahu Pari Fennaane - Vaguthu\nއަންނަ މާޗް މަހު ޕަރީ ފެންނާނެ\nމި ދުވަސްކޮޅަކީ ސޯޝަލް މީޑިޔާ ވަރަށް ތިޔަގި ދުވަސް ކޮޅެކެވެ. ސޯޝަލް މީޑިޔާގައި އެންމެ ބޮޑަށް ފެނިގެންދާ އެކައްޗަކީ އެއް ބަޔަކު ޖޯކު ޖަހާފައި އަޕްލޯޑް ކުރަމުން އަންނަ ފޮޓޯތަކެވެ.\nއެގޮތުން މި ފަހަކުން ނެރުނު "ޕަރީ" ފިލްމްގެ ފުރަތަމަ ފެނިލުންވެސް ވެގެން ގޮސްފައި ވަނީ އެތައް ބަޔަކަށް މަޖާވި ޖޯކަކަށެވެ. އެ ފިލްމްގެ ޕޯސްޓަރެއްގެ ފޮޓޯ ގިނަ ބަޔަކު ވަނީ އެޑިޓްކޮށްގެން ބޭނުން ކުރަން ފަށާފައެވެ.\nމިއީ އެއްބަޔަކު ފިލްމް އިތުރަށް ޕްރޮމޯޓް ކުރުމުގެ ގޮތުން ކުރާކަމަށްވެސް ވެދާނެއެވެ.\nޕަރީގެ ފުރަތަމަ ފެނިލުމުންވެސް މި ފިލްމަކީ ބިރުވެރި ފިލްމެއްކަން އެނގެއެވެ. މި ފިލްމް އަންނަ މާރިޗް މަހުގެ ދެ ވަނަ ދުވަހު ބެލުންތެރިންނާއި ހަމައަށް އަންނާނެކަމަށް އެ ފިލްމްގެ ޓީމުން ބުނާއިރު، ޓްވިޓާ މެދުވެރިކޮށް އެއް ބަޔަކު ހަދަމުންދާ ފްރީ އިޝްތިހާރުން މި ފިލްމް އިތުރަށް ޕްރޮމޯޓްވެެގެންދާނެ ކަމަށް އެ ޓީމުން ޤަބޫލުކުރެއެވެ.\nއެއް ބަޔަކު ހަދަމުންދާ މީމްތަކުން ފެންނަނީ އަނުޝްކާ ފިރިމީހާ ވިރާތް އަނުޝްކާ އެކީ ހުންނަ މަންޒަރެވެ. އަދި އަނުޝްކާއަށް އެ ފިލްމްގައި ޓީސާގައި ފެންނަ ބަދަލާއެކު ވިރާތްއަށް އަންނަ ބަދަލުވެސް ސޯޝަލް މީޑިޔާގައި ދައުރުވަމުންދާ ފޮޓޯތަކުން ފެނެއެވެ. އަދި އަނެއް ފޮޓޯއިން ފެންނަނީ، އެ ފިލްމްގެ ފުރަތަމަ ފެނިލުމުން އަނުޝްކާގެ ފަހަތުގައި ވިރާތް ހުންނަ މަންޒަރެވެ.\nމިއީ މިހާރު އާ ކަމަކަށް ނުވާނެއެވެ. އަނުޝްކާ އާއި ވިރާތްގެ ކައިވެނީގެ ފޮޓޯތަކާއި، ހަނީމޫން ފޮޓޯތައްވެސް މި ވަނީ މީމް ހަދައި ސޯޝަލް މީޑިޔާގައި ދައުރުކޮށްފައެވެ.\nޕަރީ ފިލްމަކީ އަނުޝްކާގެ ތިން ވަނަ ޕްރޮޑަކްޝަނެވެ. އަދި ފިލްމުގެ ލީޑް ރޯލުން ފެނިގެންދާނީ ވެސް އޭނާއެވެ. މި ފިލްމުގައި އަނުޝްކާގެ އިތުރުން ފެނިގެން ދަނީ ޕަރަމްބްރަތާ ޗަޓެރްޖީ އާއި ރާޖަތު ކަޕޫރު އަދި ރިތަބާރީ ޗަކްރަބޯޓީ އެވެ. މި ފިލްމުގެ ޕްރޮޑިއުސަރަކީ ޕްރޯސިތު ރޯއިއެވެ.\nޖެނުއަރީ 12, 2018 - 23:01\nތީ ފިލްމަކުން ޕަރީއެއްގެ ވާހަކަ ގެނެސްދޭތީ ހަޖޫޖަހާ މިންވަރު.ތިއަށްވުރެ މާ ހިނިއަންނަ ޒާތުގެ ކަންކަން އެބަހުރި ވެފަ މިރާއްޖޭގަ.އެއީ ދިވެހިންގެ ތެރޭއުޅޭ ބައެއް މީހުންނަށް ޕަރީން ފެނި އެތަކެއްޗާ ވާހަކަވެސް ދައްކާ ކަމަށްވޭ.އިތުބާރުހިފޭ މީހެެެއްގެ ފަރާތުން އަހަރެންނަށް މިވާހަކައިގެ ތަފްސީލް ކިޔައިދިނީ.އަހަރެން ހީހީ ހަލާކު


Vilingilli Netball Tournament gai baiverivumuge furusath January 10 akah hamavaane - AO News\nވިލިނގިލި ނެޓްބޯޅަ ޓޯނަމެންޓުގައި ބައިވެރިވުމުގެ ފުރުސަތު ޖެނުއަރީ 10 އަކަށް ހަމަވާނެ\nވިލިނގިލީގައިބާއްވާ ނެޓްބޯލް މުބާރާތެއްގެ ތެރެއިން.\n2022 ވަނަ އަހަރު ތަންފީޒު ކުރުމަށް ހަމަޖެހިފައިވާ ގއ.ވިލިނގިލީ ކުޅިވަރު ކަލަންޑަރުގައި ހިމެނޭ ފުރަތަމަ މުބާރާތް “އިންޓަރ އޮފީސް ނެޓްބޯލް ޓޯރނަމެންޓް 2022” ގައި ބައިވެރިވުމުގެ ފުރުސަތު ހޯމަ ދުވަހު ހަމަވާނެއެވެ. މިއީ ގއ.ވިލިނގިއްޔާއި އެއަތޮޅު ކޫއްޑޫގެ އޮފީސްތަކާއި ކުންފުނިތަކުގެ އިތުރަށް ގއ.އަތޮޅުގެ ރިސޯޓްތަކަށްވެސް ބައިވެރިވެވޭ ގޮތަށް ހުޅުވާލެވިފައިވާ މުބާރާތެކެވެ. ވިލިނގިލީގައި ނެޓްބޯޅަ އާލާކުރުމާއެކު މިރޮނގުން ހުނަރުވެރި ކުޅުންތެރިންތަކެއް އުފައްދައި، ދެމެހެއްޓެނިވި ގޮތެއްގައި ނެޓްބޯޅަ ކުޅެވޭނެ އިންތިޒާމް ހަމަ ޖެއްސުމާއެކު ޒުވާނުންނަކީ ސިއްޙީ ގޮތުން ދުޅަހެޔޮ،މުޖުތަމަޢަށް ބޭނުންތެރި، ޒިއްމާދާރުބަޔަކަށް ހެދުމުގެ މަގްސަދުގައި ކޮންމެ އަހަރަކުވެސް އެއްފަހަރު މިމުބާރާތް ވިލިނގިލީގައި ބާއްވަމުން ދެއެވެ.\nމިމުބާރާތާއި ގުޅޭގޮތުން ގއ. ވިލިނގިލީ އިޖްތިމާޢީ މަރުކަޒުން ޢާއްމުކޮށްގައިވާ ގަވާއިދުގައިވާގޮތުން މިމުބާރާތުގައި ބައިވެރިވުމަށް އެއްވެސް ފީއެއް ދައްކާކަށް ނުޖެހެއެވެ. ބައިވެރިވާ ޓީމް ލިސްޓުގައި 10 ކުޅުންތެރިންނާއި3އޮފިޝަލަކު ބައިވެރި ކުރަންޖެހެއެވެ. އެކުޅުންތެރިންގެ ތެރޭގައި ބައިވެރިކުރާ އޮފީހުގައި މަސައްކަތް ކުރާ3ކުޅުންތެރިންނަށް ވުރެ މަދުނުވާ ގޮތަށް ކުޅުންތެރިން ހިމަނަން ޝަރުތުކޮށްފައިވެއެވެ.\nނެޓްބޯލް ގަވާއިދާއި އެއްގޮތްވާ ގޮތުގެ މަތިން މިމުބާރާތް ކުރިއަށްދާނީ މުބާރާތުގެ މެޗަކުން މޮޅުވެއްޖެނަމަ3ޕޮއިންޓް، އެއްވަރުވެއްޖެނަމަ 1 ޕޮއިންޓް އަދި ބަލިވެއްޖެނަމަ އެއްވެސް ޕޮއިންޓެއް ނުލިބޭ ގޮތަށެވެ. މިމުބާރާތުގެ ޗެމްޕިއަން ޓީމަށް 5000 ރުފިޔާ އަދި ރަނަރަޕް ޓީމަށް 2500 ރުފިޔާ ކަނޑައެޅިފައިވެއެވެ. އޭގެ އިތުރުން އެންމެ މޮޅު ކޯޗާއި އެންމެ މޮޅު7ކުޅުންތެރިންނާއި ކޮންމެ މެޗެއްގެ ކުއީން އޮފްދަ މެޗާއި ، މުޅި މުބާރާތުގެ ކުއީން އާއި ، ފެއަރ ޕްލޭ ޓީމްގެ އިތުރަށް ޗެމްޕިއަން ޓީމަށް ޓްރޮފީ ދިނުމަށް ހަމަޖެހިފައިވެއެވެ.\n2022 ޖެނުއަރީ 21 ގައި ފަށާ މިމުބާރާތުގައި ބައިވެރިވާން އެދޭ އޮފީސްތަކުން ކުޅިވަރު.ކޮމް ވެބްސައިޓުގެ ޑައުންލޯޑް ޕޭޖްގައިވާ ނެޓްބޯޅަ މުބާރާތަށް ޓީމްތައް ރަޖިސްޓްރީ ކުރުމަށް ޚާއްސަ ކުރެވިފައިވާ އެޕްލިކޭޝަން ފޯމް ފުރުމަށް އެދިފައިވެއެވެ. ފޯމް ބަލައިގަތުމުގެ ސުން ގަޑިއަކީ 2022 ޖެނުއަރީ 10 ވާ ހޯމަ ދުވަހުގެ 22.00 އެވެ.\nވިލިނގިލީ ކުޅިވަރު ކޮމިޓީ\nވިލިނގިލީ ކައުންސިލުން އެކުލަވާލާފައިވާ ކުޅިވަރު ޕްލޭން ތަންފީޒްކުރުމަށް 11 މެމްބަރުންގެ ކޮމިޓީއެއް އެކުލަވާލާފައިވެއެވެ. ވިލިނގިލީ ކައުންސިލްގެ މެމްބަރެއް ރިޔާސަތު ބަލަހައްޓާގޮތަށް އެކުލަވާލި މިކޮމިޓީއަށް ބޭފުޅުން އައްޔަންކޮށްފައިވަނީ ވިލިނގިލީ ކައުންސިލްގެ4 ވަނަ ދައުރުގެ29 ވަނަ އާއްމު ޖަލްސާއިންނެވެ. މުބާރާތްތަކުގެ ޤަވާއިދު ހެދުމާއި، މުބާރާތްތައް ރާވާ ހިންގުމާއި، މުބާރާތްތަކަށް ސްޕޮންސަރުން ހޯދުމަކީ ކުޅިވަރު ކޮމިޓީގެ ޒިންމާއާއި މަސްއޫލިއްޔަތު ތަކުގެ ތެރޭގައި ހިމެނޭ ކަންތައްތަކެވެ.\nގއ. ވިލިނގިލީގެ މުނިފޫހިފިލުވުމާއި ކުޅިވަރުގެ ހަރަކާތްތަކުގެ ތާޒާ މައުލޫމާތު އެންމެ މުނާސަބު ވަގުތުގައި އާންމުންނާއި ހަމައަށް ފޯރުކޮށްދިނުމުގެ މަޤްސަދުގައި ކުޅިވަރެ.ކޮމް ގެ ނަމުގައި ޚާއްސަ ވެބްސައިޓެއްވެސް ވަނީ މިދިޔަ ޑިސެންބަރު މަހުގެ ތެރޭ އިފްތިތާހް ކޮށްފައެވެ. މިވެބްސައިޓް ހިންގަމުންދަނީ ވިލިނގިލީ ކައުންސިލުން އެކުލަވާލި ކުޅިވަރު ކޮމިޓީއިންނެވެ.\nކުޅިވަރެ.ކޮމްވިލިނގިލިވިލިނގިލި ކައުންސިލްވިލިނގިލި ކުޅިވަރު ކޮމިޓީ\nއިންޓަރ އޮފީސް ބަށި މުބާރާތް:3ވަނަ އަދި6ވަނަ މެޗްގެ ވެސް ކުއީން އަކަށް ޝިއުނާ


MP Easa ge adu'ehun cancel kohffi! | Jazeera\tމެންބަރު އީސަގެ އަޑުއެހުން ކެންސަލް! - Jazeera\nމެންބަރު އީސަގެ ޝަރިއަތުގެ އަޑުއެހުން ކެންސަލް ކޮށްފި!\nއަޒްލިފާ އަބްދުﷲ June 21, 2021 218 views0\nރައްޔިތުންގެ މަޖިޅިޙުގެ ކެނދިކުޅުދޫ ދާއިރާގެ މެންބަރު އަހްމަދު އީސަ، އޭނާގެ ކުރީގެ އަންހެނުން އަސްރާ ނަސީމަށް ގެވެށި އަނިޔާކުރި ކަމަށް ބުނާ މައްސަލައިގެ ޝަރީއަތް ފެށުމަށް ތާވަލުކުރި އަޑުއެހުން މިއަދު ކެންސަލް ކޮށްފިއެވެ.\nއީސަގެ އަޑުއެހުން މިއަދު 11:00 އަށް ކްރިމިނަލް ކޯޓުން ތާވަލުކުރިއިރު، އެ ކޯޓުން ބުނެފައިވާ ގޮތުގައި އަޑުއެހުން ކެންސަލްކުރީ މައްސަލަ ބައްލަވާ ގާޒީ ސިއްހީ ސަބަބަކާހުރެ ސަލާމްގައި ހުންނެވުމުންނެވެ.\nއީސައާ ދެކޮޅަށް އޭނާގެ އަންހެނުން އަސްރާ ހުށަހެޅި މައްސަލައިގައި ބުނެފައިވަނީ، އަނިޔާކޮށް، އޭނާގެ އަތުން ދަރިފުޅު ގަދަކަމުން އަތުލައި ގޭގެ ބެލްކަނިން ބޭރަށް ވައްޓާލާނެ ކަމުގެ އިންޒާރު އީސަ ދީފައިވާ ކަމަށާއި، އަދި ތަކުރާރުކޮށް ގެވެށި އަނިޔާވެސް އީސަގެ ފަރާތުން ލިބެމުން އަންނަ ކަމަށެވެ.\nއީސަގެ މައްޗަށް ދައުލަތުން ޕްރޮސިކިއުޓަރ ޖެނެރަލްގެ އޮފީހުން ދައުވާ އުފުލާފައިވަނީ ގާނޫނުލްއުގޫބާތުގެ 120 ވަނަ މާއްދާގެ (ހ) ގެ 1 ވަނަ ނަންބަރާ ޙަވާލާދީ، އެމާއްދާގެ (ށ) ގެ2ވަނަ ނަންބަރުގެ ދަށުންނެވެ. އެއީ އަނިޔާއެއް ދިނުމުގެ ދައުވާ އެވެ.\nމިއާއެކު، މި ދައުވާ ސާބިތުވެއްޖެ ނަމަ އީސައަށް ލިބޭނެ އެންމެ ބޮޑު އަދަބަކީ2މަހާއި، 12 ދުވަހުގެ ޖަލު ހުކުމެކެވެ.\nގެވެށި އަނިޔާގެ މިމައްސަލަ އާއި ގުޅިގެން އީސަ ހައްޔަރު ކުރަން ޕީޖީ އޮފީހުން މީގެ ކުރިން ކޯޓު އަމުރަކަށް ވެސް އެދުނެވެ. ނަމަވެސް ކްރިމިނަލް ކޯޓުން އެ އަމަރު ނެރެދީފައެއް ނުވެއެވެ.\nނަމަވެސް އަސްރާ ފަހުން ވަނީ ދަރިފުޅުގެ ހައްގުގައި ކަމަށް ބުނެ އެ މައްސަލަ ކުރިއަށް ނުގެންދިއުމަށް އެދިފަ އެވެ. ނަމަވެސް ފުލުހުން ބުނެފައިވަނީ އީސަގެ މައްޗަށް ތުހުމަތުކުރެވޭ، ގެވެށި އަނިޔާގެ މައްސަލަ ކުރިއަށް ނުގެންދިއުމަށް އެދުނު ނަމަވެސް، އެ މައްސަލައިގެ ތަހުގީގުކުރިއަށް ގެންދާނެ ކަމަށެވެ.\nމި މައްސަލައާ ގުޅިގެން އީސަ ވަނީ ރައްޔިތުންގެ މަޖިލީހުގެ އިޖުތިމާއީ ކޮމިޓީގެ މުގައްރިރުކަމުން އިސްތިއުފާ ދެއްވާފައެވެ. އެ މައްސަލައާ ގުޅިގެން އީސަ ވަނީ މޯލްޑިވިއަން ޑިމޮކްރެޓިކް ޕާޓީ (އެމްޑީޕީ) ގެ ގައުމީ މަޖިލީހާއި، ޕާޓީގެ އެތެރޭގެ ކޮމެޓީތަކުގެ މުގައްރިރުކަމުންވެސް އެކަހެރިކޮށްފައެވެ.


MDP candidate ge campaign ah naibu raees ves Komandoo ah - vNews.mv\nއެމްޑީޕީ ކެންޑިޑޭޓުގެ ކެމްޕެއިނަށް ނައިބު ރައީސް ކޮމަންޑޫއަށް\nމުހައްމަދު ހަފީޒް 15 January 2022, 13:20\nކޮމަންޑޫ ދާއިރާގެ ބައި އިލެކްޝަންގައި ވާދަކުރާ ވެރިކަން ކުރާ ޕާޓީ، މޯލްޑިވްސް ޑިމޮކްރެޓިކް ޕާޓީ (އެމްޑީޕީ) ކެންޑިޑޭޓް މުހައްމަދު ރާޝިދުގެ ކެމްޕޭންގައި ބައިވެރިވުމަށް ރައީސުލްޖުމްހޫރިއްޔާގެ ނައިބު، ފައިސަލް ނަސީމް ކޮމަންޑޫ ދާއިރާއަށް ވަޑައިގެންފިއެވެ.\nކޮމަންޑޫ ދާއިރާގެ އިންތިހާބުގެ ކެމްޕޭން ފޯރި ގަދަވެފައިވާއިރު، މިވަގުތުވެސް އެދާއިރާގެ ރަށްތަކުގައި ސަރުކާރުގެ ވަޒީރުންނާއި އެމްޑީޕީގެ މަޖީލީސް މެމްބަރުން އަންނަނީ ހަރަކާތްތެރިވަމުންނެވެ.\nމި ކެމްޕެއިން ދަތުރުގެ ތެރެއިން ސަރުކާރުގެ އެކިއެކި ފަރާތްތަކުން ވަނީ ކޮމަންޑޫގައި އެކިއެކި މަޝްރޫއުތައް ފަށާ، ބައެއް މަޝްރޫޢުތައް އިއުލާންކޮށްފައެވެ. އެގޮތުން ކޮމަނޑޫ އާއި މަތި ކޮމަންޑޫ ގުޅާލުމުގެ މަޝްރޫއާއި ކޮމަންޑޫގެ ފުޓްބޯޅަ ދަނޑުގެ މަސައްކަތާއި ކޮމަންޑޫގެ ގޮނޑުދޮށް ހިމާޔަތްކުރުމުގެ މަސައްކަތް ފަށައިފައެވެ.\nނައިބު ރައީސްގެ ދަތުރުފުޅުގައި އެމަނިކުފާނު ވަނީ ފޯކައިދޫގެ ރައްޔިތުންނާއި ބައްދަލުކުރެއްވައިފައެވެ.\nކޮމަންޑޫ ދާއިރާގެ ގޮނޑި ހުސްވެފައިވަނީ، އެ ގޮނޑި ތަމްސީލު ކުރައްވަމުން ގެންދެވި ހުސައިން ވަހީދު ޑިސެންބަރު މަހުގެ 14 ގައި އަވަހާރަވުމުންނެވެ. އެއާއެކު ހުސްވެފައިވާ ކޮމަންޑޫ ދާއިރާއަށް ކުރިމަތިލުމަށް އީސީން ހުޅުވާލި ފުރުސަތުގައި އެ ދާއިރާއަށް ކުރިމަތިލާފައިވަނީ އެމްޑީޕީންނާއި، އިދިކޮޅު ކޯލިޝަނުގެ އިތުރުން އެމްއެންޕީންނެވެ.\nކޮމަންޑޫ ދާއިރާގެ އިންތިހާބު އަންނަ މަހުގެ ފަސްވަނަ ދުވަހު ބާއްވާނެ ކަމަށް އީސީން ވަނީ އިއުލާނުކޮށްފައެވެ.\nފައިސަލް ނަސީމް ރާއްޖެ ނާއިބް ރައީސް ރައްޔިތުންގެ މަޖިލިސް ސިޔާސީ ޕާޓީ


Bathalaa akah vumakee kurin beynunvi kameh noon: Sushmita Sen | Mihaaru\nބަތަލާއަކަށްވުމަކީ ކުރިން ބޭނުންވި ގޮތެއް ނޫން: ސުޝްމިތާ ސެން\n30 ޖޫން 2020 - 08:012comments\nފިލްމީ ތަރިއަކަށްވުމަކީ ކުރިން އެއްވެސް ވަރަކަށް ބޭނުންވި ކަމެއް ނޫން ކަމަށާއި އެކަމަކު އޭނާ އެ އިންޑަސްޓްރީ އަށް ގެނެސްދިނީ މިސް ޔުނިވާސްގެ ތާޖު ކަމަށް ބަތަލާ ސުޝްމިތާ ސެން ބުނެފި އެވެ.\nގިނަ ދުވަސްތަކެއްގެ މެދުކެނޑުމަށް، "އާރިއާ" ކިޔާ ވެބް ސީރީޒަކުން މި މަހު އެނބުރި އެކްޓިން އަށް އައި 44 އަހަރުގެ ބަތަލާ އަކީ 1994 ގެ މިސް ޔުނިވާސް އެވެ. އެ މަގާމު ހާސިލުކުރުމަށް ފަހު، ސުޝްމިތާ ބޮލީވުޑަށް ނުކުތީ މަހޭޝް ބަޓް 1996 ގައި ގެނެސްދިން "ދަސްތަކް" އިންނެވެ.\nފިލްމީ ތަރިންނަށް ކުރިމަތިވާ ޕްރެޝަރުތަކާއި ފިލްމީ ދާއިރާ އަށް ނުކުންނަ "ބީރައްޓެހިންނާ" ބެހޭ ގޮތުން ސުޝްމިތާ ބުނީ އޭނާ އަކީ ވެސް ފިލްމީ އެއްވެސް ކަމަކާ ގުޅުން ހުރި މީހެއް ނޫން ކަމަށެވެ. އެކަމަކު އޭނާ މި ދާއިރާ އަށް ނެރެ، އިންވެސްޓްކޮށްދިން މީހުންނަށް ޝުކުރުއަދާކުރާ ކަމަށް ބުންޏެވެ.\n"އަހަންނަކީ ހަގީގަތުގައި މި އިންޑަސްޓްރީއާ އެއްވެސް ގުޅުމެއް ހުރި މީހެއް ނޫން. އަދި ފިލްމީ ތަރިއަކަށްވުމީ ކުރިން ބޭނުންވި އަދި ވިސްނި ކަމެއް ވެސް ނޫން،" ސުޝްމިތާ ބުންޏެވެ. "އަހަންނަށް މި ދާއިރާ އަށް ނުކުމެވުނީ ހޯދުނު ޓައިޓްލްއަކާ އެކު ޑިފޯލްޓަކުންނޭ ބުނާ ހިތްވަނީ."\nA post shared by Sushmita Sen (@sushmitasen47) on Jun 21, 2020 at 3:20am PDT\nސުޝްމިތާ އާއިލާއާ އެކު.\nއޭނާ ބުނި ގޮތުގައި އިންޑިއާގެ އެކި ތަންތަނުން ވަރަށް އާދައިގެ އާއިލާތަކަށް ނިސްބަތްވާ ހުނަރުވެރި ޒުވާނުން ފިލްމީ ދާއިރާ އަށް ނުކުމެ ކުރިއަށް ދިއުމަކީ އަބަދު ވެސް ދެކޭ ހުވަފެންތަކެވެ. އެކަމަކު ކަމަކަށް މާ ބޮޑަށް ފެންބޮވައިގަނެ، އެކަމަކާ މާ ބޮޑަށް ފިކުރުކުރަން ފަށައިފި ނަމަ އެ މީހަކު ހަލާކުވެދާނެ އެވެ. އެހެންވެ އުންމީދުތަކާއި ހުވަފެންތައް ކޮންޓްރޯލްނުވާ ހިސާބަށް ގެންދިއުމަކީ ރަނގަޅު ކަމެއް ނޫން ކަމަށެވެ.\n"އެއްވެސް ކަމަކަށް މާ ބޮޑަށް ޑެސްޕަރޭޓްވާކަށް ނުވާނެ. ތަގުދީރު އެ މީހަކު ގެންދިޔަ ހިސާބަކަށް ދާނީ. މިހާރު ވާ ގޮތަކީ ސޯޝަލް މީޑިއާގެ ނުފޫޒު އަހަރެމެންގެ ތެރޭގައި ބޮޑުވީމަ، ޕްރެޝަރުތައް ވެސް ބޮޑުވަނީ." ސުޝްމިތާ ބުންޏެވެ.\n"އެއްވެސް ކަމަކަށް މާ ބޮޑަށް ޑެސްޕަރޭޓްވާކަށް ނުވާނެ. ތަގުދީރު އެ މީހަކު ގެންދިޔަ ހިސާބަކަށް ދާނީ."\nއޭނާ ބުނީ ދާއިރާގެ ތެރޭގައި ވާދަވެރިކަން އޮތުމަކީ ވެސް މައްސަލައެއް ނޫން ކަމަށެވެ. އެކަމަކު މިހާރު ސޯޝަލް މީޑިއާގައި ގިނަ ބަޔަކު ތަރިން ފޮލޯކުރާތީ އެ މީހުންގެ ފަރާތުން ވެސް އެތައް ޕްރެޝަރުތަކާ ފަންނާނުންނަށް ކުރިމަތިލާން ޖެހޭ ކަމަށް ބުންޏެވެ.\n"މީގެ ސަބަބުން ހަގީގަތުގައި މީހާގެ ޕަފޯމަންސަށް ވެސް އަސަރުކުރޭ. ބައެއް މީހުން އެ މީހުން ސަޕޯޓްކުރާ ފޭނުން ޖަޖްކުރަނީ ހުނަރަކަށް ބަލާފައެއް ނޫން. އެ މީހެއްގެ ފޮލޯވަރުން އޮންނަ ނިސްބަތަކަށް ބަލާފައި." ސުޝްމިތާ ބުންޏެވެ.\nސުޝްމިތާ ބުނިގޮތުގައި މީހުންގެ ލޯތްބާއި އިހުތިރާމު ހޯދޭނީ އަމިއްލަ އަށް ކުރާ މަސައްކަތުންނެވެ. އަދި އެއީ ނުފޫޒާއި ބާރުން ހާސިލުކުރާ އެއްޗަކަށްވެއްޖެ ނަމަ އޭގެ އެއްވެސް އަގެއް، ބުރަދަނެއް ވެސް ނުހުންނާނެ ކަމަށް ބުންޏެވެ.\nސުޝްމިތާ ލޯބިވެރިޔާއާ އެކު.\n"އަހަރެން އަބަދު ވެސް މަސައްކަތް ކުރަނީ އެ ވިސްނުން ސިކުނޑީގައި ބަހައްޓައިގެން. އަހަންނަށް މަސައްކަތް ލިބޭ ވަރަކުން މަސައްކަތްކުރާނަން. ހައްގު ނުވާ އެއްޗެއް ހޯދާކަށް އަހަރެން މަސައްކަތެއް ނުކުރާނަން،" އެޑޮޕްޓްކޮށްގެން ދެ އަންހެން ކުދިން ވެސް ގެންގުޅޭ ބަތަލާ ބުންޏެވެ. "އަދި އަހަރެން މަސައްކަތްކުރާނީ ވެސް އަހަންނަށް އިހުތިރާމްކުރާ ގަދަރުކުރާ މީހުންނާ އެކީ. މާ ނުފޫޒު ގަދަ މީހަކަށްވުމަކީ ތިމާ އެހެން މީހުންގެ މައްޗަށް ބާރުފޯރުވަން ލިބޭ ފުރުސަތެއް ނޫން."\nސުޝްމިތާ ބުނިގޮތުގައި އަބަދު ވެސް މީހުންގެ ފަރާތުން އެކި ކަހަލަ ބަސްތަކާ ކުތިމަތިލާން ޖެހޭނެ ކަމަށް ވެސް ގަބޫލުކުރަން ޖެހެ އެވެ. އޭގެ ތެރޭގައި ފާޑުކިޔުންތަކާއި އެ މީހަކަށް ތައުރީފުކުރުން ވެސް ހިމެނެ އެވެ.\n"އެކަމަކު އެ މީހެއްގެ ދިރިއުޅުން ބައްޓަންކުރާނެ ގޮތުގެ އިހުތިޔާރު އޮންނާނީ އެ މީހެއްގެ އަތުގައި. އަހަރެން ބޭނުމެއް ނޫން ދުވަހަކު ވެސް ވަކި ބަޔަކު، ނުވަތަ ވަކި މީހަކު ބޭނުންވާ ކަހަލަ މީހަކަށްވާކަށް،" "މޭ ހޫނާ އާއި މޭނޭ ޕިޔާރު ކިޔު ކިޔާ ފަދަ ފިލްމުތައް ކުޅުނު ބަތަލާ ބުންޏެވެ. "އަހަންނަކީ އަބަދު ވެސް އަހަރެން. އެއަކަށް ބަދަލަށް ނާންނާނެ."\nއިތުރު ލިޔުންތައް ބޮލީވުޑް މިސް ޔުނިވާސް އެކްޓްކުރުން\nސުޝްމިތާގެ "އާރިއާ" މި މަހު 19 ގައި


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 01 ސެޕްޓެމްބަރ 2019 ވާ އާދިއްތަ ދުވަހުގެ 12:00ގެ ކުރިން، މިނިސްޓްރީ އޮފް އިކޮނޮމިކް ޑިވެލޮޕްމެންޓް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް hr@trade.gov.mv މެދުވެރިކޮށްވެސް އަދި ފެކްސް 9603323840 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 9603323668+ އަށެވެ. ފެކްސް ކުރާނެ ނަންބަރަކީ، 9603323840+ އެވެ. އީމެއިލް ކުރާނީ hr@trade.gov.mv އަށެވެ.


Zelon Aai Friends Club Quater Ah Dhathuru Kohfi - Vaguthu\nޒެލޯން އާއި ފްރެންޑްސް ކްލަބު ކުއާޓާ އަށް ދަތުރު ކޮށްފި\n2 އަހަރު ކުރިން ( އޮގަސްޓް 3, 2018 )\n"ވަގުތު" އިން އިންތިޒާމް ކޮށްގެން އައްޑޫ ސިޓީގައި މިހާރު ކުރިއަށްދާ އެވިޑް ކޮލެޖް "ވަގުތު" ފުޓްސަލް ޗެލެންޖްގައި މިރޭ ކުޅުނު ފުރަތަމަ މެޗު އެއްވަރުވެ މުބާރާތުގެ ކުއާޓާފައިނަލަށް ފްރެންޑްސް ކްލަބު އަދި ޒެލޯން ދަތުރުކޮށްފިއެވެ.\nމިމެޗު އެއްވަރު ވެފައި ވަނީ 1-1 ގެ ނަތީޖާ އަކުންނެވެ.\nޒެލޯން އާއި ފްރެންޑްސް ކްލަބު ބައްދަލުކުރި މެޗުގެ ތެރެއިން - ވަގުތު އިމޭޖެސް: އަމީން ފަހުމީ\nގުރޫޕް ސްޓޭޖުގެ ފަހު މެޗުގައި މިރޭ ޒެލޯން ބަލިކޮށް ފްރެންޑްސް ކްލަބު ކުއާޓާ އަށް ދަތުރު ކުރި އިރު ފުރަތަމަ ހާފުގައި ދެ ޓީމުގެ ފަރާތުން ވެސް ވަނީ ހަމަ ހަމަ ކުޅުމެއް ފެނިގެން ގޮސްފައެވެ. ފްރެންޑްސް ކްލަބު އިން ޖެހި ފުރަތަމަ ލަނޑު އެޓީމަށް ކާމިޔާބު ކޮށްދީފައި ވަނީ އެޓީމުގެ ޖާޒީ ނަމްބަރު3ހުސެއިން ލަތީފް އެވެ. އޭނާގެ ލަނޑަށް ފަހު ޒެލޯން އިން ވަނީ ލަނޑު ޖަހާނެ ގިނަ ފުރުސަތު ތަކެއް ތަނަވަސް ކޮށްފައެވެ. ނަމަވެސް އެ ފުރުސަތުތައް ވަނީ ބޭކާރު ވެގެން ގޮސްފައެވެ.\nޒެލޯން އަށް ގިނަ ހުސް ފުރުސަތު ލިބިފައި ވީ އިރު އެޓީމަށް ވަނީ ފްރެންޑްސް ކްލަބުގެ ގޯލު ކައިރިން ފްރީކިކު ތަކެއް ވެސް ލިބިފައެވެ. މި ފްރީކިކުތައް ވެސް ގޯލުގެ ތެރެ އަށް ފޮނުވާ ނުލެވި ފްރެންޑްސް އިން ވަނީ އިތުރު ފުރުސަތު ތަކެއް އެޓީމަށް ތަނަވަސް ކޮށްފައެވެ. ފްރެންޑްސް ކްލަބުގެ ކުޅުންތެރިންނަށް ވެސް ލަނޑު ޖަހާނެ ހުސް ފުރުސަތުތައް ލިބިފައި ވާއިރު އެ ފުރުސަތުތައް ވަނީ ބޭކާރު ވެގެން ގޮސްފައެވެ.\nދެވަނަ ހާފު ފެށުނު އިރު 0-1 ގެ ނަތީޖާ އަކުން ފްރެންޑްސް ލީޑުގައި އޮތް އިރު ދެވަނަ ހާފުގައި ވެސް ދެ ޓީމުގެ ފަރާތުން ފެނިގެން އައީ ހަމަ ހަމަ ކުޅުމެކެވެ. ދެވަނަ ހާފު ފެށިގެން އައި އިރު ޒެލޯން އަށް ލަނޑު ޖަހާނެ ފުރުސަތެއް ލިބިގެން ގޮސްފައި ވާއިރު ފްރެންޑްސް ކްލަބް އިން ވެސް އައީ ކައުންޓާ އެޓޭކުގައި ލަނޑެއް ޖެހޭތޯ މަސައްކަތް ކުރަމުންނެވެ. ޒެލޯން އަށް މިހާފުގައި ވެސް ލަނޑު ޖަހާނެ ހުސް ފުރުސަތު ތަކެއް ލިބިގެން އައި ނަމަވެސް އެ ފުރުސަތު ތައް ވަނީ ބޭކާރު ވެފައެވެ.\nޒެލޯން އިން ފްރެންޑްސް ކްލަބު ހިފަހައްޓަން ޖެހި ލަނޑު އެޓީމުން ޖަހާފައި ވަނީ މެޗު ނިމެން އިރު ކޮޅަކަށް ވެފައި ވަނިކޮށެވެ، މި ލަނޑު އެޓީމަށް ކާމިޔާބު ކޮށްފައި ވަނީ ހަސަން އަތޫފްއެވެ. އޭނާ ވަނީ މެޗުގައި މޮޅު ކުޅުމެއް ދައްކާފައެވެ. މެޗުގެ މޮޅު ކުޅުންތެރިޔަކަށް ހޮވިފައި ވަނީ ވެސް އަތޫފް އެވެ.\nމޮޅު ކުޅުންތެރިޔާ އަށް އިނާމު ހަވާލުކުރަނީ - ވަގުތު އިމޭޖެސް: އަމީން ފަހުމީ\nފަސް ޕޮއިންޓާއި އެކު މިގުރޫޕްގެ އެއްވަނަ ފްރެންޑްސް ކްލަބަށް ލިބިފައި ވާއިރު ދެވަނަ ހޯދާފައި ވަނީ4ޕޮއިންޓާއި އެކު ޒެލޯން އެވެ. ވީމާ މި ގުރޫޕްގެ އެއްވަނަ އަދި ދެވަނަ ޓީމު ވަނީ މުބާރާތުގެ ކުއާޓާ ފައިނަލަށް ދަތުރު ކޮށްފައެވެ.\nއެވިޑް ކޮލެޖް "ވަގުތު" ފުޓްސަލް ޗެލެންޖްގެ ޗެމްޕިއަން ޓީމަށް 120000 (އެއްލައްކަ ވިހިހާސް ރުފިޔާ) ދިނުމަށް ވަނީ ހަމަޖެހިފައެވެ. މުބާރާތުގެ ރަނައަޕް ޓީމަށް 30000 (ތިރީސް ހާސް ރުފިޔާ) ގެ ފައިސާގެ އިނާމެއް ލިބޭނެއެވެ.\n"ވަގުތު" ފުޓްސަލް ޗެލެންޖް ފަސްކޮށްފި


Manta Air in Dhivehinnah haassa seaplane dhathuruthakeh fashanee\n03:30am | Wednesday, 30 September 2020\nމަންޓާ އެއާ އިން ދިވެހިންނަށް ހާއްސަ ސީޕްލޭން ދަތުރުތަކެއް ފަށަނީ\nމާރޗް 31, 2020\nމަންޓާ އެއާ އިން ދިވެހިންނަށް ހާއްސަކޮށް ސީޕްލޭންގެ ހިދުމަތް ކުރިއަށް ގެންދިއުމަށް ނިންމައިފި އެވެ.\nމަންޓާ އެއާ އިން މިއަދު ނެރުނު ބަޔާނެއްގައި ބުނީ، މަންޓާ އެއާގެ ހިދުމަތަށް އާންމުން އެދެމުން ދިއުމާ ގުޅިގެން، މާދަމާ އިން ފެށިގެން ކޮންމެ ދުވަހަކު ވެސް ބ. އަތޮޅަށާއި ދ. އަތޮޅަށް ސީޕްލޭން ދަތުރުތައް ކުރުމަށް ހަމަޖެހިފައިވާ ކަމަށެވެ. މި ދަތުރުތަކުގެ ޓިކެޓް މަންޓާ އެއާގެ ވެބްސައިޓުން ބުކް ކުރެވޭނެ އެވެ.\nއެހެން ނަމަވެސް، މުޅި ދުނިޔޭގައި ހަލުވިކަމާ އެކު ފެތުރެމުންދާ ކޮރޯނާވައިރަސްއާ ގުޅިގެން ދުނިޔެ އާއި ރާއްޖޭގެ އެއާލައިން އިންޑަސްޓްރީ އަށް ކުރިމަތިވެފައިވާ ގޮންޖެހުންތަކާ ގުޅިގެން، މަންޓާ އެއާ އިން ވަނީ މާދަމާ އިން ފެށިގެން އެ އެއާލައިންގެ ޝެޑިއުލް އެތެރޭގެ ދަތުރުތައް މެދުކަނޑާލަން ނިންމާފަ އެވެ. އެގޮތުން، ބ. ދަރަވަންދޫ އަދި ދ. ކުޑަހުވަދޫ އަށް އެ އެއާލައިން އިން ކުރަމުން އަންނަ ޝެޑިއުލް ދަތުރުތައް ދެން ނުކުރާނެ އެވެ.\n"އަޅުގަނޑުމެންގެ އޭޓީއާރު ނުވަތަ ޓުވިން އޮޓާ މަރުކާގެ ބޯޓު ޗާޓަރު ކުރަން ބޭނުންވާ އަޅުގަނޑުމެންގެ ޕާޓްނަރުންނަށް އެ ހިދުމަތް ދެވޭނެ އެވެ،" މަންޓާ އެއާގެ ބަޔާނުގައިވެ އެވެ.\nމަންޓާ އެއާ އިން ވަނީ، މި ދުވަސްވަރު ކޮންމެހެން ބޭނުން ޖެހިގެން ނޫނީ ދަތުރު ނުކުރުމަށް އިލްތިމާސްކޮށްފަ އެވެ.\nމީގެ ކުރިން، މަންޓާ އެއާ އިން ވަނީ، ގއ. ކޫއްޑޫ އެއާޕޯޓަށް ކުރާ ދަތުރުތައް، ކޮވިޑް-19 އާ ގުޅިގެން، ވަގުތީ ގޮތުން ހުއްޓާލާފަ އެވެ. އަދި ދަރަވަންދޫ އާއި ކުޑަހުވަދޫ އަށް ކުރާ ދަތުރުތަކުގެ އަދަދު ވެސް މަދުކޮށްފައިވެ އެވެ.\nކޮވިޑް-19 އާ ގުޅިގެން ރާއްޖެ އިން ވަނީ އޮން-އެރައިވަލް ވިސާ ދިނުން އެއްކޮށް ހުއްޓާލާފަ އެވެ. އަދި އެއާޕޯޓުގެ އޮޕަރޭޝަންތައް ވެސް ރޭގަނޑު ކުރިއަށް ނުގެންދާ ގޮތަށް ވަނީ ނިންމާފަ އެވެ.\nމި ފިޔަވަޅުތަކާ އެކު ރާއްޖޭގެ ފަތުރުވެރިކަމުގެ ސިނާއަތް ވަނީ ހުއްޓުމަކަށް އައިސްފަ އެވެ. އެގޮތުން، ގިނަ އަދަދެއްގެ ރިސޯޓުތަކެއް ބަންދުކޮށްފައިވާއިރު، ޑޮމެސްޓިކް އެއާލައިންތަކުން ވަނީ ޝެޑިއުލް ދަތުރުތައް ކުރުން ހުއްޓާލާފަ އެވެ.\nމަންޓާ އެއާ, މަންޓާ ސީޕްލޭން


Himabihi jehigen Congo gaa 5000 maru\nމީސަލްސް ނުވަތަ ހިމަބިހި ޖެހިގެން ޑިމޮކްރަޓިކް ރިޕަބްލިކް އޮފް ކޮންގޯގައި މިއަހަރު މަރުވި މީހުންގެ އަދަދު 5000 އަށް އަރައިފި އެވެ.\nމިއަހަރުގެ ތެރޭގައި ޑިމޮކްރަޓިކް ރިޕަބްލިކް އޮފް ކޮންގޯގައި ހިމަބިހި ފެތުރެންފަށައި މިލިޔަނެއްހައި މީހުންނަށް ވަނީ ހިމަބިހި ޖެހިފައެވެ. ޑަބްލިއު އެޗްއޯއިން ބުނާގޮތުން މިއީ މިހާތަނަށް ކުރިމަތިވި އެންމެ ބޮޑު އަދި އެންމެ ބާރަށް ފެތުރުނު ބަލިމަޑުކަމެވެ. 2014 ވަނަ އަހަރު ފެތުރުނު އެބޯލާ ވައިރަސްގައި 15 މަސް ދުވަހުގެ ތެރޭގައި މަރުވި މީހުންގެ ދެގުނަ މީހުން ހިމަބިހީގައި މިއަހަރު މިވަނީ މަރުވެފައެވެ.\nމި އެޕެޑިމިކްގެ ސަބަބުން ޑިމޮކްރަޓިކް ރިޕަބްލިކް އޮފް ކޮންގޯގެ ސަރުކާރާއި ޑަބްލިއު އެޗް އޯ ގުޅިގެން މިއަހަރު ވަނީ ކުޑަކުދިންނަށް މީސެލްސް ވެކްސިން ދިނުމުގެ ޕްރޮގްރާމެއް ވެސް ހިންގާފައެވެ. އެގޮތުން 8 ލައްކަ ކުދިންނަށް ވަނީ މިދިޔަ2މަސް ތެރޭގައި ވެކްސިން ދީފައެވެ. ނަމަވެސް އެގައުމުގެ ނިކަމެތި އިންފްރާސްޓްރަކްޗަރގެ ސަބަބުން ފަރުވާ ދިނުމުގެ ހަރަކާތްތަކަށް ވަނީ ހުރަސް އެޅިފައެވެ. އެގައުމުގައި ހިމަބިހި ޖެހިފައިވާ ގިނަ މީހުންނަކީ އަލަށް އުފަންވާ ކުޑަކުދިންނެވެ.\nމީސަލްސްގެ ސަބަބުން ކިނބިހި އެޅުމާއި އަރިދަފުސްރޯގާ ޖެހި އަދި ހުންވެސް އާދެއެވެ. އެއަށްފަހު ހަށިގަނޑުގެ އެތަންމިތަނުގައި ކުދިބިހި ނަގަންފަށައެވެ. ހިމަބިހި ޖެހޭ ގިނަ މީހުން ބަލިން ރަނގަޅު ވެއެވެ. ނަމަވެސް ބައެއް މީހުންނަށް އުމުރު ދުވަހުވެސް އޭގެ އުނދަގޫތައް ކުރިމަތިވެއެވެ. މިސާލަކަށް ނިއުމޯނިއާ އަދި ސިކުނޑި ދުޅަވާ ބަލި ޖެހުމުގެ ފުރުސަތު އޮވެއެވެ.\nހިމަބިހި ޖެހިގެން އަހަރަކު ލައްކަ އަކަށްވުރެ ގިނަ މީހުން މަރުވެއެވެ. -- ބީބީސީ --


Baarugadha thoofaan "Willa" Mexico ah aranee\nބާރުގަދަ ތޫފާން "ވިލާ" މެކްސިކޯއަށް އަރަނީ\nބާރުގަދަ ތޫފާން ވިލާ މެކްސިކޯއާ ކައިރިވެފައި. ފޮޓޯ: ނާސާ\nކެޓަގަރީ4ގެ ބާރުމިން ހުރި ތޫފާނެއް މެކްސިކޯގެ ޕެސިފިކް ކަނޑުގެ އައްސޭރި ސަރަހައްދަށް އަރަން ތައްޔާރުވެއްޖެއެވެ.\nއެމެރިކާގެ ނެޝަނަލް ހަރިކޭން ސެންޓަރުން ބުނީ ކޮންމެވެސް " ހަރިކޭން ވިލާ"ގެ ނަންދީފައިވާ އެ ތޫފާނުގެ ބާރު ހޯމަ ދުވަހު ކޮންމެވެސް ވަރަކަށް ދަށްވި ކަމަށާއި އެހެން ނަމަވެސް އަންގާރަ ދުވަހު މެކްސިކޯއަށް އަރާނީ ނުރައްކާތެރި ބާރުގަދަ ތޫފާނެއްގެ ގޮތުގައި ކަމަށެވެ. އެގޮތުން އެތޫފާނުގެ ސަބަބުން ބޯ ވާރެއާއި ގަދަވައިގެ އިތުރުން ބޮޑެތި ރާޅުތައް މެކްސިކޯއަށް އަރާނެ ކަމަށް އެސެންޓަރުން ލަފާކޮށްފައި ވެއެވެ.\nތޫފާން ވިލާގެ ވައި ކުރިން ހުރީ ގަޑިއަކު 160 މޭލުގެ ބާރުމިނުގައެވެ. އޭރު އެތޫފާން ހުރީ ކެޓަގަރި5ގެ ތޫފާނެއްގެ ގޮތުގައެވެ. ނަމަވެސް މިހާރު ތޫފާން ކެޓަގަރީ4އަކަށް ބަދަލުވެ، ވައި ހުރީ ގަޑިއަކު 145 މޭލުގެ ބާރުުމިނުގައެވެ. އެގޮތުން މިހާރު އެތޫފާނަކީގެ މީގެ ދެހަފުތާ ކުރިން އެމެރިކާގެ ފްލޮރިޑާއަށް އެރި ތޫފާން މިޝޭލް ފަދަ ތޫފާނެކެވެ.\nނެޝަނަލް ހަރިކޭން ސެންޓަރުން ވަނީ ތޫފާން ވިލާގެ ބާރުގަދަވިލެއް އަވަސްކަމުން ހައިރާންކަން ފާޅުކޮށްފައެވެ. އެތޫފާން މިދިޔަ ހޮނިހިރު ދުވަހު ހުރީ ޓްރޮޕިކަލް ސްޓޯމް އެއްގެ ގޮތުގައެވެ. ނަމަވެސް އޭގެ ދެދުވަސް ފަހުން އެތޫފާން ވަނީ ކެޓަގަރީ5ގެ ތޫފާނަކަށް ބަދަލުވެފައެވެ.\nތޫފާން ވިލާ މިހާރު ހުރީ މެކްސިކޯގެ ޕެސިފިކް އައްސޭރީގެ ކައިރީގައިވާ އައިލާސް މަރީއާސް ނަމަކަށް ކިޔާ ޖަޒީރާތަކުގެ ހުޅަނގު ދެކުނުން ގާތްގަނޑަކަށް 85 މޭލު ބޭރުގައެވެ. އެތޫފާން ދަތުރުކުރަމުން ދަނީ ގަޑިއަކު އަށް މޭލުގެ ބާރުމިނުގައެވެ. އެތޫފާނުގެ ސަބަބުން މެކްސިކޯގެ ސްޓޭޓްތައްކަމަށްވާ ޖަލިސްކޯ، ނަޔަރިޓް އަދި ސިނަލޯއާއަށް ބޯކޮށް ވާރޭ ވެހި ބިންގަނޑު ކަނޑައިގެން ދިއުން ފަދަ ހާދިސާތައް ހިނގާނެ ކަމަށް ވަނީ ލަފާކޮށްފައެވެ.\nމެކްސިކޯގެ މަރުގެ އަދަދު 30،000 އަށް ވުރެ މައްޗަށް


School Ge Aa Gavaaidhaa Eku Dharivaraku Thafaathu Gothakah Halhuthaalu Kohfi - Vaguthu\nސްކޫލުގެ އައު ޤަވާއިދާއެކު ދަރިވަރަކު ތަފާތު ގޮތަކަށް ހަޅުތާލުކޮށްފި\nއިންގްލޭންޑްގެ ސްކޫލެއްގައި ދަބަސް ގެންދިއުން މަނާކުރުމާއި ގުޅިގެން އެ ސްކޫލުގައި ކިޔަވަމުންދިޔަ ދަރިވަރަކު ތަފާތު ގޮތަކަށް ހަޅުތާލު ކޮށްފިއެވެ. އެ ސްކޫލުން ދަބަސް ގެންދިއުން މަނާކޮށްފައި ވަނީ ދަބަސް އަޅުވައިގެން ސްކޫލަށް ދިއުމުން ކުދިންގެ ސިއްހަތަށް ގެއްލުންވާ ކަމަށް ބުނެއެވެ.\nއެކަމާއި ދެކޮޅަށް ހިމޭން މުޒާހަރާއެއް ސްކޫލްގައި ކުރިއަށްދިޔައެވެ. އެ މުޒާހަރާގައި ބައިވެރިވުމުގެ ގޮތުން އެއް ކުއްޖަކު ވަނީ ސްކޫލަށް ދަބަހުގެ ބަދަލުގައި، ފޮތް ލައިގެން އަވަނެއް ގެންގޮސްފައެވެ. މިކަމާއި ގުޅިގެން އެ ސްކޫލަށް ދަބަސް ގެންދިއުން މަނާކުރާ މި އާ ޤަވާއިދުގެ ވާހަކަ ގިނަ ބައެއްގެ ސަމާލުކަމަށް އައިސްފައިވާއިރު، ސްކޫލުން ވަނީ މިގޮތަށް ހަޅުތާލުކުރި ދަރިވަރު ސަސްޕެންޑުކޮށްފައެވެ.\nސްޕޭޑިންގ ގްރެމާ ސްކޫލުން ކުދިންނަށް އެންގީ އެ ކުދިންނަށް ދަބަހަށް އެއްޗެހި އަޅައިގެން އާދެވުނު ނަމަވެސް، ސްކޫލް ތެރޭގައި އެއް ތަނުން އަނެއް ތަނަށް ދަބަސް ނުގެންދެވޭނެ ކަމަށެވެ. އެކަމަކީ ސިއްހަތަށް ގެއްލުން ހުރިކަމެއް ކަމަށް ސްކޫލުން ބުނެއެވެ.\nސްކޫލުން ބުނާގޮތުގައި، ބައެއް ކުދިން ސްކޫލަށް ގެންދަނީ މީހާއަށް ވުރެ ބޮޑެތި ދަބަސް ތަކެވެ. އަދި އޭގެ ސަބަބުން އެ ދަބަސްތައް އަަޅުވާ ކުޑަކުދިން ބައެއް ފަހަރު ސްކޫލް ކޮރިޑޯ ތެރެއަށް ވެއްޓޭކަމަށްވެސް ބުންޏެވެ. ސްކޫލުން ނެރުނު ބަޔާނެއްގައި ބުނީ، ކޮންމެ ކުއްޖަކަށްވެސް ދަބަހަށް ފޮތްތަކައި އެ ނޫންވެސް އެއްޗެހި އަޅައިގެން ގެންދެވޭނެ ކަމަށާއި، ނަމަވެސް ލެސަންތައް ކުރިއަށްދާ ވަގުތު އެ ދަބަސް އެއްތަނުން އަނެއް ތަނަށް ނުއުފުއްލޭނެ ކަމަށެވެ.\nއަދި ކިޔެވުން އޮންނަ ގަޑިިތަކުގައި ފޮތްތައް އަތުން ގެންދިއުމަށްވެސް ވަނީ ސްކޫލުން އެދިފައެވެ. މީގެ ކުރިންވެސް ބައެއް ސްކޫލްތަކުގައި ދަބަސް އެޅުވުން މަނާކޮށްފައިވާއިރު، ގިނައިރު ވަންދެން ދަބަސް އަޅުވައިގެން އުޅުމަކީ އެކަމުން ދާއިމީ ގެއްލުމެއް ލިބިދާނެ ކަމެއްކަން ދިރާސާތަކުންވެސް ދައްކާފައި ވެއެވެ.


Fuluhunge belumuge dhashah gendhiya3noosverinnah naseyhai dhee dhookollaifi | Mihaaru\nއިދިކޮޅު ފަރާތްތަކުން މިދިޔަ ހުކުރު ދުވަހު އިސްލާމީ މަރުކަޒުގެ ބޭރުގައި ހުކުރު ނަމާދަށް ފަހު ދުއާކުރަނީ. ދުއާކުރި މަންޒަރު ކަވަރުކުރަން އުޅެނިކޮށް ފުލުހުންގެ ބެލުމުގެ ދަށަށް މިއަދު ތިން ނޫސްވެރިއަކު ގެންދިޔަ.\nފުލުހުންގެ ބެލުމުގެ ދަށަށް ގެންދިޔަ ތިން ނޫސްވެރިންނަށް ނަސޭހަތްދީ ދޫކޮށްލައިފި\n19 އޯގަސްޓް 2016 - 15:13 10 comments\nއިސްލާމީ މަރުކަޒު ސަރަހައްދުން މިއަދު ފުލުހުންގެ ބެލުމުގެ ދަށަށް ގެންދިޔަ ތިން ނޫސްވެރިންނަށް ނަސޭހަތްދިނުމަށް ފަހު ދޫކޮށްލައިފި އެވެ.\nހުކުރު ނަމާދު ކަވަރުކުރަން ގޮސް އުޅެނިކޮށް ފުލުހުންގެ ބެލުމުގެ ދަށަށް ގެންދިޔައީ، ސަންގު ޓީވީގެ ދެ ކެމެރާމަނުންނާއި ރާއްޖެ ޓީވީގެ ކެމެރާމަނެކެވެ. އެ މީހުން މިހާރު ދޫކޮށްލާފައިވާ ކަމަށް ފުލުހުންގެ އިންފޮމޭޝަން އޮފިސަރު އިސްމާއިލް އަލީ ވިދާޅުވި އެވެ.\nމި ތިން ނޫސްވެރިން ފުލުހުންގެ ބެލުމުގެ ދަށަށް ގެންދިޔައީ އިސްލާމީ މަރުކަޒުގައި އިދިކޮޅު ފަރާތްތަކުން ކުރި ދުއާ ކަވަރުކުރަން އުޅުމުން ކަމަށް ވެ އެވެ. ސަންގު ޓީވީން ބުނީ އެތަނުގެ ދެ ނޫސްވެރިން ހައްޔަރުކުރީ ހުކުރު ނަމާދު ނިންމައި ސަލާން ދިންތަނާ ކަމަށެވެ.\nކޮންމެ ހުކުރު ނަމާދަކަށް ފަހު އިދިކޮޅު އިއްތިހާދުން އަންނަނީ ސަރުކާރުގެ އަނިޔާވެރިކަމާ ދެކޮޅަށް އިސްލާމީ މަރުކަޒު ގޯތި ތެރޭގައި ދުއާކުރަމުންނެވެ. މިއަދާއި މިދިޔަ ހުކުރު ދުވަހު ވެސް ދުއާކުރި މީހުން ހުއްޓުވާފައި ނުވާނެ ކަމަށް ފުލުހުން ބުންޏެވެ.\nފުލުހުން ކުރިން ބުނެފައި ވަނީ އިސްލާމީ މަރުކަޒު ގޯތިތެރޭގައި ބަޔަކު ދުއާކުރަނީ ދެއްކުންތެރިކަމުގެ ގޮތުން ކަމަށެވެ. އަދި އެއީ ބަދު ދުއާއެއް ކަމަށާއި އެކަމުގައި ބައިވެރި ނުވުމަށް ފުލުހުން ވަނީ އެދިފަ އެވެ.\nއިތުރު ލިޔުންތައް މީޑިއާ ނޫސްވެރިކަން އިސްލާމީ މަރުކަޒު ނޫސްވެރިން ހުކުރު ނަމާދު


Southampton Athun Liverpool Bali Vejje – adduLIVE\nސައުތްހެމްޓަން އަތުން ލިވަޕޫލް ބަލިވެއްޖެ\nJan 05, 2021, 09:14 ހަސަން ރަޝީދު\nއިނގިރޭސި ޕްރިމިއާ ލީގުގައި ރޭ ސައުތްހެމްޓަން އަތުން 1-0 އިން ލިވަޕޫލް ބަލިވެއްޖެއެވެ.\nމި ނަތީޖާއާއެކު ވެސް 17 މެޗު ކުޅެގެން ލިބުނު 33 ޕޮއިންޓާ އެކު ލީގުގެ އެއްވަނައިގައި އޮތީ ލިވަޕޫލް އެވެ. ދެވަނައިގައި 16 މެޗު ކުޅެގެން ހަމަ އެ އަދަދަށް ޕޮއިންޓު ހޯދައިގެން އޮތީ މެންޗެސްޓަރ ޔުނައިޓެޑެވެ. ލިވަޕޫލަށް ކުރި ލިބެނީ ގޯލުގެ ތަފާތުންނެވެ. ރޭގެ މޮޅާއެކު 29 ޕޮއިންޓާއެކު ސައުތްހެމްޓަން މިހާރު ވަނީ ލީގުގެ ހަވަނަ އަށް އަރާފައެވެ.\nސައުތްހެމްޓަންގެ ދަނޑުގައި ކުޅުނު މި މެޗުގައި ފެނިގެންދިޔަ ހަމައެކަނި ގޯލު މެޗުގެ ދެވަނަ މިނެޓްގައި އެޓީމަށް ކާމިޔާބުކޮށްދިނީ މީގެކުރިން ލިވަޕޫލަށް ވެސް ކުޅުނު އިނގިރޭސި ފޯވާޑް ޑެނީ އިންގްސް އެވެ. ލިވަޕޫލް އިން ނަތީޖާ އެއްވަރުކުރަން ގިނަ މަސައްކަތްތަކެއް ކުރިއިރު އެޓީމުން ދިޔައީ ފުލުފުލުގައި ސައުތްހެމްޓަންގެ ޑިފެންސްލައިނަށް ބާރުބޮޑު ކުރަމުންނެވެ.\nނަމަވެސް ރޭގެ މެޗުގައި މޮޅު ކުޅުމެއް ދެއްކި ސައުތްހެމްޓަންގެ ޑިފެންސްލައިނުން ލިވަޕޫލްގެ ހަމަލާތައް ދިފާއުކުރަމުންދިޔައިރު މުޅި މެޗުގައި ވެސް ލިވަޕޫލަށް ސައުތްހެމްޓަންގެ ގޯލާއި އަމާޒުކޮށް ފޮނުވާލެވުނީ އެންމެ ހަމަލާއެކެވެ. އެއީ މެޗުގެ 75 ވަނަ މިނެޓްގައި މާނޭ ފޮނުވާލި ހަމަލާއެވެ.\nމި މެޗުން ލިވަޕޫލް ބަލިވިއިރު އެންމެފަހުން ލީގުގައި ކުޅުނު ތިން މެޗުން ވެސް އެޓީމަށް މޮޅެއް ހޯދިފައެއް ނުވެއެވެ. އެގޮތުން ތިން މެޗުގެ ތެރެއިން އަނެއް ދެ މެޗުން ލިވަޕޫލް ވީ އެއްވަރެވެ.\nލީގުގައި ލިވަޕޫލް ދެން ބައްދަލުކުރާނީ މެންޗެސްޓަރ ޔުނައިޓެޑާއެވެ.


Huthuru bahun message kuri meehaku jalah\nހުތުރު ބަހުން މެސެޖުކުރި މީހަކު ޖަލަށް\nޑުބާއީގައި ހުތުރު ބަސްތައް ބޭނުން ކުރުމަކީ ޖަލު ހުކުމެއް އަތުވެދާނެ ކަމެއް\nހުތުރު ބަހުން މުހާތަބު ކުރުމަކީ ބައެއް މީހުނަށް ވަރަށް "ކޫލް" ކަމެކެވެ. ނަމަވެސް މިފަދަ ކަމެއް ކޮށްގެން ގިނަ ދުވަސް ތަކަށް ޖަލަށް ދާން ޖެހިދާނެ ކަމަކަށް އެއްވެސް މީހަކު ހިއެއް ނުކުރާނެ އެވެ.\nޔޫއޭއީގެ ޑުބާއީގައި ވަޒީފާ އަދާކުރާ އިނގިރޭސި ވިލާތުގެ އަންހެނަކަށް މިހާރު ދިމާވެގެން އުޅެނީ މިފަދަ ކަމެކެވެ. މި އަންހެންމީހާގެ ފްލެޓްމޭޓަކީ ޔޫކްރެއިންގެ މީހެކެވެ. އިނގިރޭސި އަންހެންމީހާ އޭނާގެ ފްލެޓްމޭޓް ދެކެ ރުޅި އައިސްގެން ވަޓްސްއަޕް މެދުވެރިކޮށް ހުތުރުބަހުން މެސެޖެއް ލިޔެ ފޮނުވުމުން ފްލެޓްމޭޓް އެ މައްސަލަ ފުލުހުންނަށް ހުށަހެޅީ އެވެ.\nމި މައްސަލައިގައި އިނގިރޭސި ވިލާތުގެ 31 އަހަރުގެ އަންހެންމީހާއަށް ދެ އަހަރު ދުވަހުގެ ޖަލު ހުކުމެއް އަންނާނެ ކަމަށް ބެލެވޭ ކަމަށް ގަލްފުގެ ނޫސްތަކުގައި މި ހަބަރުގައި ވެއެވެ. އަދި ވަރަށް ބޮޑު ޖޫރިމަނާ އެއްވެސް ކުރާނެ ކަމަށް ބެލެވެ އެވެ.\nއިނގިރޭސި ވިލާތުގެ މީހާއަކީ ކުންފުންޏެއްގައި ހިއުމަން ރިސޯސް މެނޭޖަރެއްގެ ވަޒީފާ އަދާކުރާ މީހެކެވެ. މި މީހާ އާ އޭނާގެ ފްލެޓްމޭޓާ މައްސަލަ ޖެހުނީ މިދިޔަ އޮކްޓޯބަރު މަހު ޑުބާއީ ލޮކްޑައުން ކޮށްފައި އޮތް އިރު އެވެ. މި މީހުންގެ މެދުގައި ޖެހުނީ ޑައިނިން ޓޭބަލް އޮފީސް މަސައްކަތް ކުރަން ބޭނުންކުރާ މައްސަލަ އެވެ.\nމި މައްސަލައިގައި ދެ މީހުންގެ މެދުގައި ހިތްހަމަނުޖެހުން އުފެދި އިނގިރޭސި ވިލާތު މީހާ އޭނާގެ ފްލެޓްމޭޓަށް ހުތުރުބަހުން މުހާތަބުކޮށް ވަޓްސްއަޕް މެސެޖެއް ފޮނުވީ އެވެ. މި މައްސަލަ ފްލެޓްމޭޓް ފުލުހުންނަށް ހުށަހެޅުމުން ޔޫކޭ މީހާ ވަޒީފާއިން އިސްތިއުފާ ދީފައި އަމިއްލަ ގައުމަށް ދާން މަސައްކަތް ކުރި އެވެ. ނަމަވެސް އެމީހާ ފުރުން މަނާކޮށް ފްލައިޓަށް އަރާ އިންދާ ބާލައިގެން ވަނީ ގެންގޮސްފަ އެވެ.\nއެއާޕޯޓް ސެކިއުރިޓީ އޮފިޝަލުން އަންހެންމީހާ ކައިރި ބުނި ކަމަށް ވަނީ އޭނާ އާ ދެކޮޅަށް ފުލުހުންނަށް ހުށަހެޅިފައިވާ މައްސަލައެއް ނުނިމެނީސް އޭނާއަށް ފުރައިގެން ނުދެވޭނެ ކަމަށެވެ.\nމިހާރު ޔޫކޭ އަންހެންމީހާ ހުރީ ޑުބާއީގައި ފުލުހުންގެ ބެލުމުގެ ދަށުގަ އެވެ. އޭނާގެ ހުރިހާ އެއްޗެއް އެ މީހާ ހުރީ ކުރީ ބައިގައި ކަނޑުމަގުން ޔޫކޭއަށް ފޮނުވާލާފަ އެވެ. އެހެންވެ އެއާޕޯޓުން ހިފެހެއްޓުމުން ޔޫކޭ މީހާއަށް ވަނީ ވަރަށް ބޮޑެތި ތަކުލީފުތަކާ ކުރިމަތިވެފަ އެވެ. އެހެންވެ އޭނާއާ ދެކޮޅަށް ހުށަހަޅާފައިވާ މައްސަލަ ދޫކޮށްލާތޯ ފްލެޓްމޭޓް ކައިރީ ޔޫކޭ މީހާ ވަރަށް އާދޭސް ކުރުމުން ވެސް އެމީހާ އެކަމަކަށް އެއްބަހެއް ނުވި އެވެ.\nއިނގިރޭސި ވިލާތުގެ "ދަ ސަން" ނޫހަށް ދިން އިންޓަވިއު އެއްގައި ޔޫކޭ މީހާ ބުނީ ވަރަށް އާދޭސް ކުރީމަ ވެސް ޔުކްރޭން މީހާ މައްސަލަ ދޫކޮށްލަން އެއްބަސް ނުވި ކަމަށެވެ. އޭނާ އިތުރަށް ބުނި ގޮތުގައި ފްލެޓް ޝެއާ ކޮށްގެން އުޅުނުއިރު އޭނާއާ ޔުކްރޭންމީހާ އާ މާ ބޮޑު މައްސަލައެއް ނުޖެހެ އެވެ. ނަމަވެސް ޔޫއޭއީގެ ހަރުކަށި ގަވާއިދުތަކުގެ ނާޖާއިޒު ފައިދާ ނަގައިގެން އޭނާއަށް މިހާ ބޮޑު ލަނޑެއް ފްލެޓްމޭޓް ދިނީތާ ވަރަށް ދެރަވެފައިވާ ކަމަށް ވެސް ޔޫކޭ މީހާ ބުންޏެވެ.\nއޭނާ އިތުރަށް ބުނި ގޮތުގައި ހަޔާތުގައި ވެސް އޭނާއަށް މިފަދަ ކަމެއް ދުވަހަކު ވެސް ދިމާވެފައެއް ނެތެވެ. ޕްރައިވެޓް ވަޓްސްއަޕް މެސެޖެއްގެ ސަބަބުން އޭނާގެ މައްޗަށް ވަރުގަދަ ޖިނާއީ ދައުވާއެއް ކޮށްފާނެ ކަމަކަށް ހީކޮށްފައެއް ވެސް ނެތެވެ. އެވެސް އޭނާއާއެކު އެތައް ދުވަހެއް ވަންދެން ދިރިއުޅުނު މީހެއްގެ ފަރާތުން އެފަދަ ކަމެއް މެދުވެރިވެދާނެ ކަމަކަށް އޭނާ ހިއެއް ނުކުރެ އެވެ.\n"އަހަރެން އެ މެސެޖު ފޮނުވިތާ މިހާރު އެތައް މަހެއް ވެއްޖެ. އެހާ ގިނަ ދުވަސް ފަހުން މި މީހާ މައްސަލަ ޖައްސައިގެން މި އުޅެނީ ވެސް. އަދި އަހަރެންގެ ހުރިނަމަ ހުރި އެއްޗެއް ކަނޑުމަގުން ފޮނުވާލާފައި އަހަރެން ފްލައިޓުގައި އަމިއްލަ ރަށަށް ދާން ތައްޔާރުވީ ވިސާ ވެސް ހަމަވާތީ އާއެކު. ނަމަވެސް އެންމެ ފަހު ވަގުތު މަތިންދާބޯޓުގައި އިންދާ އަހަރެން އޭގެން ބާލުވައިގެން ގެންގޮސް ފުލުހުންގެ ބެލުމުގެ ދަށުގައި ބެހެއްޓީ،" ޔޫކޭ މީހާ ބުންޏެވެ.\nޑުބާއީގައި ބައެއް ކަހަލަ ހުތުރު ލަފުޒުތައް ބޭނުންކުރުމަކީ ޖިނާއީ ކުށެކެވެ. ޚާއްސަކޮށް މީހެއްގެ އިއްޒަތާއި ކަރާމާތަށް ގެއްލުމެއް ލިބޭފަދަ ބަސް ބަސް ބޭނުންކުރުމައީ ޔޫއޭއީ ޕީނަލް ކޯޑް އާޓިކަލް 373 ގެ ދަށުން ޖިނާއީ ދައުވާ ކުރެވިދާނެ ކުށެކެވެ.\nއިނގިރޭސިވިލާތް ޔުނައިޓެޑް އަރަބް އެމިރޭޓްސް ޔުކްރެއިން\nހުއްޓާނުލައި 36 ފޮތްކިޔައި ރެކޯޑް ހަދައިފި


ނިއުޒިލެންޑްގެ ކޮލިޓީ ރަނގަޅު ހިކިކިރެއް ރެޑްވޭވް އިން ތައާރަފުކޮށްފިއެވެ. ރެޑްވޭވް އިން ބާޒާރަށް ތައާރަފްކޮށްފައިވަނީ މަޖަން ބްރޭންޑުގެ ހިކިކިރެވެ.\nމަޖަން އަކީ މެދު އިރުމައްޗާއި، އެފްރިކާ އަދި މިނޫންވެސް ދުނިޔޭގެ އެކި ކަންކޮޅުތަކަށް ކޮލިޓީ ރަނގަޅު ހިކިކުރު ފޯރުކޮށްދިނުމުގެ ތަޖުރިބާކާރު ކުންފުންޏެކެވެ. މިކުންފުނީގެ ނަމުން ނަންދެވިފައިވާ މަޖަން ހިކިކިރަކީ ވިޓަމިން އޭ އަދި ޑީ ހިމެނޭގޮތަށް ފައްކާކުރެވިފައިވާ ހިކިކިރެކެވެ.\nމީގެ އިތުރުން ނައިޓްރޯޖަން ފްލަޝް ޕެކިންއެއް ރައްކާކުރެވި މިހިކިކިރު ބަންދު ކުރެވިފައިވަނީ އޭގެ އަސްލަށް އަދި ރަހައަށް ބަދަލު އައުމެއް ނެތި ދިގު މުއްދަތެއްގައި ހުންނާނެފަދަ ގޮތަކަށެވެ. އަދި މީގެ އިތުރުންވެސް މި ކިރު އުފެއްދުމުގައި ބޭނުން ކޮށްފައިވާ ސްޕްރޭ ޕްރޮސެސްގެ ސަބަބުން ފިނި އަދި ހޫނު ފެނުގައި، އަދި ކޮފީއާއި ސަޔާއި އެކު ފަސޭހަކަމާއި އެކު ގިރާލެވެއެވެ.\nއަދި މީގެ އިތުރުންވެސް މަޖަންކިރަކީ އޭގެ ފައިދާ ލިބިދިނުމަށް ހެނދުނުގެ ނާސްތާ ސީރިއަލް އަށާއި، ކެއްކުމަށާއި، ބޭކްކުރުމަށާއި، ފޮނިކާތަކެތި ތައްޔާރުކޮށްލުމަށްވެސް މިހާރު ގެ މާރކެޓުގައި ހުރި އެންމެ އެކަށޭނަ އެއް ހިކިކިރެވެ.\nރެޑްވޭވްއިން މައުލޫމާތުދެއްވި ގޮތުގައި އެކުންފުނިން ހިކިކިރެއް ތައާރަފްކުރަން ނިންމާފައިވަނީ ބާޒަރުގައި ހިކި ކިރުގެ އަގު އިންތިހާއަށް އުފުލުމާއިއެކުގައެވެ. އެގޮތުން މިވަގުތަކީ ރައްޔިތުންގެ އަތްމަތިދަތި ވަގުތަކަށްވުމާއި އެކު، އަމިއްލަ ހިކިކިރެއް ގެނެސް ރައްޔިތުންނަށް ހެޔޮ އަގުގައި ފޯރުކޮށްދިނުމަށްޓަކައެވެ.\nމަޖަން ހިކިކިރު މިހާރު މާރކެޓުގައި ހުރި ހިކިކިރަށްވުރެ %20 އާއި %30 ދެމެދު އަގުހެޔޮ ވާނޭކަމުގައި ރެޑްވޭވްއިން މައުލޫމާތު ދެއްވައެވެ. މަޖަން ހިކިކިރު ރެޑްވޭވްގެ ހޯލްސޭލް ސެންޓަރުންނާއި މާލެ އަދި ހުޅުމާލޭގައިވާ ރެޑްވޭވްގެ ފިހާރަތަކުންނެވެ. އިތުރު މައުލޫމާތު 9194499 މިނަންބަރުން ލިބިވަޑައިގަންނަވާނެއެވެ.


ރާއްޖޭގެ ޤާނޫނުތައް ބުނާގޮތުން ހަށިގަނޑުން ކިތަންމެ ބޮޑުވިނަމަވެސް 18 އަހަރު ނުފުރޭނަމަ އެއީ ކުޑަކުއްޖެކެވެ. އޭނާގެ މައްޗަށް ހިނގާނީ ކުޑަކުދިންނަށް ހިނގާ ޙުކުމެވެ. ކުޑަކުދިންނަށް ލިބެންޖެހޭ ހުރިހާ ޙައްޤުތަކެއް 18 އަހަރު ފުރެންދެން ލިބެންޖެހޭނެއެވެ.\nކަންމިހެން އޮތްއިރު މަގުމަތީގައާއި ޕާކުތަކުގައި އަދި މަގުމަތީގައި 18 އަހަރު ނުފުރޭ ކުދިން އަނެއް ޖިންސުގެ މީހުންނާއި ގައިގޯޅިވެ ލޯބީގެ ގުޅުން އެބަ ހިނަގައެވެ. ހާމަތަންތަނުގައި ދޮންދީ އޮޅުލައި ހަދައެވެ.\nމީގެ އިތުރުން ގޭންގުތަކުގައި 18 އަހަރު ނުފުރޭ ކުދިން އުޅެއެވެ. މީހުން މެރުމުގައި ބައިވެރިވެއެވެ. ޑްރަގުވިއްކައެވެ. ޑްރަގް ބޭނުންކުރެއެވެ. ބަލިވެ އިނދެއެވެ. ވިހައި މައިންނަށްވެއެވެ. މިކަންކަން ފުލުހުންގެ ރެކޯޑްތަކުން ފެންނަން އެބަހުއްޓެވެ.\nއިސްލާމް ދީނުގައި ކުއްޖާގެ މައްޗަށް ކުޑަކުއްޖެއްގެ ޙުކުމް ހިނގަނީ ބާލިޣްވަންދެންނެވެ. ބާލިޣްވުމުން ދީނުގެ ފަރުޟުތައް އަދާކުރަންޖެހެއެވެ. ކުށްކުރުމުން އަދަބުވެސް ދޭންޖެހެއެވެ. މިއީ އެއްވެސް މުސްލިމަކަށް ދެބަސްވެވޭނެ ޙަޤީޤަތެއް ނޫނެވެ.\nގިނަ ބައަކު ކަންބޮޑުވަނީ ޤާނޫނުގައި 18 ނުފުރޭނަމަ އެއީ ކުޑަކުއްޖެއްކަމަށް ކަނޑައަޅާފައިވާއިރު، 18 އަހަރު ނުފުރޭ ކުދިން އިޞްލާހްކުރަން ޖެންޑަރ މިނިސްޓްރީން ކުރާ ކަންކަން ނުފެންނާތީއެވެ. ނުވަތަ އެކަށީގެންވާވަރަށް މަސައްކަތްނުކުރާތީއެވެ.\nއެކށީގެންވާވަރަށް މަސައްކަތް ނުކުރެވޭކަމަށް އެބުނަނީ ކުޑަކުދިންގެ ޙިމާޔަތް ޤާނޫނު ލިބިފައިތިބެ ދުންފަތުގެ އިސްތިޢްމާލުކުރުންވެސް އަހަރުން އަހަރަށް އިތުރުވަމުން އަންނާތީއެވެ. ފާހިޝް ޢަމަލުތައް ކުރުމާއި ވިހެއުމާއި ޖިނާޢީ ކުށްކުރުންވެސް ބާރަށް ކުރިއަށްދާތީއެވެ.\nހަރުދަނާ ޖީލެއް އުފެއްދޭނީ ހަރުދަނާ ޒުވާނުން އުފެއްދިގެން ކަމަށް ރައީސުލްޖުމްހޫރިއްޔާ ވިދާޅުވެއެވެ. ހަރުދަނާ ޖީލެއް އުފެއްދޭނީ ބޮޑެތިވާ ކުދިންނަކީ ހަރުދަނާ ބައަކަށް ހެދިގެންނެވެ. މިއީވެސް ދެބަސްވެވޭނެ ކަމެއް ނޫނެވެ.\nކުޑަކުދިން ލައްވައި ޖިނާޢީ ކުށް ކުރުވާ މީހުން ޒިންމާދާރުކުރުވެނީ ކިހައިވަރަކަށްތޯއެވެ؟ ކޮންމެ އަހަރަކު ވެސް ޤާނޫނުގައި ބުނާ ކުޑަކުދިން ވިހަމުން ގެންދާއިރު އެކަމުގައި ބައިވެރިވާ ފިރިހެނުން ޒިންމާދާރުކުރުވެނީ ކިހައިވަރަކަށްތޯއެވެ؟ މިހިރީވެސް ޖަވާބު ބޭނުންވާ ސުވާލުތަކެވެ.\nމިކަންކަން ޙައްލުކުރަން ކޮންމެވެސް މިނަވަރަކަށް ކޮންމެވެސް ކަމެއްކޮށްގެން ފުއްދާލައިގެން ތިބެވޭކަށް ނެތެވެ. ނަތީޖާ ނެރެ ދައްކަން އެބަޖެހެއެވެ. ލޯބީގެ ގުޅުމެއްގެ ތެރެއިން ބަލިވެ އިނދެ ވިހެއުމުން ވިހެއި އަންހެނާ އާއި ޒިނޭކުރި ފިރިހެން މީހާ ފާފަވެރިނުވާނެ ގޮތެއް އިސްލާމް ދީނުގައި އޮވޭތޯއެވެ؟\n15 މާޗް 2021


BREAKING NEWS: Safari Eh Adiah Goss Kanduvi Ekaku Maruvejje - Vaguthu\nސަފާރީއެއް އަޑިއަށް ގޮސް ކަނޑުވި އެކަކު މަރުވެއްޖެ\nސަފާރީގެ ބައިތައް ކަނޑު އަޑީގައި. --- ފޮޓޯ: އެމްއެންޑީއެފް\nސަފާރީއަކަށް ދިޔަވެ އަޑިއަށް ދިޔަ ހާދިސާގައި ކަނޑުވި ފިރިހެނަކު މަރުވެއްޖެއެވެ.\nމަރުވެފައި ވަނީ "ހޭންޑީ ގްރޫޒާ" ނަމަކަށް ކިޔާ ސަފާރީގައި ދަތުރު ކުރި މީހެކެވެ.\nއައިޖީއެމްއެޗްގެ މީޑިއާ އޮފިޝަލް "ވަގުތު" އަށް މިއަދު ވިދާޅުވީ ސަފާރީއެއް އަޑިއަށް ގޮސް ހިނގި ހާދިސާގައި ފަރުވާ ދިނުމަށް އެ ހޮސްޕިޓަލަށް ހަތް މީހަކު ގެނައި އިރު، އެ ހުރިހާ އެންމެންނަކީ ވެސް ބިދޭސީން ކަމަށެވެ. އޭގެ ތެރެއިން އެކަކު މަރުވެފައިވާ ކަމަށް އޭނާ ވިދާޅުވިއެވެ.\nއަދި ބާކީ ތިބި މީހުންނަށް އީއަރުގައި ފަރުވާދެމުން އަންނަ ކަމަށް ވެސް މީޑިއާ އޮފިޝަލް ވިދާޅުވިއެވެ.\nމި ހާދިސާގައި މަރުވެފައި ވަނީ އުމުރުން 41 އަހަރުގެ ބިދޭސީ މީހެކެވެ.\nއެމްއެންޑީއެފް އިން ބުނި ގޮތުގައި 17 މީހުންނާއެކު ދަތުރު ކުރަމުން ދިޔަ ސަފާރީ ދިޔަވާން ފެށީ މިއަދު ހެނދުނު 8:30 ހާއިރުއެވެ. ސަފާރީގައި ދަތުރު ކުރި އެންމެން ވެސް މިހާރު މާލެ ގެނެސްފައިވާ ކަމަށް އެމްއެންޑީއެފް އިން ވިދާޅުވިއެވެ.\nސަފާރީގެ ބައިތައް ކަނޑުމަތީގައި --- ފޮޓޯ: އެމްއެންޑީއެފް\nމި ސަފާރީ އަޑިއަށް ދިޔައީ ބޮލިފުށި ކައިރިން ފުރައިގެން މާލެއަށް ދަތުރުކުރަމުން ދަނިކޮށެވެ.\nމޫސުން ގޯސްވެ، ކަނޑުމަތީގެ ތަފާތު ހާދިސާތަކުގެ މަޢުލޫމާތު އެމްއެންޑީއެފްގެ ކޯސްޓްގާޑަށް ލިބެމުންދާތީ، ކަނޑުދަތުރު ކުރާ ފަރާތްތަކުން މޫސުމަށް ސަމާލުވުމަށް އެމްއެންޑީއެފް އިން ވަނީ އިލްތިމާސްކޮށްފައެވެ.\nއަދި ކުރިއަށް އޮތް ތަނުގައި ވައިގަދަވެ، ކަނޑުތައް ގަދަވާނެކަމަށް މޫސުމާ ބެހޭ އިދާރާއިން ލަފާކޮށްފައިވާތީ ކަނޑުދަތުރުކުރައްވާ އެންމެހާ ފަރާތްތަކުން މޫސުމާބެހޭ އެންމެ ފަހުގެ މަޢުލޫމާތު ހޯދުމަށްފަހު ދަތުރުތައް ރޭވުމަށް ވެސް އެމްއެންޑީއެފްއިން އިލްތިމާސްކުރެއެވެ.\nއުތުރުގެ ހަތް އަތޮޅަކަށް ރީނދޫ ސަމާލު ނެރެފި\nސެޕްޓެމްބަރު 26, 2021 14:00\nމީހެއްގެ ފުރާނަ ގެންދަވަންވީމަ، ގެންދަވާނެ. އެކަމުދޯ، މާލެއާއި މިހާ ކައިރީގައި ހިނގި ހާދިސާއަކަށް އެމް.އެން.ޑީ.އެފުން ކީއްވެބާ އެހާ އަވަހަށް އެޓެންޑު ނުވެވުނީ، ދިޔަވާން ފެށި ހިސާބުން އަންގައިފި. ކީއްކުރާ ޓްރެއިނިންގ ނެއްބާ މި ހަދަނީ. ކިހިނެއް އެލާރޓުގަ ތިބޭ ބައެއްބާ އެއީ.\nސެޕްޓެމްބަރު 26, 2021 18:35\nކޮންނަމެއް ކިޔާ ސަފާރީއެއް ބޭރުގެ ސަފާރީއެއްތަ؟ ދިވެހި ސަފާރަިއެއް ނަމަ މުޅިން ބިދޭ ސީން އޭގައި ތިބެންވީ ކީއްވެ


Libeyhaa faisaa kuyyah, halleh libeyne dhuvaheh adhi ves nufeney!\n21 ޖުލައި 20194ކޮމެންޓް\nލިބޭހާ ފައިސާ ކުއްޔަށް، ހައްލެއް ލިބޭނެ ދުވަހެއް އަދިވެސް ނުފެނޭ!\nކުޑައިރު އުޅެ ބޮޑު ރަށާއި މައިންބަފައިންނާއެކު ހޭދަކުރި އުފާވެރި ދިރިއުޅުން ދޫކޮށް ކޮންމެ އަހަރަކު އެތައް ސަތޭކަ ބަޔަކު މާލެ ހިޖުރަ ކުރަނީ ފޮނި އުއްމީދުތަކާ އެކުގަ އެވެ. ރަށްފުށުން ލިބޭ ހިދުމަތްތަކަށް ވުރެ ފެންވަރު ރަަނގަޅު ހިދުމަތްތަކެއް ހޯދުމަށެވެ. ރަނގަޅު ތައުލީމާއި ސިއްހީ ފަރުވާއާ ނުލާ ނޫޅެވޭތީ އެވެ. ރަނގަޅު އާމްދަނީ އެއް ހޯދުމުގެ ބޭނުމުގަ އެވެ.\nއެތައް ހުވަފެންތަކާއެކު މާލެ ހިޖުރަކުރި ކަމުގައި ވިޔަސް ގިނަ ފަހަރަށް އެ ހުވަފެންތަކުގައި ކުލަ ޖެއްސޭ ގޮތެއް ނުވެ އެވެ. ދިމާވާ އެންމެ ބޮޑު ހުރަހަކީ ގޭގެ ކުއްޔެވެ. މިއަދު މާލޭ ގެތަކުގެ ކުލި ވަނީ އިންތިހާއަށް މައްޗަށް ގޮސްފަ އެވެ. އަތްނުފޯރާ ފަށުގަ އެވެ. ވަޒީފާ އަށް ދަމުން ކިޔަވަންދާ ދަރިވަރުންނަށް އެ ލިބޭ އާމްދަނީ އިން ފުއްދައިލެވޭކަށް ނޯވެ އެވެ.\n"މުސާރައަކީ 5000 ރުފިޔާ. ގޭގެ ކުއްޔަށް 3750 ރުފިޔާ ދޭން ޖެހޭ. ދެން ބާކީ ރުފިޔާ އިން ކިރިޔާ ކޯސް ފީ ދެއްކެނީ،" މާލޭގައި ކުއްޔަށް އުޅެމުންދާ ދަރިވަރަކު ކިޔައިދިނެވެ.\nކޯހަށް ލާރި ދައްކަމުން ގޭގެ ކުލި ދައްކަމުން އަމިއްލަ ބޭނުންތަކަށް ހަރަދު ކުރާނެ ފައިސާއެއް ނޯވެ އެވެ. ގިނަ ފަހަރަށް އޮންނަނީ އަނގަޔާއި އަތާއި ދިމާ ނުވެފަ އެވެ. މާލެ ބަދަލުވުމުން ލާރި ހޯދޭނެ މަގުތައް ތަނަވަސްވި ކަމުގައި ވިޔަސް ދެމަފިރިން ދުވާލުދާ ހަތަރުދަމު ބުރަ މަސައްކަތް ކޮށްގެން ދަރިންނަށް ހަރަދު ކުރަން ހޯދާ ރުފިޔާކޮޅު ހުސްވެގެން ދަނީ ހަމަ ގޭގެ ކުއްޔަށެވެ.\n"އަޅުގަނޑުމެން އުޅޭ އެޕާޓްމަންޓުން ވެސް ވަނީ މިމަހު 20،000 ރުފިޔާ އަށް ބޮޑުކޮށްފަ. ސަބަބެއް ކަމަށް ގޭގެ ވެރި ފަރާތުން ބުނަނީ މިހާރު ތަކެތީގެ އަގުބޮޑުވުމުން ކުލި ބޮޑުކުރަން ބޭނުންވާ ކަމަށް، އެކުލީގައި އުޅެން ބޭނުން ނުވާނަމަ ތަން ހުސް ކުރުމަށް. އަހަރުމެން ދެމަފިރިންނަށް މަހެއްގެ މައްޗަށް މި ލިބެނީ 18،000 ރުފިޔާ. ދެކޮޓަރީގެ އެޕާޓްމަންޓެއްގެ ކުލީ 18،000 ރުފިޔާއަށް މުސާރާ އެއްކޮށް ބިތަށް ދައްކައިގެން ދިރިއުޅުމުގެ އެހެނިހެން ޚަރަދުކުރުމަށް ފިރިމީހާ ވަޒީފާ ނިންމާފައި އިތުރަށް އެހެން މަސައްކަތެއް ކޮށްގެން ލިބޭ މަދު ލާރިކޮޅުން ދިރިއުޅުން ހަމަޖައްސައިގެން މާލޭގައި އުޅޭއިރު އަހަރު ނިމި ނޫނީ މަސް ނިމިގެން ދާއިރު ކުލި ބޮޑުވެދާނެ ކަމަށް ބިރުން އުޅެންޖެހެނީ،" ދިރިއުޅުމުގެ ހާލަތު ހިއްސާ ކުރަމުން މީހަކު ކިޔައިދިނެވެ.\nރާއްޖޭގެ ބޮޑު އާބާދީއެއް ވެރިރަށް މާލޭގައި އުޅެމުން ދާއިރު ކުއްލިއަކަށް އެންމެންނަށް ގެދޮރު ހޯދައިދިނުމަކީ ފަސޭހަ ކަމެއް ނޫނެވެ. ބޯހިޔާވަހިކަމުގެ ގިނަ މަޝްރޫއުތަކެއް ކުރިޔަށް ގެންދާއިރު ބޮޑެތި އިމާރަތްތަކުގައި ބުރިބުރި އަށް ފްލެޓުތައް އެޅުމަކީ ބޯހިޔާވަހިކަމުގެ މައްސަލައަށް އޮތް އެންމެ ފުރިހަމަ ހައްލު ކަމާއި މެދު ސުވާލު އުފެދެ އެވެ.\nކުރީގެ ރައީސް އަބްދުﷲ ޔާމީން ހުށަހެޅުއްވި ހައްލަކީ ޑިމާންޑަށް ވުރެ ސަޕްލައި އިތުރު ކުރުމެވެ. އެއީ ބޯހިޔާވަހިކަން ބޭނުންވާ މިންވަރަށް ވުރެ އިތުރަށް ގެދޮރާއި ފްލެޓު އަޅައިގެން ކުލީގެ އަގު ތިރި ކުރުމަށް މަޖުބޫރު ކުރުވުމެވެ. އޭގައި އޮތް "ހަމައެކަނި ހައްލަކީ އިކޮނޮމިކް ސޮލިއުޝަނެއް، އެއީ ޑިމާންޑަށް ވުރެ ބޮޑަށް ސަޕްލައި އިތުރު ކުރުން" ކަމުގައި މިދިޔަ އަހަރުގެ ރިޔާސީ އިންތިހާބުގެ ތެރޭގައި ޔާމީން ވިދާޅުވެފައި ވެއެވެ.\nއެކަމަކު މިދިޔަ ސަރުކާރަށް ވެސް ވަނީ ޑިމާންޑަށް ވުރެ ގިނައިން ސަޕްލައިކޮށް ނުދެވިފަ އެވެ. އޭރުގެ ސަރުކާރުން ވަނީ 80،000 އަށް ވުރެ ގިނަ މީހުންނަށް ބޯހިޔާވަހިކަން ފޮރުކޮށްދިނުމަށްޓަކައި ހުޅުމާލޭ ދެވަނަ ފިޔަވަހީގައި 6860 ފްލެޓް ތަރައްގީ ކުރުމުގެ މަޝްރޫއު ފަށައިފަ އެވެ. އުފެދޭ ސުވާލަކީ އެ "ސޮލިއުޝަނަކީ" ވެސް ކުއްޔާއި ގެދޮރުގެ މައްސަލައަށް އޮތް ހަގީގީ ހައްލު ބާވައެވެ.\nއާ ސަރުކާރުން ވެރިކަމާއި ހަވާލުވުމާއެކު ހައުސިން މިނިސްޓަރު އާމިނަތު އާތިފާ ވަނީ ކުއްޔަށް ދިނުމާއި ބެހޭ ބިލެއް ޑްރާފްޓް ކުރަމުންދާކަން އިއުލާން ކުރައްވާފަ އެވެ. "ޓެނަންސީ އެކްޓު" ގައި ވެސް ކުލީގެ އެންމެ މަތީ އަގު ކަނޑައެޅުން ނުވަތަ ކުލި ކޮންޓްރޯލް ކުރުމާއި ބެހޭ އެއްވެސް ވާހަކައެއް ނުހިމެނޭނެ އެވެ. ހައުސިން މިނިސްޓަރު ވިދާޅުވި ފަދަ "ޓެނަންސީ އެކްޓް" އެއް ކުރިން ވެސް ފާސްކުރަން އުޅެ އެކަން ކާމިޔާބެއް ނުވި އެވެ. އެއީ ކުއްޔަށް ދޭ ފަރާތްތަކުގެ ހައްގުތަކާއި ކުއްޔަށް ހިފާ މީހާގެ ހައްގުތައް ރައްކާތެރި ކުރުމުގެ ބިލުގެ ނަމުގައި 2014 ވަނަ އަހަރު ރައްޔިތުންގެ މަޖިލީހަށް ހުށަހެޅި ބިލެކެވެ. އެ ބިލު ވަނީ މަޖިލީހުން ބޭރުކޮށްލާފަ އެވެ.\nކުއްޔާއި ގެދޮރުގެ މައްސަލަ ހައްލު ކުރުމުގައި އެކި މީހުންގެ ހިޔާލު ތަފާތެވެ. ބައެއް މީހުން ދެކޭ ގޮތުގައި ކުލީގެ މައްސަލަ ހައްލު ކުރެވެން އޮތިީ ކުލި ކޮންޓްރޯލް ކޮށްގެން ކަމުގައި ވާއިރު، އަނެއް ބައި މީހުން ދެކެނީ މިކަން ހައްލުވާނީ ކުލި ރެގިއުލޭޓް ކޮށްގެން ކަމުގަ އެވެ. ފެށުނީއްސުރެ ރާއްޖެ ތަރައްގީ ކުރުމުގައި ހުރިހާ ކަމެއް މާލެ އަށް އަމާޒު ކުރުމަކީ މި މައްސަލަ މިހިސާބަށް އައި ސަބަބު ކަމުގައި ވެސް ގިނަ ބަޔަކު ގަބޫލު ކުރެ އެވެ.\n"ކުލީގެ މައްސަލައިގައި މުޅި ސަރުކާރުގެ އިހުމާލު އޮތީ. މާލެއަށް ހުރިހާ ހިދުމަތްތަކެއް ސެންޓްރަލައިޒް ކޮށްފައި މި އޮތީ. މީގެ ބަދަލުގައި އަތޮޅުތަކުގައި އަސާސީ ހިދުމަތްތަކުގެ ފެންވަރު ރަނގަޅު ކުރަންޖެހޭ،" ކުއްޔަށް އުޅޭ މީހުންގެ ހައްގުގައި މަސައްކަތް ކުރާ މާލެ ޓެނަންސްޓްސް ޔޫނިއަންގެ ބޭފުޅަކު ސީއެންއެމް އަށް ވިދާޅުވި އެވެ.\nތެދެކެވެ. ފެންވަރު ރަނގަޅު ހުރިހާ އަސާސީ ހިދުމަތްތައް ލިބެން މި އޮތީ މައި ރަށުގައެވެ. މާލެއަށް މި އޮތީ ހުރިހާ ހިދުމަތްތަކެއް ތޮއްޖާސާލާފަ އެވެ. މީގެ ބަދަލުގައި ސަރަހައްދީ ތަރައްޤީ ގެނުވަން ކޮންމެހެން އެބަ ޖެހެއެވެ. އެކި ކަންކޮޅުތަކަށް ބަހާލައިގެން ބިން ބޮޑު ރަށްތަކުގައި މި ހިދުމަތްތައް ތަނަވަސްކުރުމުން ކުއްޔަށް ފައިސާ ހަރަދު ކުރަން ނުޖެހި، އެމީހެއްގެ އަމިއްލަ ރަށުގައި އުފަލާއެކު ހިތްހަމަ ޖެހޭ ދިރިއުޅުމެއް ގައިމު ވެސް އުޅެވޭނެ އެވެ.\n"އެންމެންނަށް ވެސް އެނގޭ ރާއްޖެ އެއްކޮށް ތަރައްގީ ކުރުމަކީ ފަސޭހަ ކަމެއް ނޫކަން. އެކަމަކު މާލެ ނޫން އަދި އެހެން ތަންތަން ތަރައްގީ ކޮށްގެން ދޯ ދިރިއުޅެވެން އޮތީ. ކުޅުދުއްފުށި، މާމިގިލި، ކުޑަހުވަދޫ، ގަން-ފޮނަދޫ، ވިލިނގިލި، ތިނަދޫ، ފުވައްމުލައް، އައްޑޫ މިއީ ތަރައްގީ ކުރެވޭނެ ތަންތަން،" ކުލި ހައްލު ކުރެވޭނެ ގޮތަކާއި މެދު ހިޔާލު ދެމުން މީހަކު ބުންޏެވެ.\nދެން އޮތީ މާލޭގައި ބޮޑު އަގުގައި ކުއްޔަށްދޭ ތަންތަނުގައި ފެންވަރެވެ. ބައެއް ފަރާތްތަކަށް ބޮޑު ކުލި ނަގަން މަޖުބޫރު ވަނީ ގެ އިމާރާތް ކުރަން ނެގި ލޯނު ބޭންކަށް ދައްކަން ޖެހޭތީ އެވެ. ހައްދެއް ނެތް މިނަވަރަށް، ފެންވަރެއް ނެތް ތަންތަން ބޮޑު އަގުގައި ކުއްޔަށްދޭ ހާލަތު ވެސް ވަރަށް ގިނަ އެވެ. އެހެންކަމުން ހައުސިން މިނިސްޓްރީގެ ކަމާ ބެހޭ ޓީމަކުން ދިރިއުޅުމަށް ކުއްޔަށްދޭ ތަނުގެ ހާލަތު ބަލާ. ކުއްޔަށް ދެވޭނެ އެންމެ ބޮޑު އަގެއް ކަނޑައެޅުމަކީ ވެސް މިވަގުތަށް މުހިއްމުވެފައިވާ ކަމެކެވެ.\nސަރުކާރަށް އަށް މަހަށް ވުރެ ގިނަ ދުވަސްވެފައި ވާއިރު، މި ސަރުކާރުގެ އެންމެ އިސް ބޭފުޅުން ވަނީ ބޯހިޔާވަހިކަން ބޭނުންވާ އެންމެންނަށް ގެދޮރު ލިބޭނެ ކަމަށް ވައުދުވެފަ އެވެ. ބޮޑު ބިޔަ މޯހިޔާވަހިކަމުގެ މަޝްރޫއެއް ވަރަށް އަވަހަށް ފައްޓަވާނެ ކަމަށް ރައީސް އިބްރާހިމް މުހައްމަދު ސޯލިހު މިދިޔަ ރައްޔިތުންގެ މަޖިލީހުގެ ކެމްޕޭނުގެ ތެރޭގައި ވަނީ ވިދާޅުވެފަ އެވެ. އެކަމަކު މަޖިލިސް އިންތިހާބަށް ފަހު ތިން މަސް ވެފައި ވާއިރު ވެސް، އެފަދަ ބިޔަ ބޮޑު މަޝްރޫއެއް ފެށި ތަނެއް ނުފެނެ އެވެ. ރައްޔިތުންގެ އުއްމީދަކީ ސަރުކާރުން ވެފައިވާ ފޮނި ވައުދުތައް ހަގީގަތަކަށް ވާނެ މަންޒަރުން އަވަހަށް ފެންނަން ފެށުމެވެ.\nބޯހިޔާވަހިކަން ކުލި ހައުސިން ޔުނިޓް ހައުސިން މިނިސްޓްރީ ރައީސް ޔާމީން ރައީސް ޞާލިޙް ފްލެޓް\nމާލެ ނައިމަކާ ކުލި ދައްކާކަށް ނުޖެހޭނެ\nހައްލު އެބައޮތް ، މޮޔަވެގެން މާލޭގައި އުޅޭ ހިތުން އުޅޭ މީހުންތައް އެމީހުންގެ ވަޒަންތަކަށްގޮސް ހަމަޖެހިލައިގެން އުޅެންފެށީމާ ހައްލު ލިބުނީ . ސަރުކާރުންވެސް ރައްތަކުގެ ކައިރިން ފައިސާ ލިބޭނެ އިންތިޒާމް ހަމަޖައްސަންވީ\nކާކުބުނެގެންތަ މާލެފުންމަލައިގެން ތި އުޅެނީ! ރަށުގަ ގޯތީގައި ގެ އަޅައިގެން އުޅެބަލަ. ކުލިބޮޑެއްނުވާނެ. ހިދުމަތްދޭންޖެހޭނީވެސް ބޭނުންޖެހޭނީވެސް މީހުން އުޅޭނަމަނު!\nދުވަހުން ދުވަހަށް ކުލިދަނީ ބޮޑުވަމުން މިކަމުގެ ހައްލަކީ ކޮބައިބާ،، ކޮންމެ އަހަރަކު މާލޭގައި އިމާރާތް ކޮށްފައި ބޮޑު ކުލީގައި ދޫކުރާއިރަށް ކުރިން ކުއްޔަށް ދިން މީހުންވެސް ހަމަ އެއަގަށް ބަދަލްކޮށް ކުލި ބޮޑުކުރާނެ މިކަން މިގޮތަށް ދައުރުވަނީ ބޭންކުތަކުން ދޫކުރާ ލޯނުގެ ސަބަބުންތޯ ؟